
Cuvânt înainte 


m lucrat cu bucurie la apariţia acestei noi cărți a regretatului nostru 

părinte arhimandrit Teofil Părăian, carte pe care dânsul a intitulat-o 
„Întâlniri cu oameni iubitori de Dumnezeu”. Nu am făcut altceva decât să 
„filtrez” cu atenţie interviurile părintelui pe de o parte, iar pe de altă parte 
mărturiile celor care l-au cunoscut pe părintele şi care au avut un cuvânt de 
spus despre el. 

Trebuie să spunem, din capul locului, că părintele Sabin Vodă, redactor la 
postul de radio „Reîntregirea” din Alba Iulia are meritul de a contribui în mare 
măsură la apariția acestei cărți, deoarece toate interviurile cuprinse aici au fost 
realizate la Alba Iulia, pentru ascultătorii postului de radio „Reîntregirea”, 
pentru ca mai apoi la dorinţa părintelui Teofil Părăian toate acestea să se 
închege într-un frumos mănunchi de mărturii de viaţă şi de sfaturi duhovniceşti. 

„Întâlniri cu oameni iubitori de Dumnezeu ” surprinde într-un mod fericit 
un eveniment din viaţa părintelui Teofil Părăian şi anume cei 80 de ani de viață 
pe care părintele i-a împlinit pe data de 3 martie. Cu acest prilej, tot părintele 
Sabin Vodă a venit cu iniţiativa să realizeze interviuri cu cei care l-au cunoscut 
în mod direct pe părintele Teofil. Au rezultat o serie de mărturii emoţionante, la 
care se pot adăuga multe altele ale „celor mulți ” care l-au cunoscut pe părintele 
şi care au fost „atinşi” într-un fel de darul lui Dumnezeu revărsat prin Prea 
Cuviosul Părinte Arhimandrit Teofil Părăian. 

Paine Sabin Vodă a realizat prima „autobiografie radiofonică” a 

părintelui Teofil pe care a cuprins-o mai apoi în cartea „Să luăm aminte ” 
apărută la Alba Iulia în anul 2003, o autobiografie sintetică față de cea cuprinsă 
în cartea „Cine sunt eu? Ce spun eu despre mine” apărută la Sibiu, în acelaşi 
an, din inițiativa mitropolitului de atunci al Ardealului Dr. Antonie Plămădeală. 
Însă pentru că una e să citeşti despre viaţa părintelui şi alta e să-l asculţi pe 
dânsul cum povesteşte, alta e să îi simți pulsul şi emoția glasului atunci când îşi 
evocă amintirile, această „autobiografie radiofonică ” a fost cuprinsă şi în 
cartea de față nu numai în format text, ci şi în format audio. De fapt toată cartea 
este şi în format audio, prin CD-ul ataşat cărții, fiind a doua carte gândită în 
acest fel, după „Fereşte-te de rău şi fă bine”. 

„Întâlniri cu oameni iubitori de Dumnezeu ” are două părţi distincte, bine 
definite: mărturiile părintelui Teofil Părăian despre sine şi despre oamenii 
deosebiți pe care i-a cunoscut şi mărturiile despre părintele Teofil Părăian pe 
care părintele Sabin Vodă le-a primit de la ierarhi, de la stareţi, de la duhovnici, 
de la fii duhovniceşti, de la prieteni şi de la apropiaţi ai părintelui Teofil. 
Ambele au valoare de document. Şi tot cu valoare de document sunt şi 
concluziile duhovniceşti pe care ni le transmite părintele Teofil Părăian în 
această carte. 

punea părintele Teofil, cu părere de rău, că de la părintele Arsenie Boca nu 
ne-au ajuns nişte gânduri de la bătrânețe, nişte „concluzii”, ci numai ce a 
scris părintele la tinereţe în „Cărarea Împărăției”. De ce sunt importante 
concluziile? Pentru că omul „ajunge” la nişte concluzii. Mai spunea părintele: 


„Voi de la mine aveţi nişte concluzii şi voi porniţi cu concluziile mele şi va fi 

mai uşor.” 

Dacă ar fi să vorbim în limbaj matematic atunci am spune că la 
„ipotezele ” vieţii noastre avem „concluziile părintelui Teofil pe care trebuie 
să le „demonstrăm ” fiecare în împrejurările concrete ale vieţii în care trăim. 
Rezultatul îl ştim dinainte, dar trebuie să ajungem la el; îl ştim pentru că l-am 
văzut în viaţa părintelui în care s-a împletit bucuria cu dragostea, credința cu 
lumina, rugăciunea cu nădejdea şi nu în ultimul rând prietenia şi iertarea cu 
braţele părinteşti. 


Pr. Dr. Petru — loan Ilea 


Cluj-Napoca, 13 noiembrie 2009 
Sfântul loan Gură de Aur, arhiepiscopul Constantinopolului 


Părintele Teofil — o autobiografie radiofonică 


- Părinte Teofil, vorbiţi-ne vă rugăm puţin despre copilăria Sfinţiei 
Voastre. 


E, u, mi-aduc aminte cu bucurie de vremea copilăriei mele, de satul în 
care am venit pe lume, de părinții mei, de fraţii mei, cei trei: sora mea 
şi doi frați. 

M-am pomenit într-un sat în care Biserica era în centru pe un deal şi este 
şi acum tot aşa; deci era în faţa tuturor celor care priveau spre dealul unde era 
Biserica şi era cumva şi în centrul gândirii oamenilor; totul se desfăşura în 
raport cu Biserica. În Dumineci şi sărbători oamenii luau parte la sfintele slujbe 
- mă duceau şi pe mine părinţii mei. M-am pomenit, aş putea zice, într-un fel în 
Biserică sau lângă Biserică. Am mers la Biserică într-o vreme în care nici nu 
înțelegeam că se spune ceva cu noimă, cu rost în Biserică, mi se părea că se 
scot doar nişte sunete care n-aveau o însemnătate pentru mine pentru că nu 
eram la măsura să înțeleg însemnătatea cuvintelor, rostite sau cântate în 
Biserică. 
P ărinții mei n-au fost deosebit de credincioşi, dar s-au încadrat în tradiția 

satului, în tradiția Bisericii. Ştiau şi ei de rânduiala de a merge la Biserică, 
de-a ne duce pe noi, de-a învăţa rugăciuni; ne puneau să ne rugăm seara, ne 
rugam împreună la masă; ziceam „Tatăl nostru” înainte de masă. Am învăţat 
din copilărie „Tatăl nostru” şi „Îngerelul”, nici nu-mi aduc aminte când le-am 
învăţat sau cum le-am învăţat, mi-aduc aminte doar că le spuneam şi mai 
spuneam şi alte rugăciuni, rugăciuni populare: 


» Cruce-n Cer, Cruce-n Pământ, 
Cruce-n locu-n care mă culc, 
Cruce-n casă, Cruce-n masă, 
Îngerii pe jur de casă, 
Dumnezeu cu noi la masă. 


Sfântă Cruce culcă-mă, 
Duhule deşteaptă-mă, 
Fiule umbreşte-mă, 
Precesto păzeşte-mă. 

Pe preasfântă Cruce-o fac, 
Şi mă culc noaptea cu drag, 
Şi o fac pe trupul meu, 

În numele lui Dumnezeu. 
Biserică cerească, 

Cântare îngerească, 
Dumnezeu Sfântul de boală să ne păzească, 
Și să ne mântuiască. 


Sfântă Cruce armă dulce, 


Fii cu mine pe unde m-oi duce.” 


Erau rugăciuni la ordinea zilei, rugăciuni pe care le spuneam în fiecare 
seară sub îndrumarea mamei în special. 


- V-au rămas anumite cuvinte sau povăţuiri de la părinţii Sfinţiei 
Voastre? 


M 
i-au rămas cuvinte care se spuneau în casa noastră. Tata spunea: 


Când lucrii ceva, lucră aşa să nu mai lucre cineva după tine. ”; 
Nu tace o gură, nu tac o sută!”; 
Nu Sta fără lucru că-i păcat.” 


Sau, când venea vreo împrejurare. De exemplu, când am plecat la şcoală, 
la Cluj, departe de casă, zicea mama; 


;; Nu-ţi uita de Dumnezeu, nu-ţi uita de rugăciune. ”. 


lată, un cuvânt cu care am călătorit toată viaţa şi pe care l-am împlinit la 
vremea potrivită şi după aceia; sunt nişte lucruri care s-au imprimat în 
conştiinţa mea. 
F rații mei au fost buni cu mine, m-au ajutat. Eu m-am pomenit în lumea 

aceasta fără vedere, am intrat în viața conştientă fără vedere, ceea ce 
înseamnă că n-am văzut niciodată. Cu un mic rest de vedere făceam deosebire 
între lumină şi întuneric, între alb şi negru, fără să pot prinde nuanţe de 
exemplu de roşu, de albastru, de galben. Pentru mine galbenul era tot alb, 
pentru mine albastru era tot negru. 

Deci, nu eram introdus într-o înțelegere a lucrurilor aşa cum apar ele 
pentru oamenii cu vedere. 


- Cum aţi primit această stare de fapt, această neputinţă pe care 
Dumnezeu va dat-o, această cruce, până la urmă? 


m primit-o foarte uşor pentru că am învăţat de la alții că nu văd. Nu cred 

că am gândit vreodată că toți oamenii nu văd, mi-am dat seama că ceilalți 
au un plus pe care eu nu-l am, dar nu înţelegeam pentru că uneori când trebuia 
să fac un lucru, sau când voiam să fac un lucru, ai mei din jurul meu, ziceau: 


»»Mă tu nu poți face asta, că nu vezi. ”. 


Eu nu ştiam ce înseamnă să vezi şi să nu vezi, dar îmi dădeam seama că 
sunt într-o situație de inferioritate față de ceilalți, din punctul ăsta de vedere, al 
înțelegerii, al orientării, pentru că dacă voiam să fac ceva ce fac ei nu puteam să 
fac. 

Să luăm aşa nişte cazuri din sfera copilăriei, în sensul acesta că un copil 
obişnuit care voia să bată mingea de perete, o bătea de perete, o lua în mână şi 
iarăşi bătea şi aş fi vrut să fac şi eu aşa ceva şi nu puteam. Eu când luam 
mingea în mână şi o băteam de perete, dintr-o dată o şi scăpam pentru că n- 
aveam cum să o mai prind o dată în mână. Asta mi-a dat de gândit. 


După aceia am fost la o şcoală specială, sigur că tot dintr-o trebuinţă că nu 
puteam să merg la şcoală obişnuită şi asta mi-a dat de gândit şi mi-a dat să 
înțeleg că lucrurile cu mine se petrec altfel decât se petrec cu ceilalți. 


- Părinte, unde aţi început şcoala? Aţi făcut o şcoală specială? 


$ coala am început-o la Cluj în 1935, când aveam 6 ani şi jumătate. Am 
început cu o profesoară devotată, care s-a ocupat bine de noi. La şcoală am 
cunoscut lucruri pe care în natură nu le puteam cunoaşte, sau le puteam 
cunoaşte doar în condiţii speciale şi n-am avut cum. 

De exemplu, o rață. Noi n-am aveam rațe acasă, dar am avut la şcoală rață 
împăiată; am pus mâna pe rață, pe ciocul ei, pe aripile ei, pe tot ce are, pe 
picioarele ei, pe pielița de la picioarele raţei, avea şi un boboc lângă ea tot aşa. 

Şi ai noştri nu aveau rațe, dar aveau vecinii şi când m-am dus acasă după 
ce am cunoscut o rață împăiată m-am mirat de pildă de ce rața vie n-are pielița 
dintre degetele de la picioare cum era cea împăiată care era uscată. 

Sunt nişte lucruri aşa care surprind cumva pe oamenii care nu au trăit în 
sfera asta. 

Sau, gâsca, tot la şcoală am pus mâna pe o gâscă împăiată. Gâşte erau şi în 
satul meu, dar n-aveam la noi şi n-aveam cum să ajung să pun mâna pe o gâscă, 
deşi le auzeam pe lângă mine. Erau nişte treburi care altfel se reflectau în 
conştiinţa mea şi altfel în conştiinţa celor care le vedeau, care ştiau cum sunt. 

Îmi aduc aminte că mi-a spus o dată bunicul meu, când eram foarte mic 
cred, nici nu ştiu câți ani aveam, că găina are două picioare. Eu mă miram, cum 
găina care are două picioare şi care nu-i dreaptă, cum de nu cade în față? Nişte 
gânduri de copil. 

Fraţii mei au fost foarte buni cu mine, mama le spunea mereu: 


;„Pe el să-l duceţi numai pe potecă, adică numai pe cărare. ”. 


La noi ploua se făcea noroi, se făceau bulgări - ziceam noi bruşi -, şi frații 
mei puteau să meargă şi prin bruşi, dar pe mine trebuiau să mă ducă totdeauna 
pe cărare, pe potecă cum ziceam noi. 


- Părinte, vă întreb ca unul care m-am născut cu vedere: cum v-aţi 
apropiat dumneavoastră, mic fiind, de lucruri, de obiecte. Cum se alcătuiau ele 
în mintea Sfinţiei Voastre? 


$ e alcătuiau prin pipăit, adică orice lucru îl înțelegeam în măsura în care 
puteam să pun mâna pe el. 

Ştiam cum e o masă, cum e un scaun, cum e laviţa din casă, cum este 
patul; toate lucrurile acestea ştiam cum sunt pentru că puteam să pun mâna pe 
ele. Or, cele pe care nu puteam pune mâna n-aveam cum să-mi dau seamam de 
ele. După aceea frații mei prindeau păsări, îmi arătau o vrabie, un pui de vrabie, 
ştiu eu, alte păsări care le prindeau ei, ajungeau şi-n mâna mea. 

Şi după aceea la şcoală am învăţat despre anumite păsări, animale pe care 
le aveam în mulaj de ghips, păsări împăiate, toate astea le-am învăţat prin 
contactul cu ele. 


Erau colegi de-ai mei de la oraş care nu ştiau cum e un porc, cum e un 
purcel, cum e un vițel, cum e un bou, o vacă şi aşa mai departe, pentru că la 
oraş nu era aşa ceva, or eu fiind între ele acolo la ţară îmi dădeam seama de ele 
cum sunt, tactil, nu vizual. 


- Să revenim la anii de şcoală; aţi spus că aţi început mai întâi la Cluj. 
Câţi ani aţi făcut la Cluj? 


m făcut 5 clase. Părinții mei au aflat de şcoala de la Cluj. Mai întâi, m-au 

dus la Maglavit unde am cunoscut realitățile de acolo atât cât le poate 
cunoaşte un copil şi nu s-a întâmplat nimic din ceea ce au aşteptat părinţii mei 
să se întâmple. Atunci, pentru că ştiau părinții mei că există o şcoală la Cluj, şi 
pentru că aveam nişte rude la Floreşti, lângă Cluj - un unchi al mamei mele, 
frate cu bunicul meu -, care s-au interesat de posibilitatea de a fi încadrat şi eu 
la şcoala respectivă, a mers tata cu mine şi m-a lăsat acolo în mediul care era 
format în şcoală, de ceilalți colegi, de profesori şi am stat acolo un an de zile, 
adică un an şcolar, din septembrie 1935 şi până în iunie anul următor, deci până 
în iunie 1936. 

În 1936 în iunie o venit tata după mine şi m-a dus acasă şi când am ajuns 
acasă, am crezut că am ajuns într-un mediu cu totul diferit. Nu îmi mai 
aduceam aminte. Ştiam mediul de la şcoală, dar nu îmi mai aduceam aminte de 
mediul din care am plecat. Mi se părea curios cum vorbesc oamenii în dialect. 

A întrebat-o pe mama un vecin de acolo dacă am venit eu acasă, dar eram 
eu de faţă. 


- „NO, o venit cochilu acasă? ”. 
Şi mama a spus: 
- le, babo!”. 


Când o spus mama: „1e”, aşa m-am mirat că de ce nu zice „da”, pentru că 
eu am uitat cum era la noi în sat şi aşa a trecut anii. În vacanţele mari veneam 
acasă la părinţi şi în vacanţele mici mai mergeam la Floreşti, la rudele de acolo. 
Şi rămâneam şi acolo pentru că atunci nu era cum e acum să vină mereu părinții 
la copii să-i aducă la sfârşit de săptămână. Era foarte greu, era şi departe şi 
drumul costa foarte mult. Aşa că trecea câte un an şcolar până când mai 
ajungeam o dată acasă. 

Asta a fost până în 1940 când am terminat clasa aV-a şi când nu m-am 
mai putut duce la Cluj - în clasa aVl-a -, pentru că în urma Dictatului de la 
Viena, partea de nord a Transilvaniei a fost ocupată de unguri. Și a stat aşa 
până în 1945, până la sfârşitul războiului şi eu între timp am rămas acasă 2 ani 
până-n 1942, şi în 1942 am reluat şcoala la Timişoara. 


- Părinte, mă iertaţi, în aceşti primi ani ați învățat deja să citiți în braille? 


LD) a. În prima clasă am ştiut să citesc în braille, numai nu ştiam şi să scriu 
pentru că în braille lucrurile stau aşa: la citit se citeşte de la stânga spre 
dreapta şi pentru că se scrie de la dreapta spre stânga, la şcoală nu se învață 


scrisul şi cititul deodată, ci se învaţă în clasa întâia cititul, numai cititul, şi în 
clasa a II-a abia se învaţă scrisul, pentru că scrisul e invers decât cititul. 

La scris, ca să nu se facă confuzii, punctele din stânga, de la citit, se scriu 
la dreapta. Aşa a fost rânduită şcoala încât în clasa întâia am învăţat să citesc, şi 
în clasa a II-a am învăţat şi să scriu. 


- Spuneţi-ne puţin de ce scrisul se face de la dreapta spre stânga? 


P entru că aparatul de scris este făcut în aşa fel încât se scrie pe partea 
cealaltă a hârtiei. Deci ai hârtia în faţă, ai un aparat în care este cuprinsă şi 
literele pe care le faci, ca să fie la citit cum trebuie la citit, trebuie făcute de la 
dreapta spre stânga, pentru că apar pe partea cealaltă a hârtiei. 


- Trebuie spus că literele nu sunt literele obişnuite. 


A, nu sunt litere, sunt un fel de litere de coduri de litere. Adică scrisul 
acesta braille se bazează pe 6 puncte alăturate aşa: 1, 2, 3, 4, 5, 6. La citit 1,2, 
3, sunt la stânga, iar 4, 5, 6 la dreapta; la scris 1, 2, 3 sunt la dreapta, iar 4, 5,6 
la stânga. Se citeşte cu degetele pe hârtia găurită; respectiv e boltită din felul 
cum se realizează scrierea aceasta. 

Eu am învăţat cum se învăţa la şcoală. Am avut o profesoară devotată care 
se ocupa foarte mult de noi, care ne era ca o mamă. Binevoitoare, ea de fapt nu 
a fost căsătorită şi a rămas necăsătorită toată viaţa; a murit la 83 de ani. Am 
ținut legătura cu ea şi după ce am terminat şcoala. A locuit în Braşov în ultimi 
ani ai vieţii ei şi, când mergeam la Braşov, o mai căutam. 

Am învăţat tot ce se poate învăţa la o şcoală specială şi cu asta am pus 
temelie la cealaltă vreme a vieţii mele. 

În 1940, cum am zis, am rămas acasă în familie cu părinţii mei. Părinţii 
mei au fost oameni de la ţară, oameni cumsecade. N-aş putea zice cum a spus 
Sfânta Tereza de Lisieux că: „Am avut părinți sfinți”, dar totuşi am avut părinți 
oameni cumsecade. Au muncit foarte mult, au avut mâini bătătorite - cum îmi 
plac mie mâinile. La fel şi fraţii mei când au putut să lucreze deja, au lucrat şi 
au avut şi ei mâini bătătorite. Şi aşa au trecut cei 2 ani. 

În 1942 m-am dus la Sâmbăta la mănăstire să mă fac călugăr. Aveam 13 
ani Şi jumătate. Un preot de la mine din sat care acum încă trăieşte şi el în Blaj, 
care e din 1916 (în septembrie va împlini 86 de ani), mi-a spus pentru prima 
dată de părintele Arsenie Boca. Ştia de el sau îl cunoştea, chiar nu ştiu. Era un 
preot tânăr venit de la oraş în sat. Nu s-a prea putut adapta, a stat 2 ani preot 
acolo împreună cu un alt preot din satul nostru. Satul nu era prea mare: avea 
400 de numere. A fost împărțit în două, în două parohii, sau în două sectoare de 
parohie. Şi părintele acesta, un om cu cultură teologică bine pusă la punct, cu 
talent la scris (scria la reviste bisericeşti, la publicaţii bisericeşti), mi-a spus 
pentru prima dată de părintele Arsenie şi de călugărie. 

Până în 1942 am învăţat să scriu la maşina de scris. Unchiul meu, fratele 
lui tata, era primar în sat, şi în felul acesta eram în legătură cu cei de la 
primărie, respectiv cu notarul, cu soția lui (soţia lui era învăţătoare, trăieşte şi 
acum la Timişoara). 


- Ați învăţat la maşina de scris obişnuită? 


LD) a, la maşina de scris obişnuită. Eu ştiam că se poate scrie la maşina de 
scris, nu ştiam cum e o maşină de scris. Aveam, când eram la şcoală la 
Cluj, un coleg care avea maşina lui de scris. Tatăl lui fiind comerciant şi având 
bani i-a cumpărat o maşină de scris, pe care o ținea în biroul şcolii. Şi mergea 
acolo cu un pedagog şi învăţa să scrie la maşina de scris. Eu l-am întrebat cum 
se procedează la scris şi el mi-a spus: 


„Se aşează degetele pe anumite clape şi după aceia muţi degetele acolo 
unde ai trebuinţă ca să baţi literele care nu sunt sub degete, dar prima 
dată îți aşezi mâinile pe poziția iniţială. ”. 

Şi poziția inițială era pe rândul al II-lea de sus. Aşa a învăţat el şi aşa am 
învăţat şi eu, şi am practicat scrisul la maşină tot timpul. De pe poziţia de pe 
rândul al II-lea, deşi s-ar părea că ar fi mai bine să ai degetele pe rândul al III- 
lea de sus şi al II-lea de jos, pentru că ai literele mai aproape şi cele de sus şi 
cele de jos. Dar, în sfârşit, eu am învăţat aşa. Dacă el a învăţat greşit şi eu am 
învăţat greşit, însă pentru mine normalul meu este felul cum am învăţat. Şi 
ştiam claviatura de la maşina de scris: „w”, pe”, „sr, st”, sz”, su”, sl, 50, „p', 
„ă” pe rândul pe care ţineam degetele, după aceia: „a”, „s”, „d, „ff, „e, „h”, 
o ok ol Ss st”, şi după aceia pe rândul de jos: „y”, x”, sc”, „sv, „b”, sn”, 

Ei, aceasta ştiam deja, dar n-am ajuns niciodată să pun mâna pe o maşină 
de scris. Şi l-am rugat pe notarul din sat, Ilie Toader îl chema, să-mi dea voie să 
încerc şi eu să scriu la maşina de scris. El o fost binevoitor şi a spus: „Uite, 
mâine la 4.00 după masă, vii şi-ţi arăt”. Bineînţeles că el nu era pedagog, nu 
ştia cum să-mi arate. Norocul mea a fost că ştiam eu cum se procedează. 

Deci, eu am învăţat lucrurile astea teoretic, încă de pe vremea când eram 
la şcoala de la Cluj, în 1940. Şi a trecut aproape doi ani, până în vara anului 
1942, în iulie, când am început să scriu la maşină; şi în foarte scurt timp deja 
am putut să scriu scrisori. Am avut mare noroc cu treaba asta în sensul că, după 
ce m-am înscris la şcoală în Timişoara, la gimnaziu mai întâi şi la liceu, îmi 
scriam totdeauna lucrările scrise la maşina de scris. Aveam maşină de scris. 
Frau maşini de scris mari şi nu erau cum sunt acestea de acum, portative, 
„Consul” sau „FErika”, şi mă duceam la şcoală cu maşina de scris, o ţineam la 
şcoală pe timpul examenelor, pe timpul tezelor. Doar în măsura în care era 
nevoie să o duc acasă pentru cei care aveau trebuință, o duceam de la şcoală; 
altfel o ţineam la şcoală pe perioada tezelor şi mă duceam cu maşina de scris în 
clasă şi îmi scriam tezele la maşina de scris. 


- Ați ținut cumva o corespondenţă cu părintele din Blaj sau cu părintele 
Arsenie Boca? 


P ărintelui Arsenie i-am scris la mănăstire în 1942. Părintele Arsenie nu mi-a 
răspuns; l-a delegat pe cineva, pe părintele Şoltan, Vasile Şoltan care era 
diacon şi student la Teologie, şi mi-a trimis nişte îndrumări în legătură cu 
rugăciunea de toată vremea. 

După aceia am ajuns şi eu la mănăstire la Sâmbăta în 1942. În 30 august, 
dimineaţa, am sosit la mănăstire. Era într-o Duminecă şi am vorbit cu părintele 
Arsenie puţin. Dar a doua zi m-a luat la spovedit şi atunci mi-a spus despre 
rugăciunea de toată vremea, de rugăciunea cu care se mântuiesc călugării, cum 
să o fac cu gândul, să o lipesc de respiraţie. Şi cu asta am plecat apoi de la 
Sâmbăta şi m-am dus şi mi-am văzut de şcoală, deşi părintele Arsenie, când 1- 
am spus că o să merg la şcoală, a spus că şcoala nu te duce la mântuire, deci din 
asta aş fi putut deduce că părintele n-ar fi fost de părere să fac şcoală, ci să mă 
țin de rugăciunea de toată vremea. 

Numai că eu i-am spus părintelui atunci că nu pot să nu merg la şcoală 
pentru că părinții mei nu sunt de acord. Adică, dacă eu pot merge la şcoală, 
părinţii mei sigur zic să merg la şcoală şi nu sunt bucuroşi să rămân acasă fără 
NICI O angajare. Şi aşa a fost de fapt. Realitatea este că nici eu n-am vrut să 
renunţ la şcoală. Şi-mi pare tare bine că n-am renunțat la şcoală. 

Şi la mănăstire n-am putut rămâne şi atunci m-am dus la şcoală şi am 
făcut încă o clasă - clasa a VI-a. Am adăugat încă o clasă la cele cinci pe care 
le-am avut de la Cluj. După aceea, am gimnaziu şi liceul. În 1943 m-am apucat 
şi în 1948 am terminat liceul, iar în 1948 m-am dus la Teologie. 


- Nu v-a fost greu la liceu? Aţi făcut un liceu obişnuit? 


a, am făcut un liceu obişnuit. Mi-a fost greu cu informarea, eu am făcut 

de fapt liceul, adică gimnaziu şi liceul în felul următor: în 1943 m-am 
înscris şi am făcut clasa întâia şi m-am înscris, respectiv cum ar fi acum clasa a 
V-a, în anul şcolar şi peste vară am făcut clasa a VI-a, cum spuneam noi atunci 
clasa a II-a de liceu. După aceea, în anul următor, în 1944-1945, am făcut clasa 
a VII-a şi peste vară am făcut clasa a VIII-a. În anul 1945-1946 am făcut clasa 
a IX-a, în 1946-1947 am făcut clasa a X-a, în 1947- 1948 am făcut clasa a XI-a 
şi a XII-a, iar toamna mi-am luat bacalaureatul şi m-am înscris la Teologie. 


- Ce va determinat să alegeți teologia? 


M -a determinat gândul de-a mă face preot. Eu de când am fost copil tot 
timpul mi-am dorit să fiu preot. 


- Dar, ştiaţi canoanele Bisericii? 


N: ştiam. Ştiam de la alţii că n-o să poţi fi preot, că n-ai integritate. Am 
ştiut de lucrul acesta fără să am un temei într-un canon. Dar, ştiu eu, până 
la urmă am acceptat teologia şi fără ideea de a mă face preot. 

Când m-am dus prima dată la Mitropolitul Nicolae Bălan, ca să primesc 
binecuvântarea, eu am făcut o greşeală fundamentală: i-am spus că vreau să mă 
fac preot, nu i-am spus că vreau să fac teologia. Eram în clasa a X-a, 
terminasem clasa a X-a şi m-am dus. Mitropolitul m-a primit, dar de fapt m-a 
primit aşa fără să se intereseze de mine, n-a avut să zic o bunăvoință care să mă 
impresioneze pe mine. A terminat repede cu mine. Când i-am spus că vreau să 
mă fac preot, el a şi zis că nu se poate şi l-a chemat pe secretarul să mă ia de pe 
acolo. A fost şi o împrejurare care m-a încurcat pe mine, m-a zăpăcit. Era după 
război, veniseră ajutoare din America pentru românii sinistraţi din România, 

sărăciți după război. Şi eram cu fratele meu şi cu tata. Tata a venit la Sibiu, eu 
am venit de la Timişoara, ne-am întâlnit la Sibiu şi am aşteptat să vorbesc cu 
Mitropolitul Nicolae Bălan. El era într-o şedinţă şi după aceea a ieşit din 
şedinţă şi ne-o văzut şi a crezut că suntem după ajutoare. Și a spus: 


- „N-am ce să vă dau, duceţi-vă ca să munciţi! Uite, şi tu eşti mare şi tu 
eşti mare”. 


şi a arătat spre fratele meu, spre mine, fără să ştie situația bineînţeles. Nici 
eu n-am ştiut că el e Mitropolitul, nici el n-a ştiut situaţia că nu pot să muncesc. 


- „Duceţi-vă şi munciţi n-am ce să vă dau! Uite, şi tu eşti mare şi tu eşti 
mare! ”. 


Fratele meu care a văzut că ne vizează pe noi, după ce a plecat 
Mitropolitul, s-a apropiat de mine şi a spus: 


- „Ce a avut bătrânu ăsta cu noi?” 


După aceea m-am dus la secretariat, am vorbit cu părintele secretar, i-am 
spus despre ce-i vorba, m-a anunţat la Mitropolit, Mitropolitul m-a primit, dar 
şi el era atunci hărțuit; voia să ia legătură telefonică cu Ministrul de Finanţe sau 
cu nu ştiu cine din Bucureşti şi legăturile se dădeau prin centrală, la Sibiu nu 
erau atunci telefoane automate. Şi aştepta să-i dea legătura şi asta a dus la o 
confuzie. Când am ajuns în fața Mitropolitului, el nu s-a gândit că eu vreau 
ceva deosebit de la el şi a crezut că am venit după ajutoare, şi a zis: 


- „„ Ce-ţi trebuie haine, ghete? Ce-ţi trebuie? Fă o cerere şi-ţi dau! ”. 


Şi eu cum nu aveam în gând lucrul acesta, că puteam să fac şi eu o cere 
până la urmă să-mi de-a, am zis: 


- „Nu, nu, eu vreau să mă fac preot. ”. 
Şi când am zis că eu vreau să mă fac preot, el a şi venit cu replica: 
- „Nu se poate! Să ai lumină în suflet! ”. 


Şi l-a chemat pe părintele secretar să mă ia de pe acolo şi m-a luat să-mi 
explice el de ce nu se poate. 

Am plecat şi am crezut că cu asta rămân deocamdată sau cel puţin 
deocamdată. Dar a rânduit Dumnezeu în aşa fel încât în 1947, de Crăciun, m- 
am dus acasă la părinţii mei pentru prima dată din 1942 de când m-am aşezat la 
Timişoara. 

În 1946, de Crăciun, am vrut să mă duc şi până la urmă am renunţat; a fost 
şi frig, tata m-a aşteptat de vreo câteva ori la gară că doar vin, doar vin şi nu m- 
am dus. Şi acum în 1947, am ajuns să merg totuşi de Crăciun acasă. Şi-n 
vacanţa de Crăciun, de Anul Nou, a venit părintele Bodogae, profesor de Istorie 
Bisericească Universală la Sibiu, care ţinea în căsătorie pe nepoata 
Mitropolitului Nicolae Bălan - deci aveau o relaţie de rudenie prin alianţă cu 
Mitropolitul. Şi am aflat că vine părintele Bodogae şi l-am şi întâlnit, l-am 
căutat la cumetrii lui la care a venit, şi i-am spus că eu aş vrea să fac Teologia, 

că am fost la Înalt Prea Sfinţitul şi m-a respins şi că eu totuşi aş vrea să fac 
Teologia. 
Şi părintele Bodogaie a zis: 


- „Lasă că vorbesc eu cu Înalt Prea Sfinţitul! ”. 


A fost de acord să vorbească cu Înalt Prea Sfinţitul şi să-mi creeze o 
atmosferă ca să fiu primit de Mitropolitul. Şi aşa a făcut. Această întâlnire cu 
părintele Bodogae a fost o întâlnire providențială! 

După ce mi-am dat examenele de clasa a XII-a, m-am dus la Sibiu să 
vorbesc cu Mitropolitul, dar de data aceasta mi-am căutat sprijinitorul, l-am 
căutat pe părintele Bodogae. Părintele Bodogae nu era disponibil pentru treaba 
aceasta, zicea că: 


- „Să ştii că am vorbit cu Înalt Prea Sfinţitul. Nu pot veni pentru că sunt 
responsabil cu o expoziţie. S-au împlinit o sută de ani de la revoluția din 
1848 şi am făcut o expoziție la Teologie în legătură cu revoluţia. Dar, 
vorbesc cu părintele Mladin ca să mergi cu părintele Mladin la Înalt 
Prea Sfinţitul. ”. 


A vorbit cu părintele Mladin şi eu eram de faţă. Părintele Mladin a fost de 
acord, n-a cârnit deloc. Şi Mitropolitul Nicolae Bălan m-a primit de data asta. 
Nu mai era împrăştiat cu alte griji; a vorbit cu mine, mi-a spus că a citit o carte, 
„Orbi celebrii”, şi aşa am vorbit puţin cu el şi i-am spus că aş vrea să fac 
Teologia. Şi Mitropolitul zice: 

- „Bine, uite acum îţi dau aprobarea să faci Teologia, dar preot n-o să te 

poți face. ”. 
Şi am zis: 
- „Fac Teologia. ”. 


Mi-a dat aprobarea să fac Teologia; nu mi-a dat-o în scris, dar ştia că mi-a 
dat-o şi nu se mai putea să se spună că nu-mi dă aprobare, dacă s-ar fi cerut şi 
aprobare în scris. 

Mi-am terminat liceul toamna şi mi-am luat bacalaureatul. Am avut noroc 
că am avut o medie bună la bacalaureat, media 9, şi eram al doilea din câţi 
eram, din câți am luat bacalaureatul. Şi asta m-a favorizat cumva, m-a pus în 
atenţia profesorilor, a Mitropolitului. 

Şi am început Teologia în 1948, dar ştiam că preot n-o să mă pot face. 
Până la urmă şi eu am ajuns la concluzia că preot n-o să mă pot face. 


- Dar atunci care vă era gândul care v-a determinat să faceți Teologia? 
Ce nădăjduiaţi? 
$ ă am cunoştinţe teologice. Să am cunoştinţe teologice, să termin Teologia. 

Nu ştiam ce o să fac cu teologia, dar vroiam să am teologia. Acesta mi-a 
fost gândul şi aşa s-a şi întâmplat. Când am terminat teologia şi m-am dus la 
Mitropolitul Nicolae Bălan să-i spun că-i mulţumesc pentru ajutorul moral şi 
material care mi l-a dat în vremea studiilor, el m-a întrebat că ce am de gând să 
fac. Dar, foarte interesant şi aceasta am înţeles după aceea, m-am gândit după 

aceea la aceasta: el n-o pus problema „Ce o să fac cu Teologia dacă termin 
Teologia?”, adică dacă „Are rost să faci Teologia?”. Sau „De ce să faci 
Teologia?” N-a pus problema asta, deşi ştia că preot n-o să mă pot face. Sunt 
sigur că nu s-a gândit la ceva anume, de ce? Pentru că atunci era o situație 
deosebită. Se declarase că cineva care termină teologia nu poate fii întrebuințat 
decât în cadrul bisericii. Deci, eu nu puteam să fac teologia şi să mă duc undeva 
să fiu profesor pentru că am şcoală, pentru că am Facultatea terminată. 


- Aceasta era din partea statului? 


LD) in partea statului. Da, s-a hotărât aşa. Aşa au fost vederile atunci că unul 
care termina Teologia poate fii întrebuințat doar în cadrul Bisericii, 
eventual cleric sau altceva. 

Aşa că Mitropolitul nu cred că şi-a legat vreo nădejde față de mine în 
sensul că totuşi o să găsim noi ceva de făcut. Când am terminat Teologia m-a 
întrebat: 


- „Cu ce scop ai făcut Teologia? ”. 


Şi atunci am zis aşa, am răspuns evaziv cumva: 


pi 


- „Am venit Să-mi câştig un suport moral pentru viaţă. ”. 
Mi-a venit mie aşa. De fapt nu m-am gândit dinainte: 


„Uite când va veni vremea eu totuşi o să am un suport pentru 

viață. ”. 
- Dar a fost teologia pentru Sfinţia Voastră un suport? 


N 
u, nu prea a fost. Nu prea a fost pentru că... 


mitropolitul m-a întrebat: „Și l-ai găsit? ”. 
Şi am zis: „Cred că da!”. 


Dar nu prea a fost. De ce n-a fost? Pentru că eu la Teologie am învăţat 
multe lucruri care aş putea zice că nu mi-au folosit. Dimpotrivă m-au derutat, 
dezorientat. De exemplu critica Noului Testament, a cărților Noului Testament, 
critica cărților Vechiului Testament, lucruri din acestea la care cu nu m-aş fi 
gândit niciodată în viaţa mea, că Evanghelia de la loan poate nu a scris-o loan; 
că Epistola Sfântului Apostol Pavel către Evrei nu a scris-o Sfântul Apostol 
Pavel; că Epistolele soborniceşti au fost scrise mai târziu decât în vremea 
apostolilor. Şi eu la lucruri de astea nu m-aş fi gândit niciodată în viaţa mea. Şi 
astea toate bineînţeles că şi-au făcut o lucrare de dezorientare, de confuzie, de 
nelinişte în sufletul meu. 

u până când să ajung la Teologie, când eram elev de liceu în Timişoara 

am intrat în legătură cu un cerc de antropozofi. Antropozofii sunt creaţii ai 
unei ideologii ai lui Rudolf Steiner. Rudolf Steiner a fost un neamț din Ungaria 
care a creat un sistem de gândire, un curent numit antropozofie, adică ştiinţa 
despre om. Şi la Timişoara eu am ajuns în cercul acesta de antropozofi şi am 
urmat nişte cursuri de antropozofie, dar nu m-am declarat antropozof, n-am 

avut o adeziune propriu-zisă, dar totuşi am avut simpatie faţă de acest cerc de 
antropozofie. 

Şi m-am menținut puţin în atmosfera aceasta, pentru că între membrii 
cercului erau şi doi clerici: un profesor de teologie, de muzică şi de tipic, pe 
nume Corneliu Givulescu, pe care eu l-am auzit şi vorbind în Catedrală cu 
nuanță antropozofică; şi un diacon Gligor, care s-a lăsat până la urmă şi a ieşit 
din cler şi a cântat în Corul Operei din Timişoara; avea voce bună. Oamenii 
aceştia mie mi-au dat garanția că este bun cercul acesta şi mi-am zis că dacă ei 
ca teologii şi clerici sunt în cercul acesta înseamnă că ei au ajuns să-şi dea 
seama că există ceva mai presus de teologie. După părerea lor, antropozofia era 
presus de teologie, şi am zis că de ce n-ar fi şi pentru mine antropozofia mai 
presus de teologie. Antropozofii din Timişoara n-ar fi vrut să fac eu teologia, ci 
să rămân în cercul lor şi să mă duc la Cluj să fac altă facultate şi să rămân tot în 
cercul de antropozofi şi să devin un antropozof de rasă şi să fac o treabă bună 
pentru curentul în care erau ei. Şi de fapt erau oameni sinceri, nu erau oameni 
care doreau să dărâme ortodoxia, să zicem în favoarea lor, ci erau oameni care 
voiau să câştige pentru ideologia lor, pentru gândirea lor, alți oameni care să 
susțină direcția aceasta a lui Rudolf Steiner. 

Mie mi-a plăcut foarte mult sistemul de gândire, era cu reîncarnarea, era 
cu idei din acestea din Extremul Orient. Şi ziceau că n-are nimic dacă mergeai 
la Biserică. Eu nu cunoşteam încă credinţa în esenţa ei. Mă împărtăşeam şi eu 
şi ştiam că mă împărtăşesc cu Trupul şi Sângele Mântuitorului. Da, dar pentru 
mine asta era o simplă formulă, o idee, nu era ceva care să mă angajeze, să mă 
direcționeze. 

Erau unii care-mi spuneau că totuşi nu-i bun curentul acesta, că nu-i bine, 
că ar fi bine să nu mai merg acolo. Nu m-au putut determina. Mai întâi de toate 
pentru că eu ştiam că merg la Teologie şi ziceam că dacă plec din Timişoara 
oricum nu mai sunt în legătură cu antropozofii şi până mai sunt în Timişoara 
hai să am legătură cu ei şi să învăţ ce pot învăţa. 


i am plecat la Teologie cu tot bagajul de cunoştinţe antropozofice şi acolo 

mi-am dat seama că cele mai multe idei sunt de la ereticii creştini. Ei vroiau 
să fie mai raţionali, nu puneau credinţa în primul plan al vieții, al gândirii, ci 
rațiunea. Orice lucru era bun dacă putea fii argumentat rațional. Şi dacă nu 
putea fi argumentat raţional, atunci însemna că nu-i bun lucrul respectiv. 

Ceva foarte curios că dintre cei care m-au îndrumat pe mine să nu mai 
merg la antropozofie şi eu totuşi m-am dus, a fost că nimeni nu a ştiut să-mi 
vorbească despre o competenţă. În cercul acesta de antropozofi erau: profesori, 
doctori, ingineri, intelectuali în general; era un căpitan, erau aşa oameni de 
diferite profesiuni. Dar nici unul nu avea Teologie sau nici unul nu avea 
cunoştinţe teologice aşa cum se predau la Teologie sau aşa cum învaţă Biserica. 
Deci, în realitate nici unul nu avea competenţă. Chiar dacă puteau să spună şi 
lucruri bune care să rămână. De exemplu era un contabil bun de gură pe nume 
Ioan lonaşiu, care vorbea foarte frumos, avea un talent la vorbire şi vorbea 
foarte frumos şi foarte atractiv. De la el am auzit prima dată, deşi am citit Noul 
Testament, nişte aprecieri în legătură cu cele două pescuiri minunate: pescuirea 

minunată din Luca capitolul 5 şi pescuirea minunată din loan capitolul 21. Şi a 
făcut nişte legături, nişte corelări foarte frumose. 

Cei care îmi spuneau să nu merg la antropozofie, însă n-au avut ideea să- 
mi spună două lucruri. Şi anume că Sfântul loan Gură de Aur nu a fost 
antropozof, dar a fost sfânt şi că Rudolf Steiner a fost antropozof, dar n-a fost 
sfânt şi că pentru a trata adevărurile de credință trebuie să existe o competență. 
Dacă nu există o competenţă nu te poţi încrede în ceea ce ţi se spune. Prin 
urmare cei care erau ingineri, doctori, profesori şi aşa mai departe nu aveau o 
competență pentru că nu erau încadraţi în Biserică, deci din punct de vedere 
bisericesc n-aveau competenţă. Şi n-aveau competenţă pentru că prin inginerie, 
prin situația de profesor nu poți să tratezi nişte lucruri ale credinţei. 

Deci aceste două lucruri nu mi le-a putut spune nimeni şi nu mi le-a spus. 
Competența şi necompetenţa celor care mă învățau ceva şi faptul că sfinții n-au 
fost antropozofi, dar au fost sfinți şi că antropozofii sunt antropozofi, dar nu 
sunt sfinți. 


- Părinte Teofil, pe lângă cunoştinţele antropozofice, pe care le-aţi 
dobândit în liceu, v-aţi preocupat şi de dobândirea unor cunoştinţe teologice? 
Ați citit ceva? 


N: N-am citit nimic decât Noul Testament, nici n-aveam ce să citesc şi 
nici n-aveam cum să citesc pentru că trebuia să citesc pentru şcoală şi n- 
aveam timp. Poate că timp aveam, dar n-aveam oameni care să mă ajute să 
citesc şi nu mi-o recomandat nimeni nici o carte. Doar „Taina Mulțumirii ”, 
care am citit-o în vremea când eram la liceu, dar nu la liceu, ci la mine acasă. 
Cartea asta mi-a fost bună, mi-a fost bine venit că am citit-o. Am mai aflat şi 
alte lucruri, aşa pe la biserică. Mergeam şi mai auzeam predici, însă nu predici 
angajante, ci predici din astea profesionale: 


„Iubiți credincioşi, Sfânta Evanghelie care s-o citit astăzi ne prezintă... ”. 


Aşa două - trei idei şi sănătate bună! N-am găsit oameni aşa care să te 
angajeze prin cuvântul lor. 

Am ascultat pe Episcopul loan Suciu venit la Timişoara pentru exerciții 
spirituale, pentru studenți în 1945. Aveam un prieten greco-catolic care m-a dus 
la conferințele care s-au ţinut. Într-adevăr am auzit un om care te ţinea atent, te 
ținea în sfera cuvintelor lui, a vorbit într-adevăr frumos. Şi frumos pentru 
studenți şi subiecte care să poate interesa pe studenţi, dar să fie şi angajante, 
adică a vorbit despre setea noastră sufletească: Fiecare om are o sete 
sufletească, fiecare om urmăreşte o împlinire, că nu te poate împlini decât 
credința. După aceea despre Iisus, după aceea despre lisus şi crucea sa, despre 
lisus în Sfânta Euharistie, despre viața noastră în lisus. Deci nişte teme foarte 
frumoase şi foarte bine venite pentru intelectualii care îşi doresc ceva ce nu au 
în fond din altă parte decât din Biserică sau de la oamenii Bisericii. Pe el l-am 
auzit aşa ca om, ca un orator care să te electrizeze cumva şi pe Gala Galaction 
când eram student la Teologie la Sibiu. A vorbit despre Sfântul Apostol Pavel, 
despre cuvântul pe care i l-a spus Domnul Hristos. Cu întrebarea: „Saule, Saule 
de ce mă prigoneşti?”. EI avea ideea că Domnul Hristos n-a zis de fapt „Saule, 

Saule de ce mă prigoneşti”, ci a zis: „Saule, Saule de ce goneşti după mine, de 
ce mă urmăreşti?”. În sfârşit, cu o prezentare care mi-a plăcut. 

Aceştia doi oameni, în toată viaţa mea, au fost oamenii care mi-au plăcut 
cum au vorbit şi care m-au impresionat ca vorbitori. 


- Aţi spus că nu aveaţi experienţa de la Biserică şi cunoştinţe ale Noului 
Testament. In ceea ce măsură cunoşteaţi Noul Testament când aţi intrat la 
Teologie? 


LD) a. Dragă, în măsură mare cunoşteam Noul Testament. Când eram elev în 
clasa a VII-a la religie se învăţa despre Sfinții Apostoli Petru şi Pavel şi 
altele, iar profesorul de religie era preot. Eu m-am dus la şcoală, la examen şi a 
spus: „Scrieți despre Sfântul apostol...” şi eu am zis: „Pavel”. Şi el o zis: 
„Pavel”. Eu mă gândeam că dacă trebuie să scriem despre Sfântul Apostol 
Petru eu nu ştiu, sau nu cât aş şti despre Sfântul Apostol Pavel. Şi ne-a dat 
subiectul acesta. Nu ştiu ce o fi avut el în gând să ne spună, dar eu cânda 
început el să ne spună: „Sfântul Apostol... ”, am zis: „Pavel”, şi el o zis: 
„Pavel”. Şi am scris o lucrare bună, bună la măsurile la care ştiam eu atunci. Şi 
a fost cazul să scriu câte Epistole ne-au rămas de la Sfântul Apostol Pavel. Şi 
nu ştiam: treisprezece sau paisprezece? Eu am învăţat cândva că Sfântul 
Apostol Pavel a scris paisprezece Epistole, dar pentru că nu am avut siguranță, 
m-am apucat şi le-am numărat. Deci, ştiam Noul Testament atât de mult încât 
să ştiu care sunt Epistolele scrise de Sfântul Apostol Pavel şi eram în clasa a 
VII-a. Deci, ştiam Noul Testament cumsecade. 

Şi le-am numărat şi au ieşit treisprezece; eu zic: „scriu treisprezece.”. 
Profesorul mi-a citit lucrarea înainte de-a părăsi eu sala de clasă la examen. 


- Mă iertaţi, atunci scriați la maşina de scris? 


L 
a maşină! În liceu eu toate tezele le-am bătut la maşina de scris. 


- Și în sală cu ceilalți colegi? 


I 
n sală cu ceilalți colegi, da. 

Şi profesorul zice: „Da, îți dau zece, dar există totuşi o greşeală. Ai scris 
că Sfântul Apostol Pavel a scris treisprezece Epistole. ”. Eu am zis: „Da, dar să 
ştiţi că eu le-am numărat şi treisprezece mi-au ieşit. ”. Şi zice profesorul: „Hai 
să le numărăm! ”. Dar după aceea nu am fost eu destul de şmecher să-l pun pe 
profesor să le spună şi să le număr eu. Şi încep eu: „Una către Romani” - el 
zice: „Una”; „Două către Corinteni” - el zice „Trei” - ... şi ne-au ieşit şi nouă la 
amândoi tot treisprezece. Şi zice el: „Hai să mai numărăm o dată. ”. Şi am mai 
numărat încă o dată şi când am ajuns la Epistola către Galateni, am zis că nu 
mai trebuie să le numărăm că mi-am adus aminte de o Epistolă care n-am luat-o 
în seamă şi anume Epistola către Coloseni. 

Deci, atâta Noul Testament ştiam în copilărie, în tinereţe şi când m-am 
dus la Teologie ştiam şi conţinut, dar nu în mod sistematic. 

- Cum a fost perioada Facultăţii de Teologie, ce amintiri aveți? 


dică ce impact au avut asupra mea cei patru ani de Teologie? Mai întâi de 

toate am avut nemulțumiri. Oameni pe care eu îi consideram că sunt 
oameni care ştiu de Dumnezeu şi caută binele şi fac binele, au fost foarte 
indiferenți faţă de mine. Înainte de a intra la Teologie când am fost la 
Mitropolitul Nicolae Bălan ca să primesc aprobarea pentru Teologie, când m- 
am întors de la Mitropolitul, cu siguranţa că voi face Teologia, m-am întâlnit cu 
părintele Teodor Scorobeț care era Arhiereu Vicar, cum se spunea atunci la 
Arhiepiscopia din Sibiu. M-a prezentat părintele Mladin Prea Sfinţitului 
Scorobeţ. Prea Sfinţitul era un om în vârstă, un om cumsecade cu o voce calmă, 
faină şi zice: „Mă bucur.” Uitaţi, Prea Sfinţite un candidat la Teologie. 


- „Mă bucur!” - zice el, 

- „Dar e fără vedere. ”. 

Şi el zice: 

- „Dă Dumnezeu alte daruri. ”. 


Mi-a plăcut foarte mult întâmpinarea aceasta: 


» Dă Dumnezeu alte daruri. ”. 


Părintele Nicolae Neaga, un părinte care era atunci profesor de Vechiului 
Testament şi care atunci era şi Rectorul Teologiei, când m-a văzut şi-a vorbit 
cu mine a zis: 


- „Eu mă bucur, eu mă bucur... Hristos nu refuză pe nimeni! ”. 


Mi s-a pus la inimă aşa cu bucurie cuvântul acesta: 


„Hristos nu refuză pe nimeni! ”. 


Colegii însă ca colegii; n-am avut însă un coleg care să se ocupe cumva de 
mine, nici n-am avut condiţii speciale la Teologie. Să zică cineva: 


„Domnule, băiatul acesta, ar fi bine să aibă o cameră a lui, să aibă un 

loc al lui unde să i se citească, să aibă o situaţie corespunzătoare cu ceea 

ce îi trebuie lui. ”. 

Am fost împreună cu ceilalți colegi în dormitor, la masă, peste tot. N-am 
avut eu nevoie de o situație specială, dar ar fi fost bine dacă cei care mă ştiau s- 
ar fi gândit la mine şi în sensul acesta. Nu s-a gândit nimeni! 


- Și cum vă deplasați de la cameră la...? 


ă deplasam pentru că eu umblu şi umblam şi atunci şi săream pe scări şi 
făceam exchibiţii şi altele... ca tinerii domnule! Eu nu am fost un om 
din acesta imobilizat. 
Păi când eram copil m-am Suit şi pe casă... 
Mi-au spus odată fraţii mei: 


- „Mă, dacă te-ai sui tu aici pe ţăgle aici îs fragi. ”. 

Că aveam un frăgar, un dud care era sădit lângă casă şi cele mai multe 
fragi erau pe crengile de pe casă. 


- „NO, dacă te-ai putea tu sui aicea, aicea-s fragile alea mari! ”. 


Şi erau! M-am dus pe crengi şi m-am suit pe casă şi am dat de fragi multe, 
numai că a mai trebuit şi să mă cobor de pe casă şi acum a fost greutatea. Că de 
acolo de unde m-am suit nu mai aveam curajul să merg şi trebuia să cobor şi 
acum cum să cobor? 


„No, ce facem? ”. 


Lângă casă era o magazie care avea un acoperiş mai jos un pic decât cel al 
casei şi m-am dus aşa pe mâini şi pe fund, m-am mutat de pe locul de unde am 
mâncat fragile, să ajung pe magazie. Şi aveam un prieten, Dumnezeu să-l 
odihnească!, un vecin care tare mult m-a ajutat şi a fost bun cu mine, care mă 
chema să mergem după apă la şipot, undeva departe la vreo doi kilometrii. 
Mergeam împreună cu el să aducem apă de băut, că la noi în sat apa din fântâni 
nu-i bună de băut. Şi el striga de dincolo de unde stătea el, din curtea lui striga: 


- „Mai la stânga vere!”. 


îmi zicea „vere”, că ne-am prins noi veri; aşa era la noi obiceiul: la 
Sfântul Toader ne prindeam, ne făceam apropiaţi, ne ziceam: „vere”. 


- „Mai la stânga vere, mai la stânga!” 


până am ajuns pe magazie şi după aceea am pus o scară şi m-am coborât. 
Şi apoi a aflat tata şi m-a bătut retrospectiv, să nu mă mai urc şi altădată pe 
casă. 


- Aşadar şi la Teologie vă orientaţi singur? 


Da, mă orientam singur şi cu restul de vedere care-l aveam eu. 


- Nu aveați totuşi un coleg care să vă ajute? 


M ai aveam. Pentru că după aceea m-am mai împrietenit şi cu alţii din alți 
ani. Era părintele Lazăr Magheţu, Dumnezeu să-l odihnească!, iar foarte 
bine a fost cu el aşa că puteam să merg undeva. Dacă vroiam să merg în oraş cu 
el, puteam să mergem împreună. Şi aşa m-am împrietenit eu şi cu unii şi cu 
alții. Dar în general n-am avut primire bună de către colegi în special. 


- Aceasta vroiam să vă întreb: Cum eraţi privit de colegi? Ce atitudine 
aveau aşa, pe lână indiferenţă? Mai comentau? 


N u prea, atitudini din acestea obişnuite între colegi. Adică ei nu au avut în 
vedere că eu am o situaţie specială, că ar trebui să am o situaţie mai bună 
în şcoală. Colegii au avut o atitudine obişnuită, n-au prea avut aderenţă la mine, 
nici eu la ei. Dar totuşi m-am împrietenit cu unii şi din curs, cu vremea, şi după 
aceea şi din aceia care erau mai mari şi din cei care au mai venit după aceea, 
părintele Papuc, părintele Bistian - care m-au ajutat după aceea foarte mult. Mi- 

au citit, m-au ajutat să-mi fac lucrările de seminar şi a fost bine, totuşi. A fost 
bine la Teologie, mi-a plăcut. 


- Ce materii v-au fost aşa mai apropiate sau care v-au plăcut? 


N oul Testament, că eram cunoscător de Noul Testament. Şi Licenţa am 
avut-o tot la Noul Testament: „Soteriologia Noului Testament. ”. Şi după 
aceea şi celelalte, mi-a plăcut istoria, mi-a plăcut dogmatica. Aveam profesor 
de dogmatică care era aşa ca un profesor de seminar, nu făcea el aprecieri sau 
aprofundări, dar prezenta adevărurile şi a fost bine. 

Părintele Mladin era profesor de morală, mi-a plăcut cum ne preda 
morala. Părintele Marcu care era profesor de Noul Testament şi care avea un 
stil deosebit de predare. Părintele Sofron Vlad iar era un om care mi-a plăcut. 
N-am avut o relaţie cu profesorii aşa ca să mă pot întâlni cu ei undeva, să stăm 
de vorbă, să mă duc la ei, să vină la mine, aşa n-am avut. 


- Dar în perioada facultăţii aţi început să citiţi şi alte cărți de teologie? 


LD) a. Am citit cărți de teologie şi de literatură, am citit în vremea Teologiei 
cărți de literatură. Mi-a citit părintele Toderici ,„Cămaşa lui Hristos”, 
părintele Drăguşin mi-o citit „Cheile împărăției” de Cronin şi altele câte s-au 
putut, n-am putut face prea mult în privinţa asta. Trebuia să mă orientez după 
preferințele celor care-mi citeau. Dacă citeau pentru ei, eventual citeau şi 
pentru mine. 


- Părinte, în ce an ați terminat Teologia? 
În 1952. 


- Ce a urmat după? 


A i : ; ş : DA 5, = 
|: 1952 am terminat Teologia şi curios, n-am mai avut hotărârea să mă fac 


călugăr, nu că mă gândeam la altă posibilitate. 
Mitropolitul m-a şi întrebat după ce am terminat Teologia, după ce i-am 
spus de suportul moral pentru viaţă. Zice: 


- „Dar acum ce ai de gând să faci? ”. 


şi i-am spus că deocamdată o să lucrez la licență, asta-i primul lucru pe 
care o să-l fac şi am să văd eu după aceea ce o să fie, deocamdată asta e “să 
lucrez la licență”. Şi Mitropolitul zice: 


- „De ce nu vrei să mergi la Sâmbăta? ”. 
ŞI eu am zis: 
- „Pentru că nu Sunt hotărât!” 


Poate că toate lucrurile astea care s-au adunat din studiile care mi-au adus 
confuzie, din oamenii care n-au fost foarte binevoitori, toate, toate astea s-au 
adunat în sufletul meu şi am zis: 


„Doamne, eu călugăr nu mă fac!” 

- Şi ce aveați totuşi atunci ca perspectivă? 


N | -aveam, n-aveam nici o perspectivă. M-am dus în familia noastră la 
părinţii mei, au fost părinţi care au fost binevoitori, nu au zis: 


„No, acum tu trebuie să îţi vezi de-o treabă, că noi am gătat cu tine”, 


sau ceva de felul acesta, nu! Părinţii au fost părinți, am lucrat... Am avut 
un noroc extraordinar că în satul meu s-a aşezat, s-a refugiat de fapt un general 
pensionar urmărit. Era urmărit să fie arestat. Probabil şi el şi-a pierdut urma de 
la Bucureşti, a plecat din Bucureşti şi a venit în satul meu de lângă Sibiu, în 
Topârcea, unde avea o femeie care a fost cândva în serviciul lui la Bucureşti, ea 
şi soţul ei. Până la urmă ei s-au despărțit, femeia asta era în vârstă acum şi 
generalul a venit şi s-a aşezat la ea pentru o vreme. Şi când am terminat eu 
Teologia, el era deja în satul meu şi era un om cu preocupări intelectuale şi cu 
cunoştinţe de limbi străine: franceză, germană, engleză. Era dintr-o familie 
boierească şi venea pe la mine. Ne-am apropiat, venea pe la mine şi aşa nu prea 
avea el ce să facă şi mi-a citit pentru licenţă, mult mi-a citit omul acela pentru 
licenţă. Şi mi-a citit şi altceva, de exemplu: ,, Omul, ființă necunoscută”, mi-a 
citit-o pe sărite de fapt, dar toată cartea mi-a citit-o până la urmă după titlurile 
care-l interesau pe el, mi-a citit-o el în limba franceză. Eu ştiam franceza atunci 
destul de bine, am învăţat-o în liceu. Când eram la liceu mergeam şi la 
Institutul francez din Timişoara la conferințele care se ţineau acolo în limba 
franceză. Şi cu generalul acesta am înaintat foarte bine aşa pentru licenţă, că nu 
ştiu cine mi-ar fi putut ajuta mie atâta cât mi-a ajutat el. 


A sta a fost până în 1953 în martie. În 1953 în martie, am avut o situaţie 
care mi-a dat temeiul să mă fac călugăr. Anume, eram la Biserică şi era 
dumineca a doua din post, dumineca în care se pomeneşte şi Sfântul Grigorie 
Palama. S-a citit la slujbă icosul Sfântul Grigorie Palama, o alcătuire laudativă. 
Şi atunci mi-a venit o idee, care nu mi-a venit până atunci niciodată şi care n-a 
fost o idee extraordinară, dar totuşi a fost o idee şi anume că Biserica cinstește 
viața călugărească, apoi Sfântul Grigorie a fost călugăr şi că pe mine nu mă 
împiedică nimic să fiu călugăr. 

„Am să mă fac călugăr!” 

Şi mi-a venit aşa o bucurie, care mi-a inundat inima de bucurie, bucurie 
care m-a ținut mai multă vreme şi am fost hotărât să mă fac călugăr. 


M-am dus la Mitropolitul Nicolae Bălan, i-am spus că m-am hotărât să mă 
fac călugăr şi el o zis: 


- „Am aşteptat această hotărâre. ”. 


Şi i-am spus să mă repartizeze undeva la o mănăstire din Eparhie, 
preferam Sâmbăta, dar mă gândeam că Mitropolitul dispunea unde să mă duc, 
dar el o zis: 


> 


- „N-am unde să te trimit; te trimit la Sâmbăta. ”. 

Mi-a spus cum să fac cerere, ce să menţionez în cerere, mi-a aprobat 
cererea şi la întâi aprilie m-am aşezat la mănăstirea de la Sâmbăta pentru 
cealaltă vreme a vieţii mele. 


- Și ați intrat în al cincizecilea an de când sunteți la mănăstire... 


m intrat acum în al cincizecilea an de când sunt la mănăstire. A fost bine 

că m-am gândit, îmi dau seama că asta a fost calea mea cea adevărată, că 
nu se putea altfel, că toate au ajutat la împlinirea aceste situaţii, totul a mers 
spre aceasta ca şi când m-a luat cineva pe sus şi m-a aşezat acolo şi a zis: 


„No, aicea ţii locul!” 


- Ați fost călugărit destul de repede. 


LD) a, în 1953 de Sfânta Mărie, după patru luni şi jumătate, am fost călugărit. 
Eu zic că n-a fost bine, adică nu că aş fi făcut altceva. Dar, totuşi e bine 
să-l laşi pe om să stea mai mult, să vadă ce-i cu el. 

Nu, nu aş fi renunţat la călugărie, acesta a fost rostul meu. Dar, totuşi, 
poate că era bine să stau câţiva ani aşa în situația de frate. Da, mă rog, toate au 
mers cum au mers... 

În 1953, de Sfânta Maria, am fost aşezat călugăr, tuns în monahism. 

Cum de am numele de Teofil? 


- Nici nu ne-aţi spus care era înainte numele pe care-l purtaţi? 


N | umele meu de botez, numele pe care mi l-au dat părinţii a fost loan, m-a 
chemat ca pe tata, de aceea tata a fost cam nemulțumit că n-am menţinut 
numele care mi l-au pus ei. Şi chiar m-au întrebat odată: 


- „Da, mă, numele care ţi l-am pus noi n-o fost destul de bun? i-o 
trăbuit altu?” 


Tata a fost la călugăria mea şi o înţeles că nu mă mai cheamă loan, dar şi- 
a uitat cum mă cheamă şi când s-a dus acasă, le-a spus la vecinii de acolo că 
acum nu mă mai cheamă loan, mă cheamă Toader. N-a fost aşa, dar aşa a 
rămas tata cu gândul că de acum mă cheamă Toader, de Teofil n-a ţinut minte. 


- Și cum s-a ajuns la numele de Teofil? 


um s-a ajuns la numele meu de Teofil? Intr-un fel curios. Bunica mea, 
mama mamei mele, mi-o spus odată că ei aşa mult îi place la biserică la 
Paşti, când se citeşte din Apostol şi se zice: 


„„ Cuvântul cel dintâi l-am făcut o, Teofile! Despre toate câte a început 
Iisus a face şi a învăţa. ”, 


;; Cuvântul cel dintâi l-am făcut o, Teofile!”. 


Deci, Cartea Evangheliei a făcut-o despre lisus şi acum spune despre 
Sfinţii Apostoli şi i-a adresat lui Teofil cuvintele acestea. Şi ei i-a plăcut 
numele de Teofil şi a zis: 


- „Eu, dacă mai aveam un copil, un băiat, îi puneam numele Teofil. ”. 

Eu am reținut lucru acesta şi am zis: 


„Domnule, dacă eu mă fac călugăr şi pot avea numele de Teofil, - 
deşi buna mea nu mai trăia atunci -, wife, vreau să mă cheme 
Teofil!” 


Mi-am exprimat dorinţa aceasta față de părinţii care aveau competenţă în 
treaba aceasta şi când m-a făcut călugăr m-a prezentat la Mitropolit cu numele 
acesta de Teofil şi Mitropolitul a zis: 


„Fratele nostru Teofil, îşi tunde părul capului... ”, 


şi celelalte. 


- Ştiaţi atuncea conținutul mesajului? 


LD) a, ştiam, da. Şi ştiam şi că nu pot să-mi aleg eu numele, dar totuşi mi |- 
am ales eu până la urmă. Nu ştiu ce nume mi-ar fi pus părinții de la 
mănăstire, dar eu le-am atras atenţia că dorința mea este să mă cheme Teofil. 
Nu m-au întrebat de ce? 


- “No, bine Teofil să fie...vrei Teofil, Teofil să te cheme. ” 


- Care au fost, părinte Teofil, greutăţile de început? Aţi avut greutăţi în ce 
priveşte încadrarea în rânduiala vieţii de mănăstire? 


u, n-am avut pentru că eu cunoşteam mănăstirea de la Sâmbăta, am mai 

fost şi în vacanţele de Paşti, vara am mai fost pe la mănăstire şi ştiam 
cum este. Mie mi-a plăcut totdeauna slujba, mi-a plăcut totdeauna rugăciunea, 
mi-a plăcut totdeauna meditaţia, mi-a plăcut totdeauna lectura duhovnicească, 
mi-a plăcut să muncesc. Am şi muncit la început la mănăstire pentru că erau 
condiţii în care se cerea lucrul acesta şi mie mi-a plăcut, nu m-am eschivat 
niciodată. Veneau şi mă chemau să tăiem lemne cu joagărul şi mergeam şi 
tăiam şi mă rog, am fost să zic aşa, în mediul meu. Dar nu-mi plăcea de 
părintele acela care mai făcea aprecieri din acestea negative şi n-a fost chiar aşa 
de simplu în înţelesul că oamenii pe care i-am aşteptat nu i-am găsit, decât 
parțial. Am găsit câțiva ostenitori şi doritori de bine şi oameni delicaţi, de 
exemplu cum era părintele Serafim, care era un om lucrător de bucurie pentru 
cei din jur, şi un om delicat, şi un om mângâietor şi mi-a plăcut. Au mai fost şi 
unii care n-au fost chiar aşa de binevoitori şi... oameni-s tot oameni, unde te 
duci şi dacă-s călugări tot oameni sunt şi i-am înţeles în măsura în care am 
putut să-i înțeleg, i-am evitat în măsura în care a fost cazul să-i evit şi mă rog, 
au fost nişte situații aşa care oriunde te duci, le găseşti pentru că oamenii-s 
oameni şi oamenii fiind oameni nu pot să fie ceea ce vrei tu să fie. Nu au toţi 
inimă de părinte, inimă de frate, inimă de prieten, sunt şi unii invidioşi, unii nu 
le convenea că pot face nişte lucruri mai bine decât ei. 


- Cine va ajutat cel mai mult la formarea dumneavoastră duhovnicească? 


uhovnic l-am avut pe părintele Serafim, el m-a ajutat aşa cu îndrumarea, 
după aceea părintele Serafim mi-a şi citit anumite cărți care l-a ştiut el 
bune, de exemplu cartea scrisă de Arseniev: „Biserica răsăriteană ” - el mi-a 

citit-o, apoi mi-a dictat multe lucruri din Proloage, din Filocalie şi m-am apucat 
şi mi-am scris o bună parte din Filocalie. După aceea ceilalți colegi părintele 
Irineu, Dumnezeu să-l odihnească!, care o ajuns Episcop Vicar la Iaşi, şi el o 
fost binevoitor față de mine şi mi-a mai citit câte ceva. Au fost nişte lucruri 
care mi-au rămas de atuncea şi-s bune şi... ce să zic, a fost cum a putut să fie în 
condiţiile care erau acolo, cu oamenii care erau acolo. A trecut, cei bătrâni au 
murit, acum am rămas noi în locul lor... 


$ i-apoi am ajuns, după aceea în 1960 m-a hirotonit diacon, Mitropolitul 
Nicolae Colan, cu dorinţa de a mă hirotoni preot, dar n-a ajuns, pentru că el 
s-a îmbolnăvit după aceea în anul următor şi şase ani n-a mai slujit. A fost în 
fruntea Mitropoliei până în 1967, până la moartea lui, dar n-a mai slujit; nu mai 
putea să mai slujească pentru că şi-a pierdut graiul, adică şi-a alterat graiul, că 
nu şi l-a pierdut chiar de tot, în urma unei operaţii care a avut-o; o avut o 
operaţie la prostată şi-n şocul acela de boală şi-a pierdut graiul. Şi deci nu şi-a 
putut împlini gândul să mă hirotonească preot. Şi m-a hirotonit preot abia 
Mitropolitul actual, Înalt Prea Sfinţitul Antonie, cu care de fapt nu am avut o 
legătură deosebită aşa să mă gândesc că el totuşi ar face o treabă de felul 
acesta. Dar el, din iniţiativa lui, m-a găsit diacon şi s-a gândit: 


„Dacă-i diacon, poate să fie şi preot! ”. 


Nu ştiu dacă nu mă găsea diacon, dacă m-ar fi hirotonit diacon şi apoi 
preot. Dar, în sfârşit, asta a fost. 


- Când aţi fost hirotonit? 


T n 1983, după 23 de ani de diaconie. A fost interesantă treabă, după şapte ani 
| când m-am încadrat în mănăstire, am ajuns diacon, după 23 de ani de 
diaconie am ajuns preot, deci după 30 de ani de vieţuit în mănăstire am ajuns 
preot. Parcă le-ar fi programat cineva lucrurile acestea: 


„Hai să-l facem preot că se implinesc 30 de ani de când este la 
mănăstire! ”. 


Dar, n-a fost nici o programare, aşa au mers lucrurile de la sine. 


- Și atunci ați primit şi hirotesia pentru duhovnic? 


D a, tot atuncea, în aceeaşi zi, după Liturghie, m-a hirotesit duhovnic. 

Şi apoi la început am avut nişte împiedicări din propria mea conştiinţă, cumva. 
În înţelesul că eu credeam că dacă eşti duhovnic trebuie să fi şi clarvăzător şi 
nu eram şi-mi era frică dând canoane oamenilor, canoane care nu le pot face, 
canoane care nu se potrivesc cu ei, cu persoana lor. Multă vreme nu am vrut să 
spovedesc, aveam tot ezitări, nu eram dispus să fac asta. Şi când totuşi am fost 
dispus, a fost aşa o împrejurare că au venit doi inşi la mine să se spovedească. 
Dar nu la mine, au întrebat de posibilitatea de-a se spovedi. Şi am zis: 


- „Măi fraţilor, vă spovedesc eul”. 

„..ŞI i-am spovedit, dar nu am avut ce face cu ei. Au fost nişte oameni aşa 
de depărtaţi de credinţă, de Biserică... Cred că pe ei i-a îndemnat cineva să se 
spovedească, nu a fost iniţiativa lor, n-am putut să fac nimic cu ei. 

Acesta-i începutul spovedaniilor mele, o spovedanie care aş putea zice că 
m-a nemulțumit, cu oameni care n-am putut zice: „Te iert şi te dezleg”, pentru 
că nu mergeau la biserică, nu posteau, nu se rugau, oameni fără o aşezare 
sufletească, care să promită ceva pentru viaţa lor. 


LD) upă aceea în 1986 am fost hirotesit Protosingel şi în 1988 Arhimandrit. Şi 
apoi a venit deschiderea aceasta după 1989, în 1990 cu posibilitatea de a 
fi de folos oamenilor. Am călătorit mult, răspunzând invitaţilor celor ce m-au 
invitat, de fapt m-am invitat şi singur; de exemplu la Timişoara singur m-am 
invitat, în înţelesul că a venit cel care acum este Episcop în Ungaria, Prea 
Sfinţitul Sofronie, care era pe atunci student la medicină. Zice că s-a uitat în 
„Convorbiri duhovniceşti”, carte scrisă de părintele loaniche Bălan, de fapt 
carte cu interviuri. Primul volum are 65 de convorbiri cu călugări din ţară, 
dintre care şi eu. Şi zice că s-a uitat în convorbiri şi pe mine m-a găsit cel mai 
potrivit pentru el şi pentru părintele Agapie - că şi el a venit atunci. „Cel mai 
potrivit” în sensul că sunt un om elastic, un om fără asprime, un om cu 
pogărământ, cu nu ştiu ce şi o venit la mine. Şi o vreme îndelungată s-a 
spovedit la mine. 

Şi părintele Sofronie, Prea Sfinţitul de acum, îmi spune că la Timişoara se 
țin nişte conferinţe şi sunt invitaţi şi mi-a spus ce fel de conferinţe, tot. Şi am 
Zis: 


- „Măi frate, aş putea face şi eu o treabă din asta!” 

Şi zice: 

- „Dacă doriți noi vă invităm. ”. 

Şi m-a invitat. 
P rima conferință am susținut-o în 1992, în 13 mai, „Despre bucuria 

creştină”. A fost o conferinţă tare faină, mie mi-a plăcut şi le-a plăcut şi la 
oameni. Şi după aceea am zis: 

- „Măi frate, nu are rost să vin eu de la Sâmbăta până la Timişoara 


pentru o singură conferinţă. Hai, să organizăm trei conferinţe, când vin 
eu de la mănăstire. ”. 


- Faţă de Timişoara aveţi o afinitate? 


m făcut liceul acolo. Da şi asta da, acum nu mai sunt oamenii din cei de 

demult aşa ca să mă gândesc că mă duc pentru ei. Şi ne-am înţeles aşa ca 
să țin trei conferinţe, şi toamna când m-am dus din nou, invitat acum de ei, că 
nu mai eram acum invitat de mine, ne-am propus trei conferințe. Nu mai ştiu ce 
anume, şi s-a constat că la toate trei a venit lume multă, deci n-a fost aşa că la 
una vine, la una nu vine, la toate, aceeaşi şi alţii... Şi a rămas aşa că de fiecare 
dată să ţin trei conferinţe. Numai de două ori nu am putut, am ţinut câte una şi 

în rest tot trei conferinţe am ţinut. Aşa că s-au adunat la conferinţe de 10 ani, 
câte 6 pe an, adică, 60 de conferinţe. 


- Şi pe lângă Timişoara, ştiu că acceptaţi invitaţiile aproape de oriunde 
din Ţara Românească. Aţi ajuns chiar până în Franţa. 


m ajuns şi-n Franţa, da. Am ajuns şi-n Austria; în schimb în Austria n-am 

avut o activitate aşa mai lărgită. Am ținut numai o predică la Biserică, 
dimineaţa într-o Duminecă şi seara la Vecernie. Şi rest, am spovedit a doua zi 
în Austria. 

În Franţa am avut organizat conferințe şi, să ştii, că şi acolo am văzut 
mâna lui Dumnezeu. Când am fost în Franţa, la prima conferință, trebuia să 
traducă cineva pentru că eu nu ştiu aşa bine franceză să ţin o conferință, cursiv 
şi aşa nu pot, acesta-i adevărul. N-am învăţat franceză într-o şcoală care te 
pregăteşte pentru franceză. Dar a fost o minune de la Dumnezeu, că a venit 
acolo la conferință o călugăriță care a fost călugărită aici în România; a stat 
vreo doi ani în România şi ştia româneşte ca noi şi franceză ca ca, că era 
franțuzoaică şi ea a tradus fără să fie programată ea să traducă. Era vorba că 
traduce Înalt Prea Sfinţitul Iosif şi aceea a tradus foarte bine şi aşa lejer şi 
înțelegea ce spuneam eu şi a ieşit o treabă excepțională. Şi am rugat-o să vină şi 
a doua zi şi a venit şi a doua zi şi iar a tradus. Şi aici am zis: „lată domnule, eu 
nu puteam programa pe maica aceea”, Phebe o cheamă, pentru că nu ştiam de 
ea. Şi Dumnezeu a rânduit aşa că a venit ea şi a tradus. 

Zice că se mirau francezii ce bine ştia franceză! 


- Ea era franţuzoaică 


B 
ineînţeles că ea le-o spus după aceea. 


- Părinte Teofil, aveţi o mulțumire, o satisfacţie în toate aceste 
peregrinări pe care le faceți, în conferințele pe care le susțineți? 


a, am sigur că da. Totdeauna mă bucur şi mai ales când îmi iasă o treabă 
bună şi totdeauna mi-a ieşit bună, sunt foarte bucuros. Acum bineînţeles 
că nu sunt toate la acelaşi nivel, dar totuşi sunt lucruri care totdeauna mi-au dat 
bucurie aşa şi aici la noi în ţară oamenii sunt receptivi, în Franța de exemplu mi 
se părea că nu-i prea interesa pe francezi ce le spun eu, deşi am auzit că totuşi 1- 
a interesat şi până la urmă ei au tradus în limba franceză, au publicat acolo în 
revistele lor conferințele care le-am ţinut. Francezii, mi se păreau că-s mai reci, 
mai distanţi. Au spus însă, după conferinţă: 
- „Părinte vă mai aşteptăm pe la noi. ”. 
Zic: 
- „Nu mă aşteptaţi de pe-acum, că cine ştie când oi mai veni. li prea 
lungă aşteptarea. ”. 


- Părinte, aş vrea să vă întreb, aşa pe parcursul vieţii Sfinţiei Voastre, ce 
personalități puternice aţi cunoscut, duhovniceşti sau intelectuale? 

LD) a, nu prea am întâlnit mulţi, pe părintele Arsenie, pe părintele Serafim, pe 
părintele Mladin, pe toți îi consider oameni deosebiți şi anume pe 
părintele Arsenie cu capacitatea lui de propovăduire, de intuire, de sinteză. 
Toată lumea, dacă întrebi pe cineva dintre cei cu care a început mănăstirea de la 
Sâmbăta, care a fost mai mare, toată lumea spune că părintele Arsenie. 

În realitate nu a fost numai părintele Arsenie, pentru că şi părintele Mladin 
a fost un om mare în înţelesul că a scris studii deosebite şi a fost şi un om cald 
la suflet şi binevoitor. După aceea, părintele Serafim Popescu. Părintele 
Serafim, să dea Dumnezeu să fie mulți oameni ca el, foarte delicat, foarte 
binevoitor, foarte cald la suflet, un om cu inimă de părinte, inimă de frate, 
inimă de prieten, un om odihnitor, un om odihnitor de oameni, un om al 
bucuriei, un om de care s-au bucurat oamenii. A şi spus să se scrie pe crucea 
părintelui, la mormânt: 

„Un om de care s-au bucurat oamenii - Arhimandritul Serafim 

Popescu. ”. 


După aceea, aşa oameni cu care să am o legătură mai deosebită, nu pot să 
zic că am cunoscut, scriitori ştiu eu, poeți. Zorica Laţcu de exemplu. Zorica 
Laţcu a fost un poet de excepţie şi este, opera ei rămasă e o operă care nu poate 
să nu se impună atenției celor care au ajuns să o cunoască. 

După aceea, ştiu eu pe cine am mai cunoscut aşa ca să zic că acesta mi-a 
rămas. Am mai cunoscut oameni obişnuiţi, oameni angajaţi în viața spirituală, 
preoţi şi credincioşi şi Ierarhi. Dar nu pot să zic că m-a impresionat cineva 
foarte mult în aşa fel încât să doresc să ne mai întâlnim, să mai învăţ ceva de la 
ei. 


- Părinte, aveți ucenici? 


ragă, nu cred că am ucenici, nu cred. Părintele Serafim de la noi de la 
mănăstire, care acum € la studii în Grecia, m-a întrebat odată: 


- „Dacă cineva zice că este ucenic al meu, eu ce să zic?”. 
Şi i-am spus că eu iubesc raporturile de colegialitate. 


P ărintele Serafim, într-adevăr mă copiază cumva şi am auzit o cuvântare 
ținută de el la o tabără de tineri, acolo la noi la mănăstire, cu foarte multe 
citate de la mine, fain. Şi zicea: 


„Părintele Teofil spune, părintele Teofil... ”.. 
Ca şi când ar fi zis: 
- „„Să ştiţi că eu sunt ucenicul părintelui Teofil. ”. 


La fel părintele Galaction, iar este unul care citează mult din ce scriu eu şi 
care se consideră cumva ucenic al meu. Dar eu nu am conştiinţa că am făcut 
ceva pentru ei ca să îi modelez şi să-i formez. 

Am acționat ca față de oricare dintre cei care vin la mine. Părintele 
Daniel, de exemplu care-i acum la noi la mănăstire, iar îmi place foarte mult. 

Am putea zice undeva că-i ucenicul meu. Dar nu pot să zic că eu l-am format 
pe părintele Daniel. 


P ărintele Dometie, de la noi de la mănăstire, iarăşi este un om despre care 
aş putea zice că l-au format alţii şi a venit la mănăstire. EI are Facultatea 
de Electronică, părintele Daniel are Silvicultura făcută, acum e şi student la 
Teologie. 

Părintele Matei, iară e un om care ar putea zice într-un fel că-i ucenicul 
meu. Dar eu nu zic să zică, pentru că eu nu consider că am făcut ceva pentru ei 
ca să-i modelez şi să-i formez. 


- Nu v-aţi propus să vă faceţi ucenici? 


N u, nu mi-am propus, eu am lucrat aşa cum a venit, cum au venit lucrurile. 
Dacă a venit la mine la spovedit, dacă a putut, a învăţat ceva de la mine 
din predicile mele, din cuvântările care le-am ţinut pentru obşte la spovedanie, 
din cărțile care le au la îndemână, cele 11 cărți, dacă au învăţat ceva şi au 
învăţat sigur. Într-un fel sunt ucenici ai mei, dar în altfel nu sunt pentru că eu 
nu m-am ocupat în mod special de ei ca să-i formez cum sunt formaţi, deşi îmi 
place foarte mult cum se prezintă. 


- Părinte Teofil, sunteți un om calculat, rațional, pe de-o parte iar pe de- 
altă parte sunteți un om elastic, cum spuneaţi, cu o largheţe, o lărgime în 
privire, în felul de a vedea lucrurile. Cum aţi ajuns la această stare de fapt? 


dată eram la Teologie, în curtea Teologiei şi era un părinte profesor, 

Dumitru Călugăr îl chema - era un om glumeţ aşa - şi stăteam de vorbă 
acolo cu mai mulți şi cu studenți şi a venit vorba despre Prea Sfinţitul Teodor 
Scorobeţ, cel care a zis că: „Dă Dumnezeu alte daruri”. Şi mie mi-a plăcut tare 
mult de părintele acela că era cam cum îi părintele Serafim cald la suflet, 
binevoitor, echilibrat. Şi zic eu: 


- „Oare prin ce osteneală s-a făcut Prea Sfinţitul Teodor aşa de bun, aşa 
cum e el?” 


şi zice părintele Călugăr, profesorul Dumitru Călugăr, zice: 
- „Prin osteneala lui Dumnezeu, că aşa l-a lăsat Dumnezeul! ”. 


Aşa şi eu, nu cred că am făcut ceva anume, mi-am format o perspectivă pe 
bază de Filocalie, de Pateric, pe bază de învăţăturile părinților duhovniceşti, 
câte au ajuns la mine, pentru că eu totuşi mi-am copiat multe cărți, multe scrieri 
din învăţăturile părinților. Mi le-am copiat în braille, le-am putut studia, le-am 
putut aprofunda, le-am putut asimila şi am făcut treaba aceasta şi cred că tot ce 
am făcut, m-a realizat. Eu am o vorbă: 


„ Tot ceea ce faci te şi face. ”. 


ot ce am făcut a contribuit la ceea ce sunt şi aşa am ajuns cum sunt. Nu 
mi-a plăcut niciodată exagerările, nu mi-a plăcut niciodată oamenii 
dezechilibrați, nu mi-a plăcut niciodată oamenii care-şi dau importanţă, care 
vreau să iasă-n faţă, care vreau să se pună în atenţie, nu, nu mi-a plăcut 

niciodată şi nici acum nu îmi place. Când auzeam pe cineva vorbind într-o 
situație din aceasta când era de față un Ierarh şi că: „Inalt Prea Sfinția Voastră, 
nu ştiu ce şi nu ştiu cum. ”. Niciodată nu mi-au plăcut treburile astea. 


- Părinte, dacă spuneţi că nu aţi urmărit să vă faceţi ucenici, prieteni aţi 
urmărit? 


„ da. Nu prea am urmărit nici să-mi fac prieteni, dar mi-am făcut prieteni 

fără să urmăresc. Aşa că dacă oamenii se potrivesc unii cu alții, devin 
prieteni, nu există o metodă de împrietenire. Să te faci prieten cu omul care ţi se 
potriveşte, care are aceleaşi vibrații ca tine. Eu de exemplu, pot să zic că m-au 
găsit pe mine prietenii mei, nu i-am găsit eu pe ei, că nu aveam unde să-i caut. 
La Timişoara am fost ajutat în vremea liceului foarte mult de un coleg al meu, 
cu care m-am şi împrietenit şi care mi-e prieten şi acum după 54 de ani de când 
am terminat liceul. 


- Domnul Sorin? 


$ orin Stoian, da. Ce fain! De treabă Sorin şi acum e binevoitor şi abia 
aşteaptă să mă duc la Bucureşti şi să mă cărăuşească. 

EI şi-a dus viaţa lui de fapt cu mult diferită de viaţa mea, dar am ţinut 
legătura cum am putut şi acum la bătrâneţe omul s-a întors. N-am fost niciodată 
distanţaţi, în înţelesul că nu ne-am potrivit şi-n înțelesul că el o dus o viață 
nerânduită, o viață cum o duc cei mulți în lumea aceasta, dar acum la bătrâneţe 
s-a mai aşezat şi el şi îi parcă mai binevoitor decât pe la mijlocul vieții. 


- Părinte, ați mai amintit de cărţi şi cum ţineţi legătura să zic aşa, cu 
noile apariţii, cum luaţi cunoştinţă cu ele? 


A . E, ŞI, =; ala . . 
|. general nu ţin legătură pentru că nu pot să citesc singur, dar unele dintre 


ele care mi se par mai reprezentative şi pe care le pot avea la îndemână... 
Timp să am mai mult, dar nu am destul timp! Unele sunt foarte apropiate de 
mine prin înregistrări pe casete, le înregistrăm pe casete şi după aceea, eu în 
măsura în care am timp, le ascult, le studiez, le aprofundez şi am cunoştinţă şi 
de unele cărți. Dar nu prea multe că nu am vreme de ele. 

Am şi multe cărți deja imprimate, multe de care nu m-am putut ocupa. Şi 
cărțile astea cu idei multe, e greu de-a le asimila. Totuşi, ce pot fac. Şi acum, să 
ştiţi că nu-mi ajută nici mintea cumsecade; sunt bătrân şi nu mai am ţinere de 
minte, nu pot memora cum memoram în tinereţe. Acum trebuie să buchisesc, 
trebuie să tocesc ca să pot să rețin. 


- Dar aveţi suficient de multe cuvinte împlântate în minte şi-n inimă, pe 
care le folosiți... 


B ine, le am pentru că le-am adunat în cursul anilor şi chiar şi Mitropolitul 
nostru se mira că ce acumulări am în suflet. Doar nu m-am pomenit acum 
în viață, m-am pomenit de o viaţă întreagă; în atâția ani aduni. 

Pe mine mă favorizează faptul că adun lucruri inedite, sunt lucruri pe care 
le-am învăţat de la unul, de la altul, le-am auzit. De exemplu de la profesorul 
Ghibu, care mi-a făcut urarea când ne-am despărțit: 


;» Părinte Teofil, să-ţi țină Dumnezeu mintea şi sănătatea!” 


E o perlă urarea aceasta: „mintea şi sănătatea”. N-o zis „sănătatea, 
mintea ” sau numai „mintea ”, ci „mintea şi sănătatea” şi-ntâi mintea şi apoi 
sănătatea. Sau de exemplu un fotograf din Sibiu când se ducea cineva să se 
fotografieze la el, el fiind sas, ştia că omul vrea să aibă o faţă senină şi zicea, în 
loc să zică altceva, zicea: 


;» Gândiţi frumos! ”. 


Adică să se gândească la ceva frumos, dar el nu zice: „Gândiţi-vă la ceva 
frumos!” Poate i se părea prea lung cuvântul sau ştiu eu şi zicea „Gândiţi 
frumos!” 

Şi asta, iar e treabă care mi-a plăcut şi am luat-a de bună pentru cealaltă 
vreme a vieţii mele: 


»» Gândiţi frumos, gândiţi frumos ca să trăiţi frumos şi Să fiţi fericiţi! ”. 


Sau cuvintele acelea aduse din Germania, pe care nu le-ar mai fi băgat 
nimeni în seamă dacă nu le țineam eu în seamă şi să le pun în atenție: 


„Pace celor ce vin, 
Bucurie celor ce rămân, 


Binecuvântare celor ce pleacă! ”. 


Iar, nişte lucruri care nu le găseşti oriunde şi care sunt frumoase. Oamenii 
când le spun aşa ceva toți caută să şi le noteze, să le ţină minte, să le repete: 


„Pace celor ce vin, Bucurie celor ce rămân, Binecuvântare celor ce 

pleacă!” 

După aceea, cuvintele de la părintele Arsenie Boca: 

„Să-ţi fereşti capul de frig şi de prostie!”. 

Părintele i-a spus unui student care s-a dus cu capul descoperit la el, fiind 
frig. A zis: 

- „Mă, să-ți fereşti capul de frig şi de prostie!” 

lar, e un cuvânt care altul nu l-ar mai fi ţinut minte sau nu s-ar mai fi 
gândit la el. Eu dacă l-am apucat, l-am folosit. Sau: 

;; Cine face curte, nu face carte!”. 
I-a spus unui tânăr pe care l-am cunoscut: 


- „Măi, ocupă-te de şcoală, că cine face curte, nu face carte.” 


larăşi un cuvânt care e bine să-l reţii sau din cuvintele părintelui, de 
exemplu, spune despre omul care se socoteşte nedreptăţit şi el de fapt e 
pedepsit, dar nu-i nedreptăţit. E pedepsit pentru fapte rele reale, zice: 

„Bobul lui de grâu se preschimbă-n tăciune, iar el se crede grâu 
nedreptăţit. ”. 


Adică el nu ştie că-i tăciune; el se crede grâu nedreptăţit, în timp ce, de 
fapt, este tăciune. 


„„In mintea strâmbă şi lucrul drept se strâmbă! ”, 


sau: 
„„ Cea mai lungă cale e calea care duce de la urechi la inimă. ”, 


sau: 


»» Tu eşti sinteza harababurii din casa voastră. ”. 


Lucruri de felul acesta, pe care alţii nu le au şi nu au de unde să le aibă şi 
uite, că te duci cu ele, le spui, omul poate le uită şi el, dar bine că nu le uiţi tu 
care le spui. 


- Părinte Teofil, o viaţă de om n-avem cum s-o epuizăm într-un interviu. 
Totuşi, aş mai avea două întrebări. Şi anume: de unde această grijă, această 
preocupare şi chiar să zic eu, multă grijă pentru studierea textelor Sfintelor 
Slujbe? 


LD) ragă, eu mi-am dat seamă că Sfintele Slujbe sunt comoara Ortodoxiei 
noastre, Ortodoxia noastră dacă vrea să se prezinte ca Ortodoxie, nu are 
cu ce se prezenta cu altceva mai mult decât cu Sfintele Slujbe. Preocupări 
sociale nu prea sunt, preocupări de şcoală teologică au cei care fac şcoală 
teologică, preocupări de formarea oamenilor ca misionari nu sunt şi atunci dacă 
e vorba să se prezinte Ortodoxia cu ceva se prezintă cu Sfintele Slujbe. Şi când 
eram eu student la Teologie, eu ştiam foarte multe texte, Liturghia o ştiam din 
participarea mea la Sfintele Slujbe, ştiam Ecteniile, tot ce zice preotul de s-aude 
în Biserică ştiam, mai ştiam şi Tropare pe care le auzeam în Biserică. Şi la 
Teologie, părintele Gheorghe Şoima - Dumnezeu să-l odihnească! - profesor de 
muzică şi tipic, el ne-o atras atenţia asupra conţinutului textelor liturgice. Eu 
până atunci mergeam la Biserică, ştiam Tropare pe de rost, dar nu le 
aprofundam, nu ştiam ce putere au ele, ce putere pot să aibă în conştiinţa 
omului. Am luat-o de bună ceea ce ne-a spus părintele Şoima şi am urmărit şi 
am învăţat şi după aceea mergând la mănăstire fiind mereu la slujbe, am 
surprins atâtea şi atâtea texte, pe care în altă parte nu aveam de unde să le aud 
sau nu le-aş fi auzit pentru că slujbe nu se fac la parohii cum se fac la 
mănăstire. Şi am învăţat ba una, ba alta. Am găsit ceva care mi-a plăcut: „Gata 
învăţ!” Şi acum învăţ numai că acum învăţ mai greu. Trebuie să buchisesc ca 
să învăţ, dar învăţ şi acum, mie îmi place foarte mult. Şi asta este de fapt şi 
punctul de contact al credinciosului cu Biserica: slujbele. Ortodoxie fără 
Liturghie nu există, ori Ortodoxie fără slujbele Bisericii nu există şi atunci dacă 
vrei să faci ceva autentic ortodox şi să-ți aduni ceva autentic ortodox înveţi 
slujbele, înveţi de la slujbe, înveţi ce poţi învăţa din cuprinsul Sfintelor Slujbe. 

- Şi o ultimă întrebare, părinte Teofil, nădăjduiţi cu ajutorul lui 
Dumnezeu să vedeţi ceva în lumea cealaltă, în veşnicie? 


ragă, m-am mai gândit eu la treaba asta singur, că dacă eu doresc să văd 
lumea aceasta şi n-o pot vedea, în veşnicie o să văd lumea care va fi în 
veşnicie? 
Şi răspunsul mi-a fost acesta: 


Dacă Dumnezeu va zice către mine: 

- „Să ştii că eu şi-n veşnicie pe tine tot aşa te las! ”, 
n-aş putea zice altceva, decât: 

- „„Slavă Ţie, Doamne, slavă Ţie!”. 


Adică eu cum sunt, sunt împlinit, nu mai trebuie să am ceva ca să mă 
împlinesc, sunt mulţumit cu cât este. Ştiu că alții au mai mult, ştiu că alţii pot 
mai mult, mă bucur că pot ei şi ce nu pot eu, nu mă deranjează cu nimic pentru 
că viaţa nu se trăieşte prin comparație şi nici nu doresc să am ceva ce nu pot 
avea. Nu eu am venit pe lumea aceasta cu voința mea în situația aceasta de 
ştirbire, de îngrădire; nu eu o să hotărăsc ceea ce urmează în cealaltă vreme a 
vieții mele şi în veşnicie. 


Vreau ce vrea Dumnezeu cu mine! 


- Părinte Teofil, vă mulțumim şi vă dorim ca Dumnezeu să vă ţină mintea, 
sănătatea şi bucuria pe care o aveţi! 


Doamne ajută! Aşa să fie! 

Întâlniri cu oameni iubitori de Dumnezeu 


- Părinte Teofil vă propun să avem un dialog, o convorbire despre 
oamenii pe care Dumnezeu vi i-a scos în cale de-a lungul vieţii, oameni care 
într-un fel sau altul s-au adăugat la viaţa sfinţiei voastre şi v-au ajutat. Şi vă 
propun să discutăm despre oameni de cultură, despre părinți sau maici 
deosebite cu care v-aţi întâlnit. Care este primul om deosebit cu care v-aţi 
întâlnit şi care v-a marcat apoi cealaltă vreme a vieţii Sfinţiei voastre? 


(Ci că primul om deosebit pe care l-am întâlnit a fost părintele loan Opriş, 
preot tânăr care a slujit în satul meu — satul Topârcea — şi părintele acesta, 
vreme de doi ani, i-a marcat cumva pe cei care l-au putut înţelege. De ce? 
Pentru că el a terminat Teologia în 1938 sau în 1939 şi din 1940 până în 1942 a 
fost preot în satul meu. 


- Deci preotul din satul Topârcea? 


a, şi părintele loan Opriş era un om cult şi eu eram mic, chiar pot să zic, 

11-13 ani şi stătea de vorbă cu mine. ÎI întrebam şi eu anumite lucruri. M- 
a marcat, m-a modelat cumva. Era binevoitor față de mine, rețineam din 
afirmațiile lui anumite adevăruri pe care le-am dus apoi toată viața. 


- Le ţineţi minte până acum, aveţi aşa un cuvânt de la părintele loan 
Opriş sau o atitudine? 


LD): de exemplu cuvântul că: „Dacă faci altfel decât crezi, ajungi să crezi 
cum faci”. 


- Adică să nu fi duplicitar. 


LD): adică dacă nu eşti convins de ceea ce faci şi faci altfel decât crezi tu că 
trebuie făcut, cu vremea ajungi să-ți schimbi şi punctul de vedere, 
credinţa care o ai. 


- Probabil de aici a-ți scos apoi cuvântul: „Ce faci, te face”? 


u ştiu ce legătură a avut. Cu vremea am ajuns la gândul că: „Ce faci, te 

face”, adică se adaugă la ce eşti. Părintele Arsenie Boca are undeva un 
cuvânt scris la pictura cu Judecata de Apoi de la Drăgănescu, ca din partea 
faptelor omului: „Tu eşti noi”, adică „Tu ne-ai realizat pe noi, noi te-am 
realizat pe tine”. Şi asta bineînţeles n-o ştiu decât de curând, adică de vreo 20 
de ani — 25 de ani. Dar părintele loan Opriş ştiu că a spus cuvântul acesta: 


„Dacă faci altfel decât crezi, cu vremea ajungi să crezi aşa cum faci”. 


P: părintele Opriş l-am auzit ţinând predici. Predicile lui erau peste 
înțelegerea oamenilor de la ţară. Era format prin şcoală şi era cumva 
condus de şcoala pe care o făcuse. Am mai ținut legătura şi după ce a plecat din 
satul meu; când eram student la Teologie l-am auzit vorbind pentru studenți şi 
el atunci a venit cu cuvântul Fericitului Augustin pe care eu îl spun de multe 
ori: 

„Copilul este tatăl omului mare”. 


Cuvântul acesta el l-a găsit într-o carte scrisă de Episcopul loan Suciu, 
episcop greco-catolic şi l-a spus în înțelesul acesta că fiecare dintre noi 
cuprindem pe copilul de odinioară în existența noastră. Aşa că se poate spune 
„Copilul este tatăl omului mare ” în înţelesul că nu poţi ajunge mare fără să fi 
trecut prin starea de copil, prin faza copilăriei. Iarăşi este un cuvânt care mi-a 
rămas de la părintele loan Opriş. 

upă aceea mi-a dat nişte indicaţii preţioase în legătură cu teza mea de 

licenţă. Pregăteam o teză de licenţă în 1952 despre „Învățătura despre 
mântuire în Noul Testament” şi am făcut şi o introducere pe care i-am 
prezentat-o profesorului la care urma să am lucrarea — părintele profesor 
Grigorie Marcu -— şi el a zis că e foarte bine, dar părintele Opriş mi-a atras 
atenţia asupra faptului că dacă vreau să scriu o lucrare despre mântuire, fiecare 
din capitole trebuie să aibă în titlu cuvântul „mântuire”: pregătirea mântuirii, 
mântuirea obiectivă, mântuirea subiectivă, desăvârşirea mântuirii; neapărat 
trebuie să fie în fiecare titlu cuvântul „mântuire”. Şi am ţinut seama de asta şi 
am făcut aşa cum mi-a spus. 

[D= s-a imprimat cumva părintele în existența mea, cu ideile pe care mi le- 

a dat. La fel părintele Opriş a avut şi nişte îndrumări în legătură cu felul 
în care prezinţi o chestiune, nişte cuvinte de retorică, felul de a exprima 
anumite lucruri. A fost foarte bun cunoscător a multor lucruri pe care alţii nu le 
băgau în seamă, iar târziu, acum în jurul anilor 2000, mi-a făcut nişte aprecieri 
pozitive în legătură cu cartea mea: „Cuvinte către tineri”; cincizeci şi şase de 
aprecieri în legătură cu această carte, mai presus de tot ce m-aş fi aşteptat; nici 
eu care am scris cartea nu puteam să scot atâtea concluzii câte a scos părintele 
Opriş. 


- Asta înseamnă că şi părintele v-a prețuit. 


- Da, ne-am avut foarte bine. 


- Mai trăieşte părintele? 


- Nu, a murit nu demult. A murit la aproape 90 de ani. 


- Care a fost apoi alt om care v-a marcat? 


U: alt om a fost părintele Arsenie Boca. Prin părintele Opriş am ajuns să 
ştiu de părintele Arsenie Boca. Era la Sâmbăta. Mitropolitul Nicolae 
Bălan restaurase Mănăstirea de la Sâmbăta, i-a dat un început şi părintele 
Arsenie s-a aşezat între cei trei cu care s-a făcut începutul Mănăstirii de la 
Sâmbăta; deci a fost părintele Arsenie, părintele Nicolae Mladin care după 
aceea prin purtarea de grijă a mitropolitului Nicolae Bălan a ajuns profesor de 
morală la Sibiu şi părintele Serafim Popescu care, din 1940 şi până în 1990, a 
fost preot şi duhovnic al mănăstirii. Fiecare din aceşti trei — cu care s-a început 
Mănăstirea de la Sâmbăta — au avut o influenţă asupra mea. 

În 1942, la sugestia părintelui loan Opriş, m-am dus la Mănăstirea de la 
Sâmbăta şi l-am cunoscut pe părintele Arsenie. De fapt, eu mi-am dorit să merg 


34 


la Mănăstirea de la Sâmbăta ca să fiu acolo călugăr. Nu ştiam eu prea multe 
nici despre părintele Arsenie, nici despre alți părinți care erau atunci în 
mănăstire (de exemplu părintele Serafim), dar ştiam că cineva care e în 
mănăstire participă la slujbe, face slujbe, e într-o sferă pe care în altă parte nu o 
găseşti şi aş fi vrut să mă fac călugăr. Şi cu gândul acesta m-am dus la 
Sâmbăta. Înainte însă i-am scris părintelui Arsenie o scrisoare în care mi-am 
exprimat dorința de a mă face călugăr. Părintele mi-a răspuns printr-un 
intermediar, un diacon, pe atunci era în mănăstire la Sâmbăta, Vasile Şortan şi 
mi-a pus în atenție rugăciunea cu care se mântuiesc călugării: 


„Doamne lisuse Hristoase, Fiul lui Dumnezeu, miluieşte-mă pe mine, 
păcătosul”. 


După aceea am ajuns la Sâmbăta şi am vorbit cu părintele. Părintele a 
vorbit cu mine ca şi cu un om mare. Mi-a pus în atenție rugăciunea spunându- 
mi să o zic cu cuvântul gândit, deci în minte şi să o lipesc de respirație, în felul 
următor: între respiraţii, acolo unde nici nu tragi aer în piept nici nu dai afară, 
în clipa aceea în care se trece de la o respirație la alta, să zic: „Doamne ”, apoi 
trăgând aer în piept, odată cu asta, să zic: „lisuse Hristoase, Fiul lui 
Dumnezeu”, şi dând aerul afară din piept să zic „miluiește-mă pe mine, 
păcătosul”. În principal asta mi-a zis părintele. Eu i-am spus că dacă nu pot 
rămâne la mănăstire o să mă duc să fac şcoală şi părintele mi-a zis că: „Școala 
nu te duce la mântuire ”, dar totuşi el făcuse şcoală. Eu asta nu am luat-o aşa în 
seamă; m-am gândit că şi aşa eu nu fac şcoală ca să mă ducă la mântuire, fac 
şcoală pentru că şi eu vreau să fac şcoală, pentru că şi părinții mei n-ar fi de 
acord să renunţ la şcoala pe care aş fi putut-o face. Nu mă gândeam atunci că o 
să fac eu Liceul şi Teologia, dar mă gândeam să-mi continui şcoala începută la 
Cluj, o Şcoală specială pentru nevăzători unde am urmat cinci clase. 


- Școala v-a ajutat în multe privințe dar, cum ați zis, în multe lucruri v-a 
şi încurcat. 


- Da. 


- Deci, părintele şi avea şi n-avea dreptate. 


a, părintele şi-a dat seama că totuşi, poate că într-un fel, aş fi mai limpezit 

dacă n-aş face şcoală. El nu m-a oprit să nu fac şcoală, dar mi-a atras 
atenţia că şcoala nu este principală; mai principal ar fi să zic „Doamne Iisuse 
Hristoase” şi să rămân la asta, numai că eu nu am fost de acord. Nu m-am 
împotrivit, dar i-am spus că totuşi o să fac şcoală şi apoi am văzut până la 
urmă, după ce am terminat Teologia, că părintele are dreptate. Apoi cu 
părintele Arsenie nu m-am mai întâlnit până în 1965. 


- Atunci părintele mai era la Sâmbăta? 


Ne părintele a stat la Sâmbăta până în anul 1948. În "48, în urma 
evenimentelor de atunci, mănăstirea greco-catolică de la Prislop, care de 
fapt a fost mănăstire ortodoxă devenită greco-catolică, a fost părăsită de 
călugării greco-catolici şi, făcând parte din Eparhia Sibiului, mitropolitul 

Nicolae Bălan l-a dus pe părintele Arsenie la Prislop să organizeze mănăstirea. 
Acolo părintele a rămas din “48 până în '59, când a fost obligat să plece din 
mănăstire, datorită presiunilor politice de atunci, de concepţie materialistă. 


- Și în special datorită misiunii pe care el o făcea, misiune cu care 
regimul nu era de acord. 


a. În '59 a trebuit să plece, a plecat la Bucureşti unde s-a încadrat la 

Atelierele Patriarhiei ca pictor de icoane, pentru că părintele pe lângă 
Teologie avea şi Şcoala de Belle Arte, cum se numeşte acum Şcoala de Arte 
Vizuale. 


- Părintele a făcut şi câțiva ani de medicină sau a urmat cursurile... 


În timpul cât a fost la Bucureşti a urmat şi cursuri de medicină, n-a fost 
înscris la medicină, dar participa la cursuri de medicină. 

Aşadar, a făcut pictura şi sculptura. Mitropolitul aflând că are talent la 
pictură a aranjat să aibă o bursă pentru a face şi şcoala aceasta de pictură. Şi 
având şcoala aceasta a avut o meserie pe care şi-a pus-o în lucrare după ce nu a 
mai putut să stea în Mănăstirea de la Prislop şi nici într-o altă mănăstire. Şi 
ultimii 30 de ani părintele i-a petrecut în afară de mănăstire, până în '89 când a 
trecut la cele veşnice. 

ărintele a avut o influență asupra mea, în sensul că mi-a dat direcţia aceasta 

a rugăciunii de toată vremea; eu zic „rugăciunea de toată vremea sau de 
vremea cât o poți face ”, pentru că rugăciunea aceasta este angajantă şi părintele 
n-a făcut nici o teorie în legătură cu ea pentru că mi-a spus s-o zic şi am zis-o, 
şi apoi teoria pot să zic că am făcut-o eu. 


- Părinte Teofil ce cuvinte deosebite aţi reținut din întâlnirile cu părintele 
Arsenie şi apoi şi din scrierile sfinției sale? 


(_: părintele Arsenie m-am întâlnit în 30 august 1942. Reţin şi acum predica 
pe care a ţinut-o, probabil ştiind că părintele Arsenie e un om deosebit, am 
avut o atenție deosebită. Era duminica în care s-a citit Evanghelia de la Matei, 
capitolul 22, cu nunta fiului de împărat. Părintele s-a oprit în special asupra 
părții aceleia în care e scris că la nunta fiului de împărat a intrat şi un om care 
nu avea haină de nuntă şi că a fost scos de la nuntă şi aruncat în întunericul cel 
mai din afară, după ce a fost legat de mâini şi de picioare. Şi părintele s-a 
raportat la această parte din Evanghelie spunând despre „haina lui de nuntă” că 
şi-a văzut-o murdară ca o spălătoare — expresia lui „murdară ca o spălătoare” 
— şi că a fost preocupat să-şi curețe haina, şi după o vreme —, n-a spus câtă 
vreme a trecut — şi-a văzut-o albă, curată, doar cu o singură pată. N-a spus ce 
reprezenta pata aceea; a spus doar că în vedenia pe care a avut-o (cu un copil 
care i-a arătat haina lui de nuntă) s-a adresat copilului cu cuvântul „Doamne ”, 
şi când i-a spus că mai are un păcat s-a gândit că asta ar fi putut să fie cel de-al 
doilea, că a întâmpinat vedenia cu „Doamne ”, pentru că „Doamne ” nu se 
spune decât cu raportare la Dumnezeu, la Domnul nostru lisus Hristos şi a mai 
precizat că nici chiar la Maica Domnului nu trebuie să ne adresăm cu cuvântul 


36 


„Doamne” şi că greşesc toţi aceia care zic, de pildă: „Doamne, Maica 
Domnului ”. 

Şi asta a fost prima temă, a doua a fost despre responsabilitatea păstorului 
de suflete după proorocul lezechiel şi a treia despre vrednicia care trebuie să o 
aibă cineva ca să se împărtăşească cu Trupul şi Sângele Mântuitorului în raport 
cu cuvintele Sfântului Apostol Pavel din Epistola întâia către Corinteni, din 
capitolul XI, unde citim: 


„Să se cerceteze însă omul pe sine şi numai aşa să mănânce din această 
pâine şi să bea din acest pahar. Că cine mănâncă şi bea cu nevrednicie, 
mănâncă şi bea sieşi osândă. De aceea, între voi sunt mulți slabi şi 
bolnavi şi bună parte mor”. 


A insistat asupra acestei afirmaţii a Sfântului Apostol Pavel şi aveam 
impresia că se referă şi la bolile fizice, deşi până la urmă eu n-am mai fost de 
acord cu asta pentru că am zis că sunt mulți oameni care nu se împărtăşesc 
niciodată şi totuşi se îmbolnăvesc, şi sunt oameni care se împărtăşesc cu 
vrednicie şi totuşi se îmbolnăvesc, aşa că nu e sigură afirmația făcută de 
părintele Arsenie. Dar nu atunci m-am gândit la asta, pentru că atunci am primit 
totul aşa de-a gata, ci cu prilejul întâlnirii cu părintele Arsenie care ştia că eu 
vreau să merg la mănăstire. Părintele a afirmat atunci că: 


„Nu toți cei din lume se prăpădesc, nici toţi cei din mănăstire se 
mântuiesc ”. 


Şi l-am mai auzit vorbind cu nişte copii la care le-a prezentat un fel de 
lecție în legătură cu predica pe care a ținut-o. S-a adresat copiilor şi le-a spus ce 
este cugetul sau conştiinţa: 


„ Cugetul sau conştiinţa este glasul lui Dumnezeu care vorbeşte în om şi 
arată ce e bine şi ce erău.”. 


uni, a doua zi, a vorbit şi pentru credincioşii care au mai rămas în 

mănăstire şi le-a spus despre necazurile care vin părinţilor prin copii. A 
exceptat pe unii de la cuvântarea aceea, adică i-a trimis de acolo, nu i-a lăsat să- 
| asculte. Pe mine m-a lăsat să-l ascult, şi l-am ascultat şi pot să zic că m-am 
folosit, în sensul că am înţeles — din ce a spus părintele — necazurile care vin 
părinţilor prin copii. Era în timpul războiului. Le-a spus oamenilor ca cei care 
vin de pe front să nu aibă legături trupeşti decât atunci când ajung la deplină 
liniştire, când nu mai visează cu ororile războiului. 

Pot să zic că am înţeles anumite lucruri, nu foarte bine atunci, însă ştiu că 
părintele a fost preocupat de chestiunea aceasta a legăturii între părinți şi copii, 
în sensul că spunea: 


„Copiii sunt prelungirea părinţilor ”; 
„Copiii sunt oglinda părinţilor ”; 


„Fiecare copil este o sinteză a înaintaşilor, a părinţilor, a bunicilor, a 
străbunicilor pe care o duce cumva în spatele lui cam patru generaţii, 
care după acestea ies la iveală în viața celui care vine pe lume”; 

„Fiecare aduce din străfunduri de existență bune şi rele pe care le 
însumează în sine”, 


„Fiecare dintre noi ducem un necredincios în spate, un ateu în spate, 
trupul pe care nu-l putem convinge”; 


„Fiecare dintre noi trebuie să ne orientăm după îndrumătorul nostru 
duhovnicesc”; 


„Bobul de grâu se preschimbă în tăciune, iar el se crede grâu 
nedreptăţit”; 


„În mintea strâmbă şi lucrul drept se strâmbă”; 
„Cea mai lungă cale e cea care duce de la urechi la inimă ”. 


A» în 1965, când l-am căutat pe părintele la Bucureşti la Atelierele de 
pictură ale Patriarhiei, mi-a spus că: 


„Teologie pot face şi păgânii şi necredincioşii ”,; 


„Nu e important atât să faci studiu teologic, ci important este să ai o 
cunoştinţă, nu din cărți, ci din făptuire”. 


Mi-a pus în atenţie şi stihira de la slujba Înălţării Domnului Hristos: 


„Cu dumnezeiescul nor fiind acoperit, gângavul a spus legea cea scrisă 
de Dumnezeu, că scuturând tina de pe ochii minţii vede pe cel ce este şi 
se învaţă cunoştinţa duhului cinstind cu dumnezeieşti cântări. ”. 


analizat această zicere în sensul acesta că „Jumnezeiescul nor” e Duhul 

Sfânt, că „cel gângav” e Moise, că Moise a înlăturat tina de pe ochii 
minţii şi prin aceasta a ajuns să-l vadă pe Dumnezeu, că a avut o cunoştinţă 
prin Duhul Sfânt, iar rezultatul a fost că a adus cântarea lui Dumnezeu şi că 
fiecare dintre noi putem să ajungem la această stare de-a ne întâlni cu 
Dumnezeu în conştiinţa noastră curată: „/Fericiți sunt cei curați cu inima, că 
aceia vor vedea pe Dumnezeu ”, lucruri de felul acesta care mi-au rămas pentru 
cealaltă vreme a vieţii şi la care am luat aminte. După aceea am mai luat aminte 
când am urmărit din scrierile părintelui; am avut „Cărarea Împărăției” în 
manuscris, de fapt nu în manuscrisul părintelui ci o transcriere. 


- Părinte Teofil, ce daruri deosebite avea părintele Arsenie Boca şi ce v-a 
impresionat cel mai mult pe sfinția voastră la el? 


N: ştiu ce m-a impresionat; atunci eu nu eram aşa de impresionat de 
afirmaţiile pe care le făcea. Ceea ce am înţeles eu atunci şi după aceea şi 
mai târziu, a fost faptul că părintele avea multe cunoştinţe din diferite domenii: 
avea cunoştinţe teologice, cunoştinţe de artă, cunoştinţe de medicină şi lucra cu 
toate acestea, de-a valma, poate că nici el singur nu ştia cu ce domeniu de 
cunoştinţe lucrează. A avut o putere de sinteză şi o putere de a sesiza esenţialul 
din orice lucru, şi o putere de a se raporta la chestiuni speciale, direct, cu curaj, 
aşa că oamenii au rămas întotdeauna impresionați de prezența părintelui. L-au 
căutat pe părintele mai mult decât pe alți părinți. Tot atunci era la Sâmbăta şi 
părintele Serafim şi a rămas la Sâmbăta, însă părintele Serafim nu a fost un om 

cu o prestanță deosebită sau ceea ce a făcut părintele Serafim nu a fost de 
măsura de a-i impresiona pe oameni. Nu că n-ar fi vrut poate să impresioneze, 
ci pentru că atât erau măsurile părintelui Serafim. 

Oamenii în general au considerat că părintele Arsenie este un om cu dar 
de la Dumnezeu, că are nişte calități pe care ceilalți nu le au — şi într-adevăr 
avea nişte calități — numai că de multe ori calitățile pe care le avea părintele 
puteau fi explicate şi altfel decât că are cunoştinţe de la Dumnezeu, anume că 
Dumnezeu i-a dat, l-a inspirat să ştie anumite lucruri. 


- Oricum, părinte, un lucru e cert că şi atunci cum spuneaţi, dar chiar şi 
acum, după ce părintele a trecut, sunt foarte mulți credincioşi, fie care l-au 
cunoscut, fie care nu l-au cunoscut direct, dar care merg şi acum în pelerinaj 
la mormântul părintelui de la Prislop. 


a, fără îndoială, părintele s-a impus cumva în atenţia oamenilor şi foarte 

multă lume îl căuta. Grupuri mari de oameni veneau la Mănăstirea 
Sâmbăta. Tineri şi bătrâni împresurau mănăstirea cu prezența lor acolo. 
Mitropolitul Antonie a fost şi el între cei care l-au căutat pe părintele Arsenie, 
şi nu numai el şi alţi studenți de la Teologie sau de la alte facultăți din 
Bucureşti. Într-adevăr, părintele a avut un dar, o putere de atracţie pe care dacă 
nu O ai, nu poţi să ai nici rezultatele pe care le-a avut părintele. 

După '48, după ce părintele nu a mai fost la Sâmbăta, unii dintre ei s-au 
dus la Prislop şi după aceea nu mai ştiu ce au făcut, ce s-a mai întâmplat cu ei. 
În orice caz, în cuprinsul Mănăstirii de la Sâmbăta au fost câţiva care s-au 
angajat la viaţa călugărească şi care n-au rămas, chiar dacă au avut o legătură 
cu părintele Arsenie. De exemplu, părintele Vasile Şortan după ce a plecat să 
facă Medicina s-a găsit cu o soră de mănăstire care era de la Episcopia din Cluj, 
s-a căsătorit cu ea şi a avut doi copii; deci nu a mers pe calea călugăriei. 
Părintele loan Tomescu care şi el a fost în legătură cu părintele Arsenie şi care, 
nemulțumit de relațiile pe care le-a avut cu Mitropolitul Nicolae Bălan că nu l-a 
sprijinit destul, s-a scârbit şi a plecat din mănăstire; de fapt a plecat din viața 
mănăstirească. 


- Acum asta nu depinde numai de părintele Arsenie 


Viei să spun că impactul a fost diferit, nu toți oamenii au avut aderenţă la 
părintele Arsenie chiar dintre cei care ar fi putut să aibă, pentru că au fost 
în legătură cu părintele şi l-au cunoscut şi l-au auzit şi au ascultat atâtea 
cuvântări şi l-au văzut ce evlavie are ca slujitor. După aceea să ne gândim la o 
familie de sectari care era aproape de mănăstire, la vreo jumătate de kilometru 
— un kilometru de mănăstire şi care tot sectari au rămas, chiar dacă venea atâta 
lume la părintele Arsenie. Nu a avut o aderenţă... 


- Zicea totuşi părintele „, Ajutaţi-mă ca să vă pot ajuta ” 


LD): el zicea către oameni: „Mă, ajutaţi-mă să vă pot ajuta”. Nu poţi să 
conteşti diferite calități ale părintelui pe care le-a avut mai mult decât 
alții. Eu consider că părintele Arsenie a fost personalitatea cea mai de vârf 
dintre câţi „lucrători” am cunoscut eu în Biserică; n-am cunoscut pe cineva mai 

deosebit decât părintele Arsenie, deşi mie personal mi-a convenit mai mult 
părintele Serafim. 

Părintele Serafim a fost un alt om pe care eu l-am cuprins în ființa mea, în 
viața mea. L-am întâlnit când l-am întâlnit pe părintele Arsenie. Despre 
părintele Serafim n-am ştiut ceva deosebit, nu l-am căutat anume, dar m-am 
întâlnit cu părintele Serafim şi ne-am avut bine şi am stat împreună vreme de 
aproape 50 de ani. A fost un om cald la suflet, un om învăluitor, un om 
binevoitor, un om odihnitor de oameni, un om de care s-au bucurat oamenii, un 
om care mi-a plăcut foarte mult. 


- Ce cuvinte ați reținut de la părintele Serafim? 


D 
e la părintele Serafim am reținut că: 


„ Creştinismul e viaţă, nu e gheaţă”; 


„Părintele Stăniloaie prin traducerea Filocaliei a adus cerul ortodox pe 
pământul românesc”, 


După aceea curajul pe care îl dădea el oamenilor, zicând: „Fruntea sus”; 
faptul că era binevoitor față de oamenii care veneau în legătură cu el. In 
legătură cu mine zicea: 


„Copile, mă bucur de succesele tale, cum mă bucur de succesele mele”, 


un cuvânt extraordinar! Chiar dacă n-aş fi ştiut nimic altceva despre el, mie mi- 
ar fi ajuns să ştiu că se bucura de succesele mele, deci de binele altuia: 


„Eu mă bucur de succesele tale, cum mă bucur de succesele mele”. 


Era un om vesel, un om binevoitor, un om care s-a impus nu prin strădania 
lui, ci prin existenţa lui. 


- Ați luat ceva din optimismul părintelui, pentru că şi sfinția voastră 
sunteţi un om al bucuriei, un om optimist. 


LD): cred că noi ne-am potrivit. Acum nu ştiu, poate că eu am avut 
optimismul ăsta şi înainte de a mă întâlni cu părintele Serafim. Dar ne-am 
potrivit foarte bine, ne-am conectat aşa şi am făcut o constatare şi anume că 
prietenii părintelui Serafim erau şi prietenii mei, şi prietenii mei erau şi 
prietenii părintelui Serafim, adică dacă venea cineva în legătură cu mine şi îl 
puneam în legătură cu părintele Serafim, gata, imediat se conecta la părintele 
Serafim sau dacă cineva era prieten cu părintele Serafim şi ajungea în legătură 
cu mine, gata, şi eu eram prieten cu ei. Era o efuziune de bucurie, de căldură 
sufletească. 

Părintele Serafim însă era puţin cam absent şi mai ales către sfârşitul vieţii 
lui. Nu poţi să zici că era bolnav. El cam uita, de fapt cam de când îl ştiu eu 
uita, însă nu era un uituc, ci un om care nu lua aminte prea mult şi aşa că până 
la urmă pierdea din vedere anumite lucruri, şi nu se raporta foarte bine la 
realităţile veacului acestuia şi avea impresia că lucrurile au rămas aşa cum a 
fost el când era tânăr şi când era student. În sfârşit, eu m-am avut foarte bine cu 

părintele, l-am ales pe părintele. Dacă m-ar întreba cineva acum pe cine aş fi 
ales, pe părintele Arsenie sau pe părintele Serafim, aş fi zis că pe părintele 
Serafim şi de fapt asta era realitatea. Şi mai ziceam eu câteodată că dacă s-ar 
putea face un om din doi, mi-ar conveni un om cu mintea părintelui Arsenie şi 
cu inima părintelui Serafim. Părintele Serafim avea o inimă caldă, o inimă 
binevoitoare; era cu inimă de părinte, cu inimă de frate, cu inimă de prieten. 
Puteai conta pe sprijinul părintelui Serafim. Mi-a citit şi mi-a dictat anumite 
lucruri pe care le-am fixat pentru mine. A fost un om care pe mine m-a odihnit 
şi m-a ajutat; ne-am avut tare, tare bine. 


- Părinte Teofil ați amintit de părintele loan Obpriş, de părintele Arsenie 
Boca şi de părintele Serafim Popescu. Ce alți oameni v-au mai fost repere sau 
ajutoare în viaţa Sfinţiei voastre? 


pi alții au fost mai puţin. M-am întâlnit cu părintele Ştefan Slevoacă, care 
era un bun predicator. EI a făcut Facultatea de Teologie din Cernăuţi şi a 
fost preot la Câmpulung Moldovenesc. Ne-am întâlnit la Mănăstirea 
Vladimireşti. De fapt, Dumnezeu ne-a întâlnit pentru că nici unul dintre noi nu 
a mers la Mănăstirea Vladimireşti ca să ne întâlnim; nu ştiam unul de altul. 
Părintele avea un mare necaz. Avea un băiat şi o fată, iar fiica lui şi-a pierdut 
vederea la 11 ani datorită unei meningite şi erau asupriți cumva de situația 
aceasta. A mers la mănăstire la Vladimireşti cu fiica lor şi bănuiesc cu soția 
părintelui, cu nişte credincioase. Ne-am întâlnit acolo şi pentru mine, şi pentru 
părintele a fost un semn că Dumnezeu a vrut să ne întâlnim, că nu ne-am avut 
în vedere, nu ne puteam avea în vedere, şi puteam să mergem în zile diferite şi 
să nu ne întâlnim. Părintele s-a bucurat foarte mult de întâlnirea noastră şi s-a 
întemeiat o prietenie care a ținut până la moartea părintelui Slevoacă şi până 
mai departe că şi după moarte țin legătura cu părintele, deci sufleteşte sunt cu 
aceleaşi sentimente pe care le-am avut când ne-am întâlnit. Dorinţa mea de a 
ajunge la Mănăstirea Vladimireşti a fost să mă întâlnesc cu maica Teodosia 
Laţcu. 


- Ați întâlnit-o atunci? 


LD): am întâlnit-o. Eu de aceea m-am şi dus. Nu m-am dus să-l întâlnesc pe 
părintele Slevoacă. Ştiam de el, dar nu mă gândeam că s-ar putea să ne 
întâlnim; m-am dus să mă întâlnesc cu maica Teodosia Laţeu. Acum la 
mănăstirea de la Vladimireşti persoana principală era maica Veronica. Nu m- 
am dus atât să o cunosc pe maica Veronica, pentru că eu în general nu prea pun 
accent pe viziuni, pe treburi din astea. Am cunoscut-o şi pe maica Veronica, a 
fost binevoitoare, a aranjat ca să ne putem întâlni cu maica Teodosia. 
Mi Teodosia Laţcu s-a născut în 1917, în timpul refugiului, undeva în 

Ungaria, însă viaţa şi-a petrecut-o la Braşov, până la vârsta când a intrat 
la facultate. Avea o infirmitate în sensul că vorbea foarte greu, exprima greu 
ceea ce vroia să spună, trebuia să fi obişnuit cu stilul ei de exprimare. Era însă 
foarte inteligentă. Avea un talent la poezie; a şi scris nişte poezii extraordinar 
de frumoase. Nu a putut să se încadreze în învăţământ pentru că nu exprima 
clar ceea ce avea în minte. 


4l 


În 1948 după ce l-a cunoscut pe părintele Arsenie a avut preocupări de natură 


religioasă. Nu putem zice că înainte ea a fost necredincioasă, ci doar că nu a 
fost o practicantă. În 1948 a vrut să intre în mănăstire şi atunci părintele 
Arsenie a îndrumat-o să meargă mănăstirea de la Vladimireşti. Acolo a avut 
bună primire; maica Veronica i-a dat o maică să o ajute şi a ajutat-o până când 
s-a desființat mănăstirea în '55 sau '56 când au fost scoase maicile de acolo cu 
puterea armatei. După aceea a fost într-un sat de lângă Brăila, cu maica care a 
îngrijit-o în mănăstire, iar în 1970 s-a aşezat în Braşov unde a moştenit o 
cameră într-o fostă casă a părinților ei. Acolo a trăit ultimii 20 de ani din viață, 
până în februarie 1990, când s-a reînființat Mănăstirea Vladimireşti. Maica s-a 
dus să vadă ce e acolo şi când a ajuns a spus: „Eu de aici nu mai plec” şi în 
august a murit. 

n 1954 când m-am dus s-o întâlnesc, m-a îngrozit felul ei de exprimare până 
Li aşa măsură încât nici nu-mi mai venea să o întreb ceva pentru că aveam 
impresia că face nişte eforturi extraordinare ca să vorbească. 


- Ea se exprima foarte clar, foarte coerent în scris. 


deile ei puteau fi scrise de cineva; ea scria indescifrabil sau greu descifrabil 

pentru că avea şi nişte mişcări necontrolate şi nu le putea controla. Tot 
timpul se zbătea, tot timpul mişca cu mâinile, dacă îi dădeai o hârtie în mână 
aveai impresia că o rupe. 


- Deci erau nişte neputinţe trupeşti. 


LD): nişte neputinţe trupeşti care nu afectau cu nimic starea sufletească. 
După aceea n-am mai ținut legătura cu maica; eu n-am mai fost la 
Vladimireşti, iar mănăstirea s-a desfiinţat între timp. După ce s-a aşezat la 
Braşov mai venea pe la noi la mănăstire, stăteam de vorbă când venea la 
mănăstire, ne-am avut bine, chiar am bătut la maşină nişte traduceri ale unor 
predici din greceşte la care a contribuit şi maica şi înţelegeam ce îmi dicta ea. 
Şi a fost bine aşa. Cât am mai putut să ţinem legătura, am comunicat şi prin 
scrisori. 


- Oricum ştiu că o apreciaţi foarte mult pe maica Teodosia Laţcu, mai 
ales pentru poeziile pe care le-a scris. 


LD): Eu am răspândit poeziile ei, am pus-o în atenţia oamenilor pe maica 
Teodosia. Uneori mi-a reuşit, uneori nu mi-a reuşit; de exemplu în 1992 
am fost la Braşov şi am fost programat să ţin o conferință şi am ales să vorbesc 
despre o poetă din Braşov, prea puţin cunoscută Teodosia — Zorica Laţcu. N-a 
reuşit conferința în sensul că am avut impresia că pe oameni nu i-a prea 
interesat. 


- Atunci, dar după aceea... 


[)= aceea la Timişoara a fost alt impact. La Timişoara am ținut o 
conferință cu titlul: „Seară de poezie. Medalion Zorica Laţcu”, în faţa 
căreia au fost oarecare îndoieli, în sensul că nu se ştia cum va fi primită, dar 

rezultatul a fost că oamenii au fost foarte mulțumiți şi părintele Iustin — care 
acum €e la Oaşa — a zis: „Părinte ați ținut vinul cel bun până la urmă. ”. Aşa că 
la Timişoara a fost altfel: s-au înregistrat, s-au răspândit poeziile. După aceea 
am reuşit să scoatem două volume cu poezii şi anume unul mic de vreo 100 de 
pagini, cu poeziile din „, Osana luminii ” şi din „Insula albă ” şi după aceea, mai 
multe poezii, un volum de vreo 300 de pagini, cu mai multe poezii ale maicii 
Zorica Laţcu, în anul 2000 chiar când s-au împlinit, fără să ne dăm noi seama, 
s-au împlinit 10 ani de la moartea maicii Teodosia. Şi a fost bine aşa. Eu m-am 
preocupat de treaba asta pentru că mie mi-au plăcut foarte mult poeziile şi îmi 
plac şi am învăţat multe pe de rost şi le-am răspândit şi le-am pus în atenţia 
oamenilor. 


- Ne spuneți şi nouă, acum, una dintre aceste poezii multe... 


A 


I 
mi place mie cel mai mult „File din Acatist”: 


Bucură-te, leagăn alb de iasomie, 
Către care-n roiuri fluturii coboară, 
Bucură-te, raza stelei din vecie, 
Șipot care curge lin cu apă vie, 
Bucură-te, Maică pururea Fecioară, 
Dulcea mea Marie. 


Bucură-te, floarea fără de prihană, 
Albă ca argintul nopților de vară, 
Spicul cel de aur veşnic plin cu hrană 
Mirul care vindeci orice fel de rană, 
Bucură-te, Maică pururea Fecioară, 
Ploaia cea de mană. 


Bucura-te, brazdă plină de rodire, 
Munte sfânt, în care s-a-ngropat comoară, 
Bucură-te, cântec tainic de iubire, 
Clopot de chemare, cântec de mărire, 
Bucură-te, Maică pururea Fecioară, 
Blândă fericire. 

Bucură-te, mărul vieţii care-nvie, 

Pomul greu de roadă-n plină primăvară. 
Bucură-te, iarăşi, țărm de bucurie, 
Dintru care curge miere aurie, 
Bucură-te, Maică pururea Fecioară, 
Sfânta mea Marie. ” 


Sunt nişte figuri de stil care nici în acatistele clasice nu le găseşti! 


- Părinte Teofil, aş vrea să vă întreb dacă aveţi mulți prieteni? 


LD): am prieteni. Poate că la tinereţe am avut mai mulți decât la bătrânețe, 
pentru că tinereţea e proprie deschiderii prieteneşti. Aş putea zice că în 

bună parte eu sunt o realizare a prietenilor mei care s-au implicat cumva la 
existența mea, care mi-au citit în timpul liceului, în timpul studenţiei. Atunci nu 
erau posibilitățile care sunt acum cu înregistrări şi am câştigat cultura şi prin 
intermediari, prin faptul că prietenii mei mi-au citit, mi-au dictat. Am şi acum 
prieteni, am zis că „sunt prieten şi cu morții şi cu viii”, mă raportez exact la 
oamenii cu care am fost prieten şi care au trecut la cele veşnice ca şi când ar fi 
în lumea aceasta pentru că am convingerea că ei de dincolo îşi mențin iubirea şi 
respectul care ţin de prietenie şi la fel şi eu, de aici de pe pământ, îmi exprim 
față de ei iubirea şi respectul care constituie baza prieteniei. 
Ca eram student la Teologie l-a întrebat Mitropolitul Nicolae Bălan pe un 
prieten al meu: „Care-i cel mai bun prieten al tău? ”. Şi a răspuns că eu îi 
sunt. Şi Mitropolitul i-a zis: „Dar el te recunoaşte de prieten? ”. Şi a răspuns 
că: „Da, cred că da.”. Asta înseamnă că prietenia e întotdeauna cu 
reciprocitate; dacă nu există reciprocitate în iubire şi în respect nu există nici 
prietenie. Am avut prieteni, am prieteni, sper să am prieteni şi în continuare. 
Pot să zic că m-am simțit în relaţii de prietenie şi față de cei din mănăstire, de 
cei apropiați de exemplu față de părintele Serafim. După aceea cu cei care 
veneau la mănăstire, cu cei care m-au ajutat fiind ei pe atunci studenți, 
absolvenţi, am ţinut legătură hotărâtă în care prietenia a avut locul ei şi aşa că 
eu am ajuns la concluzia că: 


„Prietenia este ceva din realitatea Raiului aici pe pământ. ”. 


e măsurile prieteniei nu există nici o relaţie în lumea aceasta nici cea de 

familie, nici cea de colegialitate, nici cea de profesiune, toate sunt sub 
nivelul prieteniei. Odată a venit la noi la mănăstire un sas din Agnita cu cineva 
din Germania şi l-am întrebat: „Sunteţi rude?”. Şi mi-a zis: 


„Nu, suntem mai mult decât rude, suntem prieteni”. 


Mi-a plăcut foarte mult afirmaţia aceasta. După aceea m-am gândit şi am 
spus şi eu de multe ori lucru acesta, că într-o prietenie e ca în vasele 
comunicante: torni într-o parte şi se ridică în toate şi nu se mai întreabă cine a 
turnat, cât a turnat, pentru că totul se nivelează. 

Acum am aflat o definiţie a prieteniei ca fiind confluenţa între iubiri. Mi-a 
plăcut foarte mult expresia aceasta: „Prietenia este confluenţa între iubiri” şi 
m-am gândit că da, într-adevăr, prietenia îi adună pe oameni prin iubire, îi 
adună pe oameni prin respect şi e ca şi când din două râuri, de pe povârnişuri 
diferite de munte se întâlnesc într-un anumit loc şi li se amestecă apa şi nu se 
mai ştie care apă e dintr-un râu, care apă e din celălalt şi dacă în râu se reflectă 
şi soarele e o imagine excepțională pentru o prietenie duhovnicească care nu e 
numai la nivelul omului, ci şi cu binecuvântarea Domnului. 


- Părinte Teofil spre finalul convorbirii noastre aş vrea să vă întreb: aveţi 
ucenici? 


E o chestiune la care în general răspund că: „N-am” şi de fapt nu am 
ucenici, dar am persoane cu care sunt apropiat, care au învăţat de la mine 
anumite lucruri, care pot învăţa de la mine anumite lucruri. Imi plac relațiile de 

colegialitate. Sunt unii care se declară ca fiind ucenici ai mei şi poate că şi sunt. 
N-aş putea zice că mă impun ca un îndrumător de oameni. Unii zic că sunt 
„duhovnic mare”. Adevărul este că da, într-adevăr sunt „mare ”, dar pentru cei 
care mă ascultă; pentru cei care nu mă ascultă sunt „mic”, iar pentru cei care 
mă ocolesc sunt „de nimic”; deci şi „mare”, şi „„mic”, şi „de nimic”. 


- Părinte Teofil, cum vă arătaţi recunoştinţa pentru persoanele, părinţi 
sau oameni deosebiți pe care i-aţi cunoscut şi față de prieteni sau cei care vă 
sunt ucenici? 


ăi, tot aşa cum ne arătăm în general recunoştinţa față de binefăcători. 

Sfântul Vasile cel Mare a fost întrebat ,„, Cum trebuie să se comporte cineva 
care primeşte o binefacere faţă de cel care i-a făcut bine?” Şi Sfântul Vasile 
cel Mare zice: 


„Aşa trebuie să se comporte cum s-a comportat Sfântul Apostol Petru 
față de Domnul Hristos, când Domnul Hristos a vrut să-i spele 
picioarele: să nu se socotească vrednic de ceea ce a primit, dar să fie 
mulțumitor de ceea ce i s-a oferit. ”. 


Aşa mă raportez şi eu cu toată bucuria, cu toată mulțumirea. Am un 
prieten la Bucureşti care m-a ajutat foarte mult în vremea cât am făcut liceul, 
am fost colegi de clasă, mi-a citit, m-a ajutat. 


- Domnul Sorin... 


orin Stoian, da. Viaţa ne-a despărțit; ne-a despărțit spaţial, dar nu ne-a 

despărțit sufleteşte şi acum — după 60 de ani de când am terminat liceul — 
suntem în legătură, ne întâlnim cu bucurie, ne dorim binele, comunicăm; parcă 
nu s-a întâmplat nimic între noi în timpul care s-a scurs de când nu mai suntem 
împreună. Şi poate aşa şi cu alţii câți sunt în legătură cu mine, câți m-au ajutat. 
Pe toți îi port în suflet, cum zice Zorica Laţcu: 


„Te port în suflet, ca pe-un vas de preţ, 
Ca pe-o comoară-nchisă cu peceţi, 
Te port în trup, în sânii albi şi grei, 
Cum poartă rodia sămânţa el. 

Te port în minte, ca pe-un imn sfințit, 
Un cântec vechi, cu crai din Răsărit. 
Şi port la gât, nepreţuit şirag, 
Strânsoarea caldă-a brațului tău drag. 
Te port în mine tainic, ca pe-un vis, 
În cer înalt din noapte te-am închis. 
Te port, lumină rumenă de zori, 

Cum poartă florile mireasma lor. 

Te port pe buze, ca pe-un fagur plin, 
O poamă aurită de smochin. 

Te port în braţe, horbote subțiri, 
Mănunchi legat cu grijă, fir cu fir. 
Cum poartă floarea rodul de cais, 

Adânc te port în trupul meu şi-n vis.”. 


Am o mulţumire din faptul că ne întâlnim, din faptul că ne avem în vedere 
unii pe alții; le sunt la toţi recunoscător, le sunt recunoscător şi oamenilor care 
mi-au fost de folos şi pentru o clipă. Mi-aduc aminte când eram în Timişoara şi 
vroiam să trec o stradă şi stăteam aşa la îndoială: „Să trec, să nu trec” venea 
câte cineva şi zicea: „Doriţi să treceţi dincolo?”. Ziceam: „Da.”. „Pofiiţi, 
haideţi cu mine.” — mă treceau ei şi la unul din ăsta mă gândesc de multe ori că 
dacă aş şti cine-i şi unde-i i-aş arăta recunoştinţă pentru binele pe care mi l-a 
făcut. Poate că pentru el nu a însemnat mare lucru, dar pentru mine a însemnat 
mult. 


- Părinte Teofil vă mulțumim mult şi nădăjduim că şi prietenii şi cei care 
se consideră ucenici ai sfinţiei voastre să-şi arate şi ei, tot aşa, recunoştinţa 
pentru ceea ce aţi făcut pentru ei şi pentru noi toți. 


LD): să dea Dumnezeu să rămânem în legătura aceasta binecuvântată, pentru 
că Dumnezeu vrea unirea tuturor. Pot să zic că am şi pierdut prieteni, dar 
am conştiinţa aceasta că nu i-am pierdut din pricina mea. Eu am un cuvânt de la 
Sfântul Munte care îmi place foarte mult: 


„Inima mea are doar intrări, ieşiri nu are”. 


Cineva care a intrat în inima mea nu mai poate ieşi de acolo. 


- Părinte Teofil, vă mulțumim. 


- Bucuros! 

Câteva concluzii duhovniceşti 


- Părinte Teofil aţi trecut deja de 80 de ani. Vă spunem: „La Mulţi Ani cu 
multă sănătate pe mai departe! ”. 


- Mulţumesc. 


- Ați ajuns la vârsta patriarhală — cum o numeşte Scriptura — şi ați ajuns 
şi la nişte concluzii: concluzii din experiența de viaţă creştină, din experiența 
de monah, din experienţa de duhovnic şi despre aceste concluzii v-aş propune 
să vorbim în dialogul nostru, ca să ne putem folosi şi noi cei mai tineri de 
rezumatul a ceea ce ați trăit şi aţi experimentat sfinția voastră. Cum aţi rezuma 
experiența de viaţă duhovnicească ce o aveți până acum? 


greu să găseşti o formulă prin care să cuprinzi ceea ce ai învăţat, ceea ce 

ai încununat, ceea ce ai experimentat, ceea ce ai trăit o viață întreagă. Fără 
îndoială că viaţa îşi pune pecetea pe fiecare dintre noi şi ne dă o perspectivă, ne 
dă o înţelegere, ne conduce spre nişte adevăruri, spre nişte concluzii cu care ar 
putea apoi să lucreze cei care n-au căpătat experienţa pe care ai făcut-o tu de-a 
lungul anilor. Că ajungând la bătrâneţe nu mai eşti egal cu cei care nu au ajuns 
la bătrânețe, nu au ajuns să îşi dea seama de anumite realități. M-am trezit în 
lumea aceasta între oameni care nu au avut o viață excepţională, dar oricum au 
tras şi ei la rândul lor concluzii, ni le-au oferit şi nouă; nu dăscălindu-le, ci 
îndrumându-ne în mod firesc. Îmi aduc aminte din copilărie de anumite cuvinte 
pe care le-am învățat. Când plecam la şcoală, mama (Dumnezeu să o 
odihnească!) care nu era cu cunoştinţe deosebite, îmi spunea nişte lucruri care 
pentru mine au rămas ca nişte puncte de reper. De pildă, când plecam la şcoală 
îmi spunea: 


;; Nu-ţi uita de Dumnezeu, nu-ţi uita de rugăciune!” 


Erau nişte îndrumări pe care nu ştiu cât le-am respectat, dar ştiu că le-am 
ținut minte şi că le am în minte şi acum după 70 de ani de viaţă. „Nu-ţi uita de 
Dumnezeu” adică ţine seama de Dumnezeu, gândeşte-te la Dumnezeu, fă 
cumva să te raportezi la Dumnezeu, iar practica era rugăciunea. Cum ne rugăm 
noi acasă, seara în special şi la masă întotdeauna; nu se putea începe masa fără 
rugăciunea „Tatăl nostru”. Pentru mine e o mare plăcere atunci când era gata 
mâncarea şi pusă pe masă şi zicea mama: 


„No haideţi la Tatăl nostru, să ne putem apuca să mâncăm. ”. 


Acuma, dacă ar fi zis numai „Haideţi la Tatăl nostru”, mi se părea obişnuit 
şi normal pentru că asta era de făcut, dar cu adaosul acesta „să ne putem apuca 
să mâncăm”, avea altă valoare. Adică nu poți să te apuci de mâncare fără să zici 
rugăciunea „Tatăl nostru”, pentru că mâncarea nu o aveam doar din mâinile 
noastre, ci o aveam şi din mâinile lui Dumnezeu. Eu, ca unul care m-am trezit 
la ţară, ştiu câtă osteneală făceau oamenii până când aveau pâinea pe masă. Nu 
o cumpărau gata, cum o cumpără acum cei mai mulți oameni. Nu mai fac ei 
pâinea. Ai noştrii făceau pâinea ei singuri şi era mult până când aveai pâinea pe 

masă. Trebuia pregătit pământul, trebuia arat, trebuia grăpat, trebuia aruncată 
sămânţa pe ogor, apoi trebuia grâul plivit, după aceea secerat şi secerau cu 
secera; luau fiecare mănunchi de holdă în mână şi îl tăiau cu secera. Era o 
muncă pe care nu ştiu câți ar mai face-o acuma la vremea noastră când toate 
lucrurile s-au mecanizat. Apoi de treierat, treierau cu maşina; după aceea 
duceau grâul la moară, tot aşa cu mijloace mecanice şi după aceea, din făină 
făceau aluatul, îl puneau să dospească, dospea, frământau aluatul apoi îl 
împărțeau în bucăţi, îl puneau în cuptorul care era ars anume ca să se coacă 
pâinea şi după aceea, când scoteau pâinea, o puneau deoparte, o acopereau cu 
ceva şi ziceau: 


O pun să se ducă la Dumnezeu. ”, 


Deci era împletită viața cu Dumnezeu şi cu recunoştinţa față de EI. 
Nichifor Crainic a scris o poezie intitulată „Cântecul potirului ” — poate că este 
cea mai reprezentativă poezie religioasă din câte sunt în literatura noastră — în 
care aminteşte: 


Când pâinea în cuptor semăna cu arama, 
bunica şi mama 

scoțându-o sfielnic cu semnele Crucii, 
purtau parcă moaşte cinstite şi lucii 

iar pâinea, dând abur cu dulce miros, 


părea că e fața lui Domnu Hristos. ”. 


Sunt lucruri extraordinare! Nişte gânduri care pot să fie gânduri 
conducătoare existenţei poporului nostru. Toate aceste lucruri le-am trăit în 
familia noastră, în viața noastră. 


- Deci gândul la Dumnezeu? 


(ine la Dumnezeu! În legătură cu gândul la Dumnezeu era şi concepția 
aceasta că pe grâu este obrazul lui Dumnezeu. Deci oamenii aveau 
conştiinţa aceasta că Dumnezeu se imprimă EI însuşi pe boabele de grâu. Nu 
ziceau că se imprimă pe boabele de porumb, de in, de ovăz, de altceva; pe grâu 
se zicea că se imprimă obrazul lui Dumnezeu. Era un gând statornic, nu era un 
gând răzleţ! Era un gând care îl aducea pe Dumnezeu în conştiinţa oamenilor. 
Apoi gândul acesta de a fi om de omenie, la fel era un gând care circula. Şi mai 
era raportarea la ceilalți oameni; oamenii erau mai comunicativi unii cu alții. 
Fiind într-un sat, toată lumea se cunoştea, toată lumea comunica; oamenii îşi 
spuneau ceva unii altora. Nu treceai pe lângă un om fără să-i zici ceva; nu 
trecea unul pe lângă tine fără să-ţi zică ceva. 


- Deci un respect faţă de celălalt şi o deschidere! 


Fe ceva foarte important, chiar dacă nu îşi spunea lucruri care să determine 
ceva. Erau lucruri care determinau prin ele însele legătura dintre oameni; 
nu treceai nepăsător. Mergeau oamenii la moară, de plidă. Vedeai oamenii la 
moară Şi ziceai ceva către ei: „Aţi venit la moară?”. Sau „Luaţi apă de la 
izvor?”;, „Veniţi către casă?”; „Haideţi către casă!”. Adică totul era o 

comunicare între oameni; între oamenii care ştiau şi de Dumnezeu, şi de 
rugăciune, şi de Maica Domnului, şi de sfinţii lui Dumnezeu, şi de sărbători, şi 
de duminici, şi de datoria de a merge la biserică şi de post! Toate acestea erau 
nişte lucruri ştiute. Atunci era foarte multă lume care nu ştia să citească, nu 
ştiau carte. Un părinte de la noi de la mănăstire, părintele loan Dinu zicea că 
într-o iarnă când stăteau mai mult în casă îi învăţa pe părinții lui să citească. 
Aşa era atunci, nu se gândeau oamenii să înainteze atât prin cultură şi de aceea 
şi oamenii de cultură erau distinşi, oameni pe care îi preferau cei neştiutori de 
carte. 


- Acum trecând de la atmosfera aceasta profund creştină din vremea 
copilăriei şi a satului sfinției voastre în contextul de astăzi şi pe temeiul 
cunoştinţei pe care o aveți, în care vizavi de citit cam toată lumea ştie să 
citească, poate există acum poate chiar o inflaţie de literatură, de cuvinte, de 
cunoştinţe etc. Cum credeţi că trebuie să ne raportăm unii la alții, căci ne 
vorbeaţi de această raportare de odinioară? 


LD) trebuie să te raportezi unii la alții, trebuie să ai o legătură unul cu 
altul. Nu se poate. De ce la oraş oamenii nu comunică toţi unii cu alţii? 
Pentru că nu se cunosc, pentru că nu au o legătură de dinainte. La sat nu se 
punea problema pentru că la sat toată lumea se cunoştea, ştiau de unde vin, 
ştiau ce fac, ştiau cum îi cheamă, ştiau ce familie au, ştiau o mulţime de lucruri 
şi toate acestea îi puneau în evidenţa celorlalți. 


- Dar ce să facă omul de la oraş? Pentru că majoritatea dintre noi trăim 
la oraş. 


u are ce face. La oraş doar cei cunoscuţi sunt în legătură unii cu alții. 

Apoi sunt atâția oameni care sunt foarte apropiaţi unii de alţii, dar totuşi 
nu sunt comunicativi unii cu alţii pentru că nu ştiu ceva unii despre alţii. Sunt 
oameni care trăiesc pe acelaşi palier care nu se ştiu între ei. Dar nu avem ce 
face; asta e viaţa pe care o reprezintă oraşul. Poate că oamenii ar vrea să fie mai 
apropiaţi şi chiar nu reuşesc. Chiar comunitățile bisericeşti nu reuşesc să îi 
adune pe oameni la un gând; se duc la biserică, stau la slujbă, se consideră în 
fața lui Dumnezeu, se consideră mai apropiați unii de alții prin faptul că merg 
la biserică, dar în realitate sunt tot depărtați unii de alții, pentru că în biserică 
oamenii nu comunică între ei, ci comunică eventual cu Dumnezeu. 


- Dar ar fi bine să se cunoască şi ei între ei, să fie în relaţii apropiate, 
personale! 


A: fi foarte bine. Numai că lucrurile acestea nu reuşesc datorită 
împrejurărilor de viaţă. Eu de exemplu sunt dintr-o mănăstire. Într-o 
mănăstire ar trebui să fie ca într-o familie; acolo noi suntem treizeci şi ceva de 
inşi ŞI sunt unii cu care nu ai vorbit niciodată. Nu ai cum. La biserică mergi 
împreună cu ceilalți; bine, ştii cum îi cheamă, ştii ceva eventual despre ei, dar 
atâta tot. Nu există o comunitate şi o comuniune. Nu pentru că nu ai vrea. Eu de 
exemplu, de ce să nu vreau să am comunicare cu toţi oamenii? Pentru că nu pot 
avea comunicare decât cu cei care intră în legătură cu mine. Vin oameni la 

spovedanie. Sunt unii oameni care nu vin la spovedit la mine şi atunci nu am de 
unde să îi cunosc şi nici nu caut să îi provoc eu să aibă o legătură cu mine. În 
mod firesc unele lucruri nu se pot realiza decât în anumite condiţii, şi condiţiile 
nu sunt peste tot aceleaşi şi nu sunt întotdeauna în stare să realizeze o legătură, 
deci sunt nişte concluzii ale omului singuratic, ale omului care nu poate să îi 
determine pe ceilalți să facă ceea ce poate că ei ar dori să facă, dar nu ştiu cum 
să se angajeze. Totuşi ţinem seama de oamenii care au trăit. Pe mine orice gest 
de delicateţe mă odihneşte sufleteşte şi caut să îmi menţin conştiinţa. Nişte 
gesturi de luare aminte la celălalt. 

veam un părinte de la ţară care a venit la noi la mănăstire, a murit în 

mănăstire şi duceam pe mâini câte un sac de cartofi, de unde era sacul 
până la grămada unde îl duceam cu căruţa şi prindeam amândoi sacul cu 
mâinile şi îl transportam pe mâini şi el cam trăgea la el, iar mie nu îmi părea 
bine; eu eram tânăr, el era mai în vârstă, şi-i ziceam: „Părinte! De ce tot trageţi 
la cuvioşia voastră? Lăsaţi să ducem la fel, dacă trebuie să îl ducem 
amândoi! ”, şi el a zis: 


„Uite, eu am avut numai fete în familie şi lucram cu fetele mele şi 
trăgeam la mine ca să nu ducă ele greul. ”. 


E un gest de delicateţe care îți impune respect; şi tot aşa, dacă o să cauţi 
anumite lucruri şi le pui în valoare sunt foarte importante, şi liniştitoare şi 
odihnitoare, lucruri care nu le găseşti în Scriptură, ci în viaţa de toate zilele, cu 
oameni simpli, oameni de rând care impun un respect anume prin felul cum îşi 
trăiesc viața. 


- Părinte Teofil aţi vorbit acum despre gesturile de recunoştinţă, şi sunt 
minunate, dar cum să ne raportăm faţă de oameni care au anumite neputinţe, 
anumite insuficiențe, cum s-au raportat alții față de dumneavoastră? Sunteţi 
nevăzător, aţi avut vreodată impedimente din pricina asta în relația cu 
ceilalți? 


u am avut, pentru că în general am fost înconjurat de oameni simpli; au 

mai fost şi oameni care mai izbucneau, dar nu e cazul să îi punem în 
atenţie. Oricum oamenii sunt foarte diferiți după felul în care se raportează unii 
la alții. Era un părinte la noi, venit de la ţară, şi îmi aduc aminte că odată a fost 
o problemă să clădim nişte lemne unele lângă altele. Le-a adus cineva cu o 
căruță şi le-a deşertat acolo. S-a pus problema ca cei care suntem acolo la 
îndemână să le aşezăm şi m-am dus şi eu să aşez lemne. Şi a venit un părinte şi 
a pus mâinile pe degeţelele mele şi a spus: 


„Ce zic degetele? ”. 


Adică el ştia că eu cu mâinile mă folosesc şi de lucrul pe care alţii îl fac 
altfel şi ar fi vrut să nu îmi tocesc degetele cărând lemnele. Am mai avut 
oameni care au fost binevoitori... 

A fost totuşi bine. Mă declar mulţumit după câte au fost şi nu am avut 
atâtea probleme propriu-zise sau poate că au apărut nişte probleme chiar de la 
cei care nu te aşteptai să răscolească. Oricum viaţa şi-a dus drumul ei şi noi cu 

ca şi a fost foarte bine. Sunt mulţumit de felul cum ne-am desfăşurat, pentru că 
în viaţa de mănăstire nu e comuniunea care există în viața de familie şi poate 
asta se explică şi prin faptul că în viaţa de familie oamenii sunt mai mult timp 
unii cu alții, se simt mai ataşați unii față de alţii., deşi şi la mănăstire se 
organizează anumite lucruri mai mult pe baze raţionale, decât pe baze 
sentimentale. Dacă mi-am rupt piciorul, imediat au intrat oamenii în acțiune, să 
mă ducă la spital şi chiar atunci m-au şi dus la spital. După un sfert de oră eram 
cu maşina înspre spital, şi a fost bine şi chiar am zis: „E fain că la mănăstire 
imediat te iau oamenii în seamă şi te ajută. ”. 


- Da, aşa e şi în familie. Părinte Teofil, câţi ani de duhovnicie aveți? 


D 
in 1983 până acum câți sunt? 26 de ani. 


- Să vorbim puţin despre experiența de duhovnic, despre concluziile 
acestor experienţe de duhovnic. Sunteţi mulțumit, ca duhovnic? 


ragă, nu ştiu ce să zic. Nu prea sunt mulțumit pentru că oamenii sunt 

foarte superficiali. Unii sunt cu nişte înclinații din acestea mai mult de 
superstiție. Nu prea sunt oamenii doritori să realizeze altceva decât ceea ce-şi 
propun ei. Sunt oameni care fac rugăciune noaptea şi cred că cu asta au rezolvat 
totul. Şi eu zic că nu-i destul şi îi îndrum să fie echilibraţi. Sunt unii care sunt 
mai hotărâți pentru cele bune, dar pentru cele bune fără o îndrumare din afară, 
cu ceea ce li se pare lor că este important. Caută oameni care să-i satisfacă 
sufleteşte, să-i lase cam cum vreau ei. Bine, n-am aşa probleme multe pentru că 
eu în general sunt un om care nu mă bag în chestiuni de amănunt. Deci dacă 
omul merge la biserică, se roagă, posteşte, dacă împlineşte nişte lucruri sunt 
mulțumit. Nu prea pun problema aceasta a felului de a se raporta la Domnul 
Hristos în înțelesul acesta, cum ar zice Domnul Hristos: „Crezi fu în Fiul lui 
Dumnezeu? ” sau „Mă iubeşti tu pe Mine? ”. Pun chestiunile mai mult practic, 
din care să trag eu nişte concluzii. Poate că el nici nu se gândeşte până la urmă 
la aspecte de felul acesta, la felul cum să se raporteze la Domnul Hristos, cum 
să aducă mărire lui Dumnezeu, cum să aibă în vedere mai mult pe Dumnezeu, 
decât pe el însuşi ca om. Mă gândesc că sunt unii oameni care-L caută pe 
Dumnezeu mai mult pentru interesele lor; au atâtea şi atâtea necazuri şi ar vrea 
să scape de necazuri, nu de păcate, deşi de necazuri nu pot scăpa dacă fac 
păcate. Nu sunt oamenii destul de hotărâți pentru o viaţă duhovnicească 
superioară. Cei mai mulţi sunt cu un fel de iz de superstiție decât de credință 
luminată. 


- Dar părinte aveţi şi oameni care să se ţină de mai multă vreme de sfinţia 
voastră, să vă respecte îndrumările? 


A 
m, da. 


- Şi aveţi şi mulțumiri? 


il] 


a, sigur că da. Sunt oameni care ar fi buni şi dacă n-aş fi eu între ei. Sunt 
mulțumit fără îndoială, dar sunt prea puţini față ce cei mulţi faţă de care 
nu sunt mulțumit. 


- Aveţi ucenici părinte? 


[D= nu ştiu dacă am ucenici propriu-zis. Legăturile mele cu oamenii sunt 
aşa mai mult de colegialitate decât de ucenic-îndrumător;, fără îndoială că 
le dau îndrumări, dar nu pun accentul pe faptul acesta că eu sunt acela care 
îndrum şi tu eşti acela care trebuie să execuţi. Şi merg lucrurile cumva aşa cum 
merg, între oamenii care se iubesc, se preţuiesc, se respectă, dar unii poate că se 
consideră că sunt ucenici de-ai mei, dar eu n-am pus niciodată accentul pe 
treaba asta, că părintele Sofian, de pildă mi-a fost ucenic, că părintele Matei 
mi-a fost ucenic, păi a fost mai apropiat de mine, dar asta nu ştiu dacă mi-a fost 
şi ucenic. Concluziile sunt greu de tras pentru că sunt foarte diferite situaţiile şi 
nu poți să tragi nişte concluzii, aşa numai cumva în gol. 


- Părinte Teofil, ce altceva v-a marcat în viața duhovnicească? 


pi nu ştiu ce m-a marcat. Eu am fost de când mă ştiu interesat pentru 
chestiuni religioase. Asta a fost! A intrat cumva în stilul meu de viață. N- 
am ştiut eu cum să preţuiesc, n-aveam eu nişte concluzii anume, ci am luat de 
aici una, de dincolo alta, fără discernământ, dar m-am ţinut de gândul acesta de 
a fi apropiat de Dumnezeu, mi-am dorit legătura cu Dumnezeu, mi-am adunat 
gânduri care ţin de credință. N-am reuşit să adun ceva sistematic şi nici n-am 
avut oameni care să-mi dea nişte îndrumări. Fiecare mi-a stat la îndemână cu 
capacitatea lui, cu gândurile lui, cu stilul lui de a înţelege anumite chestiuni. Ei 
bine, am avut eu câțiva oameni care m-au ajutat esențial. Fără îndoială că unul 
dintre ei a fost părintele Serafim, părintele Arsenie, părintele loan Opriş care 
cândva a fost preot în satul meu; nişte oameni care şi-au pus cumva pecetea pe 
viața mea, pe gândurile mele, pe sentimentele mele numai că ei au fost la ei 
acolo şi eu am fost la mine şi n-am avut o apropiere pentru a ne determina, 
pentru a ne ajuta unii pe alții. Ne întâlneam, aflam câte o chestiune, o luam în 
seamă, mergeam mai departe şi aşteptam altă împrejurare în care să mi se 
spună ceva important şi au trecut lucrurile aşa. După aceea am ajuns la 
Teologie. Aici am avut nişte experienţe destul de neliniştitoare în înțelesul că 
colegii mei se raportau foarte bine între ei, la nivelul la care erau şi la nivelul la 
care li se cerea în general, însă eu aşteptam mult mai mult, aşteptam lucruri pe 
care ei nu le puteau face şi, bine, nici nemulțumiri evidente n-aveam, dar nici 
ajutorul simţit şi permanent al cuiva. Am avut un coleg în anul ] de teologie; el 
era în anul IV, părintele Lazăr Măghiţ care, într-adevăr a făcut pentru mine 
nişte lucruri care nici nu trebuia să le facă, numai că gândurile lui şi dorințele 
lui erau de aşa fel încât s-a angajat la nişte lucruri mai presus de trebuință. De 
pildă, el a învăţat să scrie în Braille, şi n-avea maşină de scris atunci şi a scris 
cu mâna condacele şi icoasele Acatistului Domnului Hristos anume pentru 
mine, ori eu puteam să scriu mai repede şi mă țineam să scriu după dictatul lui, 
dar el nu, că el vrea cu mâna lui să scrie. E un gest de delicateţe, fără îndoială. 

- Deci ați avut şi aveţi încă mulți prieteni. 


D 
a. Am şi acum. 


- Părinte Teofil, aş vrea să vă întreb acum legat de experienţa sfinției 
voastre faţă de împărtăşanie şi spovedanie. Care sunt recomandările pe care 
le faceţi celor care vin la dumneavoastră şi care vor să se ţină de 
dumneavoastră? 


LD): eu mai înainte de toate aş vrea ca oamenii să se spovedească mai mult 
şi mai sincer, cu mai multă dorință de îmbunătăţire sufletească şi nu trag 
de oameni să se împărtăşească, cât trag să se spovedească. Nu prea am success, 
n-am prea avut success. De ce? Oamenii, în general, se spovedesc în postul 
Paştilor şi atunci, în grabă mare, n-ai timp să te ocupi de ei şi altădată nu mai 
vin, şi aşa că nu trag de ei să se împărtăşească. Trag de ei să se spovedească şi 
mă gândesc că dacă s-ar spovedi aş putea pune şi problema împărtăşirii; 
bineînţeles că eu doresc să se împărtăşească, dar nu pot să-i determin să se 
împărtăşească dacă nu-i determin nici să se spovedească. 


- Care ar fi un ritm pe care îl recomandaţi la spovedanie pentru cei care 
vor să se spovedească? 


E: aş vrea să se spovedească oamenii cel puţin o dată pe lună şi să se 
împărtăşească chiar şi de mai multe ori cu aceeaşi spovedanie pentru că, 
de obicei, oamenii nu au altceva de spus la altă spovedanie şi Sfânta 
Împărtăşanie are şi ea darul de a ierta păcatele, că se dă „spre iertarea păcatelor 
şi spre viaţa de veci” şi atunci dacă se dă spre iertarea păcatelor şi spre viaţa de 
veci înseamnă că Sfânta Împărtășanie are putere iertătoare de păcate şi în cazul 
acesta nu trebuie să se spovedească de fiecare dată oamenii care duc o viaţă, 
totuşi, ridicată, o viaţă mai presus de viaţa celor care nu ştiu de spovedanie, nu 
ştiu de împărtăşanie, bineînţeles că aceia trebuie să se spovedească, dar oamenii 
care deja sunt introduşi în disciplina vieţii spirituale, nu mai trebuie de fiecare 
dată să se spovedească ca să se împărtăşească, acesta-i punctual meu de vedere, 
şi măcar o dată pe lună, totuşi, să se spovedească şi atunci să primească 
dezlegare şi prin împărtăşanie, nu numai prin spovedanie, dar oricum să aibă în 
consideraţie şi lucrul acesta, că Sfânta Împărtăşanie are putere iertătoare de 
păcate. N-aş putea zice în ce condiţii sau ce păcate se iartă prin Sfânta 
Împărtăşanie dar, oricum, e sigur că şi Domnul Hristos a zis că Sângele Meu se 
varsă pentru voi spre iertarea păcatelor. Dar ce se întâmplă? Oamenii au un 
ritm la lor şi vin la spovedanie în postul Paştilor, cei mai mulți se spovedesc în 
postul Paştilor şi eu zic că nu-l destul, trebuie să se spovedească în toate 
posturile, şi îi îndemn la asta, şi el vine şi la anul următor şi îmi spune că ultima 
dată s-a spovedit în postul Paştilor, anul trecut, şi eu îl întreb, bine, dar la cine 
te-ai spovedit? şi el zice, la dumneavoastră, şi eu zic, dar nu ţi-am spus eu că să 
te spovedeşti în toate posturile? Păi, zice, bad a, părinte, dar uite nu m-am 
spovedit, acuma ce să fac? Aşa că oamenili-s tot oameni, cum a zis părintele 
Arsenie odată într-o împrejurare, oamenii-s tot oameni. 

- Părinte Teofil, de câţi ani aţi început sfinția voastră să umblaţi prin 
țară, la conferinţe? 


Din 90. 


- Din 90 aveți aproape 20 de ani de când... 
Da. 


- Care ar fi concluziile din experienţa pe care ați dobândit-o? V-au ajutat 
conferințele, v-au fost de folos? 


u cred că cel mai mare beneficiar am fost eu. Nu ştiu dacă alţii au avut 

mare folos din întâlnirea cu mine, dar cu mi-am adunat o mulţime de 
gânduri pe care dacă nu le expuneam într-o conferință, nu le aveam şi n-ar fi 
ieşit nici cărțile. 


- Ce vă impresiona mai mult, ce vă ajuta cel mai mult la aceste ieşiri la 
conferinţe? 


Na putea zice ce anume mă ajuta mai mult: faptul că mă întâlneam cu 
oameni deschişi, cu oameni doritori de mai mult, de mai bine; faptul că 
făceam o experienţă cu unii şi cu alții dintre cei cu care veneam în legătură. 
Erau nişte lucruri care pe mine m-au ajutat cred că destul de mult, destul de 
bine. 


- Părinte Teofil, un alt lucru pe care îl puneţi de multe ori în evidenţă e 
faptul că pe sfinția voastră v-a ajutat foarte mult cultura. In ce sens v-a ajutat? 


L): Mi-a dat încredere. Mi-au plăcut anumite lucruri pe care mi le-am 
apropiat, mi le-am pus în gând, în suflet. Deşi eu nu sunt un om de cultură 
— realitatea asta este — şi nici nu pot să fiu un om de cultură, pentru că nu 
cunosc cultura contemporană aşa de bine ca să mă pot folosi de ea şi să mă pot 
raporta la anumite scrieri, cultura te ajută în sensul că te şlefuieşte, îţi dă o 
perspectivă, îţi dă ceva din lumina culturii; de aceea spun eu deseori că pe mine 
două lucruri m-au ajutat: credința în Dumnezeu şi cultura. Credinţa în 
Dumnezeu am primit-o în familie de la părinţi şi după aceea în şcoală, şi 
cultura mi-am câştigat-o singur şi a fost foarte bine că mi-am câştigat cultura. 
Fără cultură n-aş fi avut un etalon, n-aş fi avut o perspectivă, n-aş fi avut un 
orizont, aşa că faptul că am făcut şcoală, faptul că am făcut un liceu, că am 
făcut teologia, care de fapt nu e numai cultură teologică, ci e o cultură în 
general, toate acestea m-au ajutat şi am fost mulțumit şi când mă preocupam de 
cultură şi după aceea. 


- Părinte sunteţi un om al bucuriei. Ce vă dă temei ca să fiţi aşa de 
optimist şi tot timpul bucuros? 


( că toate lucrurile acestea sunt rezultatul vieţii pe care am trăit-o. Am 
sesizat anumite lucruri ca fiind importante. Dacă am citit Noul Testament 
m-am oprit la afirmaţii care ţin de bucurie, am luat aminte la cuvintele 
Domnului Hristos care pun în atenţie bucuria, am luat aminte la textele 

liturgice, m-am oprit în mod special în chestiunile care vizează bucuria şi toate 
acestea mi-a format un orizont în minte, mi-a pus în atenţie bucuria cu care m- 
am întâlnit în scrierile respective şi după aceea cred că am avut şi eu un fel de 
formare spirituală care mi-a pus în atenție bucuria. De exemplu, gândindu-mă 
la textele liturgice, faptul că am auzit la slujbă: 


„Facă-se Doamne untdelemnul acesta untdelemn de bucurie, untdelemn 
de sfințenie, îmbrăcăminte împărătească, pavăză puternică, izbăvitoare 
de toată puterea diavolească, pecete nestricată, bucurie a inimii, veselie 


» 


veşnică. ”, 


e deja un câştig pe care altul nu l-a luat în seamă cum l-am luat eu sau cum l-aş 
fi luat eu. Şi toate astea s-au adăugat cumva la sufletul meu şi eu mai mult m- 
am trezit în lumea asta lucrător de bucurie, decât m-am format ca lucrător de 
bucurie. Deci sunt nişte complexe de gând, nişte complexe de simţire, nişte 
complexe de mângâiere, nişte lucruri pe care eu nu le-am determinat în general, 
ci mai mult s-a adăugat la ceea ce sunt eu. 


- Părinte Teofil, cum vă raportați sfinția voastră la moarte şi la viaţa de 
dincolo? 


ragă, despre viaţa de dincolo nu ştim mare lucru, iar moartea este un 

fenomen care se întâmplă cu toți. N-aş putea zice că mă simt mai aproape 
de moarte la bătrâneţe decât la tinereţe. Nu mie frică de moarte pentru că am 
mai mult gândul că nu voi muri, adică n-am sentimentul sfârşitului, sentimentul 
descompunerii ființei, ci... 


- Moartea ca o trecere. 


a, moartea ca o trecere. Dumnezeu ştie cum va fi pe celălalt teren, dar 
deocamdată nu mă preocupă moartea. 


- Dar care-i încredințarea sfinţiei voastre faţă de viaţa de dincolo? 
Credeţi că vă întâlniți cu Domnul Hristos? 


LD): da! Cred că mă întâlnesc cu Domnul Hristos, cu Maica Domnului, cu 
sfinții lui Dumnezeu. Cred că voi intra în rai unde n-o să fiu singur, ci cu 
toți cei din rai şi cred — nu mă gândesc foarte mult la asta —, am totuşi gândul că 
va fi bine. 


- Părinte Teofil, ați fost toată viața nevăzător. Nădăjduiţi să vedeți 
dincolo? 


N: ştiu ce va fi, dar m-am gândit aşa că dacă va zice Dumnezeu: „Uite, tu 
şi aici o Să fi cum ai fost în viața cealaltă, în viața precedentă morții”, n- 
aş putea zice altceva şi n-aş zice altceva decât: „Mărire Ție Doamne, mărire 
Ţie!” şi „Doamne lisuse Hristoase, Fiul lui Dumnezeu, miluieşte-mă pe mine 
păcătosul!”, adică pentru mine situația aceasta nu este o situaţie pe care o 
suport, ci e o situaţie pe care o trăiesc; nu ştiu altă situaţie şi nici nu-mi pot 
închipui altă situație. Văd că alţii au altă situație, dar eu nu am altă situație şi 
atunci dacă nu am altă situaţie nici nu pot închipui cum ar fi altă situaţie. În 

1942, când m-am dus la Timişoara, după 2 ani de întrerupere a şcolii şi după 2 
ani pe care i-am petrecut în casa părintească, m-am simțit foarte rău şi îmi 
părea rău că nu mai sunt cu părinţii şi eram foarte mâhnit şi atunci am visat că 
văd; era singurul vis de felul acesta pe care l-am avut până atunci şi nici de 
atunci încoace n-am mai avut un astfel de vis, numai că visul e întotdeauna la 
măsura omului şi fiind la măsura omului, eu nu puteam să-mi închipui cum e să 
vezi în vis dacă n-am văzut în realitate şi visul meu că văd, era că sunt exact 
cum mă ştiu, doar că cei din jurul meu zic că văd, atât! Acesta-i pragul, asta-i 
limita între a vedea şi a nu vedea şi a crede că vezi. Atunci a fost singura 
experiență de felul acesta şi nu-mi pot închipui cum ar fi să văd, dacă nu văd. 


- Aşa să fie precum spuneți. Să încheiem părinte Teofil dialogul nostru cu 
câteva cuvinte care vă sunt cele mai dragi sufletului sfinţiei voastre. 


ragă, e foarte greu să spun ce îmi este mai drag, pentru că sunt multe 
lucruri care îmi sunt dragi. 


- Atunci câteva din cele mai dragi. 


Știu eu ce să zic... Mi-e drag să mă gândesc la părinții mei, la fraţii mei, la 
prietenii de odinioară, la prietenii de acum, la oamenii din satul meu care nu 
mai sunt acum, mi-e drag să mă gândesc la împrejurări liniştitoare, la 
împrejurări frumoase, la oamenii care m-au ajutat, la oamenii care s-au implicat 
cumva la viața mea, la existența mea morală şi spirituală, mă gândesc la lucruri 
frumoase pe care le-am învăţat, la poezii de Zorica Laţcu, la poezii de Coşbuc, 
la poezii de Goga, la tot ce am adunat eu aşa frumos şi câteodată mă gândesc şi 
m-am trezit acum într-o zi, nu ştiu dacă nu chiar în dimineaţa asta cu poezia lui 
Coşbuc „Pe lângă boi”: 


„Pocnind din bici pe langa boi, 
În zori de zi el a trecut 

Cu plugul pe la noi. 

Și de pe bici l-am cunoscut, 

Și cum țeseam, nici n-am ştiut 
Cum am sărit şi m-am zbătut 
Să ies de la război. 


Și-atăâta tort mi-am încâlcit 

Şi-n graba mare-am spart un geam, 
Știu eu ce mi-a venit?! 

Am cap, dar parcă nu-l mai am! 
Ce-aveam să-i spui? Nimic n-aveam, 
Dar era-n zori, şi eu voiam 

Să-ntreb cum a dormit. 


Și, vezi, aşa-i el, nu ştiu cum! 
M-a prins de braț şi m-a cuprins 
Să mă sărute-n drum. 

Dar eu din braţe-i m-am desprins 
Și l-am certat şi l-am împins- 

Dar n-am făcut cu dinadins, 
Și rău ce-mi pare-acum! 


O, nu mi-e că mi-am sângerat 
La prag piciorul într-un cui, 
Dar mi-e că e păcat! 

Om bun ca dânsul nimeni nu-i, 
Și pentr-o vorba rea ce-i spui, 
EI toată ziulica lui 

Munceşte suparat! ”. 


E ceva extraordinar şi eu am o sensibilitate pentru lucruri de felul acesta, 
pentru lucruri delicate. 


- Părinte Teofil, mulțumim mult şi să vă ţină Domnul mintea şi sănătatea 


Doamne ajută! Şi eu îmi doresc. 

Un program de viaţă duhovnicească 


- Părinte Teofil Părăian pentru cei care doresc să fie îndrumați de Sfinţia 
voastră le recomandaţi un program de viață duhovnicească. Aş dori să 
zăbovim asupra acestui program de viaţă duhovnicească şi să vedem cum ne 
putem angaja într-o vieţuire plăcută lui Dumnezeu şi oamenilor. 


a, într-adevăr, când vine cineva la mine şi vrea să fie îndrumat de mine îi 

dau o rânduială de viață pe care trebuie s-o împlinească. E vorba de o 
viață religioasă autentică, o viaţă care are un temei, o viaţă care se realizează 
prin anumite deprinderi, pentru că viața duhovnicească nu se aşteaptă, ci se 
realizează. Dacă doar o aşteptăm nu o avem, dar cei care o realizăm o avem cu 
siguranță. Şi atunci am ajuns la gândul că fiecare om care doreşte să se 
încadreze într-o viață superioară, o viață care se desfăşoară înaintea lui 
Dumnezeu şi înaintea oamenilor, trebuie să facă anumite lucruri care îl ajută să 
înainteze în mod real în viaţa pe care o recomandă Biserica, pe care o 
recomandă slujitorii Bisericii, preoţii, duhovnici, o viaţă care apoi, prin faptul 
că se realizează, îl mulţumeşte pe cel care se angajează în ea. 


- Părinte Teofil cum aţi ajuns la programul acesta de cinci puncte? 


N: ştiu. Poate că m-am trezit cu el. În orice caz, dacă l-am prezentat am 
constatat că ceea ce cer eu de la oamenii care vreau să fie îndrumați de 
mine este ceva foarte important şi nu foarte greu de realizat. M-am gândit aşa 
că cel dintâi lucru pe care îl recomand este ca oamenii să meargă la biserică în 
zilele de Duminică şi de sărbătoare. 


- Părinte Teofil să prezentăm care sunt cele cinci puncte şi apoi să le 
luăm pe rând. 


( (ele cinci puncte de program duhovnicesc pe care le prezint eu sunt 
următoarele: 

- să meargă duminica la Biserică; 
- să spună rugăciunile de dimineaţa şi de seara şi rugăciunile din timpul 
mesei, 
- să citească în fiecare zi două capitole din Noul Testament; 
- să-şi păzească mintea prin rugăciunea: „Doamne lisuse Hristoase, fiul 
lui Dumnezeu, miluieşte-mă pe mine păcătosul”, rugăciune pe care o 
folosesc în special călugării, dar care poate fi folosită de toţi 
credincioşii; 
- Să țină post, în zilele de post. 

A ete este ceea ce trebuie să facă orice credincios creştin şi dacă 
împlineşte programul acesta fără îndoială că poate să mai împlinească şi 


alte lucruri, pentru că până la urmă viaţa duhovnicească nu se cuprinde în 
aceste cinci puncte de program, dar aceste cinci puncte de program sunt absolut 

necesare pentru toţi credincioşii. Cine împlineşte programul acesta este 
disponibil şi pentru alte programe, şi pentru alte îndrumări, iar cine nu 
împlineşte programul acesta, pe care eu îl socotesc foarte simplu, nu poate să 
înainteze cu adevărat în viața duhovnicească şi, mai ales, nu se poate angaja la 
toate câte 1 se cere. 


- Programul într-adevăr nu este greu. Cred că ceea ce este greu este să fii 
consecvent cu el. Dar părinte să le luăm pe rând aceste cinci puncte de 
program de viaţă duhovnicească; mai întâi, de ce e important să meargă omul 
la Biserică, să țină legătura cu Biserica? Nu e suficientă numai credința din 
suflet? 


Mi întâi m-am gândit aşa, că faptul de a merge la Biserică este ceva ce se 
cere omului de obicei, în cele mai multe cazuri, odată pe săptămână, şi 
atunci trebuie să se angajeze să facă un lucru despre care n-ar putea zice că e 
prea des şi e prea greu de realizat. Fără îndoială că prezenţa la Biserică e foarte 
importantă pentru orice credincios. Este important pentru că Biserica este a lui 
Dumnezeu. Duminica este ziua lui Dumnezeu. Cineva care ţine legătura cu 
Dumnezeu trebuie neapărat să țină legătura şi cu Biserica lui Dumnezeu, 
trebuie să țină legătura şi cu ziua rânduită de Dumnezeu pentru El. De fapt nu e 
o zi pe care o folosim numai pentru Dumnezeu, ci o folosim şi pentru noi, dar 
ziua aceasta trebuie respectată în sensul că fiind ziua lui Dumnezeu, ziua pe 
care şi-a ales-o Dumnezeu este şi ziua în care trebuie să-l slujim, ziua în care 
trebuie să ținem seama de Dumnezeu, în care putem sta prin sfintele slujbe în 
fața lui Dumnezeu, ziua în care se revarsă binecuvântările lui Dumnezeu, ziua 
în care putem asculta cuvântul lui Dumnezeu spus în mod solemn în Biserică. 
Este ziua în care intrăm în chip simţit în Împărăţia lui Dumnezeu, pentru că 
Sfânta Liturghie începe cu cuvintele: „Binecuvântată este Împărăţia Tatălui şi 
a Fiului şi a Sfântului Duh”. E vorba de Împărăţia lui Dumnezeu cea de pe 
pământ. 

poi în cuprinsul Sfintei Liturghii facem lucrul lui Dumnezeu aici pe 

pământ. Cineva care ia parte la Sfânta Liturghie ajunge să-i închipuie pe 
heruvimi, fiinţele cereşti cu multă cunoştinţă de Dumnezeu, ființele care aduc 
pe pământ mărire lui Dumnezeu. Spunem la Sfânta Liturghie: 


„Noi care pe heruvimi cu taină închipuim şi făcătoarei de viaţă Treimi 
întreit sfântă cântare aducem ”. 


Deci noi îi închipuim în chip tainic pe heruvimi, pe fiinţele cereşti cu 
multă cunoştinţă de Dumnezeu şi facem pe pământ ceea ce fac cei din ceruri. 
Dacă nu luăm parte la sfintele slujbe şi mai ales la Sfânta Liturghie nu îi 
închipuim pe heruvimi, nu aducem întreit sfântă cântare lui Dumnezeu. Apoi 
avem posibilitatea să spunem cuvinte îngereşti: 


„Sfânt, Sfânt, Sfânt Domnul Savaot, plin este cerul şi pământul de 
mărirea ta”, 


avem posibilitatea să primim binecuvântările lui Dumnezeu care se revarsă prin 
mijlocire preoțească: 

„Harul Domnului nostru lisus Hristos şi dragostea lui Dumnezeu Tatăl şi 
împărtăşirea Sfântului Duh să fie cu voi cu toți”; 


„Să fie milele marelui Dumnezeu şi Mântuitorului nostru lisus Hristos cu 
voi cu toţi” 


Aşa că cine merge la Biserică are legătură cu Dumnezeu, are legătură cu 
Împărăţia lui Dumnezeu, are legătură cu cuvântul lui Dumnezeu, are legătură 
cu heruvimii pe care îi închipuie, are legătură cu îngerii ale căror cuvinte le 
rosteşte, iar cine nu merge la Biserică nu are legătură cu nimic din ceea ce am 
pomenit mai înainte. 


- Dacă mergem la Biserică e bine să mergem pregătiţi pentru a participa 
deplin la slujbele Bisericii, şi în special la Sfânta Liturghie şi cred că 
participarea la Liturghie se împlineşte şi prin împărtăşirea cu Sfintele Taine. 


E 
u oricum pe cei care nu merg la Biserică la păgâni îi număr. 


- Aşa este, dar pentru cei care merg la Biserică e bine să fie angajați şi 
într-o trăire deplină a liturghiei. 


a şi să ducă liturghia în viaţa lor; să facă din toată viaţa lor o slujbă adusă 
lui Dumnezeu, după cuvintele care se spun: „Pe noi înşine şi unii pe alții 


pi 


şi toată viaţa noastră lui Hristos să o dăm. ”. 


- Părinte Teofil, al doilea punct de program pe care îl recomandaţi este 
acela de a începe şi a sfârşi ziua cu rugăciune şi rugăciunea de la vremea 
mesei. Cât de folositor şi cât de important este să ne rugăm? 


e seste este vorbirea minţii cu Dumnezeu. Rugăciunea este o rânduială 
în care Dumnezeu apare în principal. Rugăciunea este posibilitatea de a ne 
simți în fața lui Dumnezeu nu numai la sfintele slujbe la care ne rugăm şi 
învăţăm, ci şi în viața noastră particulară. Este important să începi ziua cu 
Dumnezeu, să trăieşti cu gândul la Dumnezeu, să sfârşeşti mulțumind lui 
Dumnezeu; este important să începi masa cu gândul la Dumnezeu pentru că tot 
ce avem în folosul nostru avem nu numai din mâinile noastre, ci avem şi din 
mâinile lui Dumnezeu. Hrana cea spre existența noastră o avem şi de la noi şi 
de la Dumnezeu. Nu o avem numai de la noi, ci şi de la Dumnezeu; nu o avem 
numai de la Dumnezeu, ci o avem şi de la noi. Având în consideraţie faptul 
acesta fără îndoială că trebuie să ținem seama de Dumnezeu şi la începutul 
zilei, şi la sfârşitul zilei, şi în toată vremea, şi la începutul mesei, şi la sfârşitul 
mesei. Să fie puncte de gândire la Dumnezeu, de întâlnire cu Dumnezeu. 


- Recomandaţi o rânduială anume de rugăciune de dimineaţă, de seară? 


LD): în general îi sfătuiesc pe oameni să citească rugăciunile care sunt 
cuprinse în cărțile de rugăciuni pentru dimineaţă şi pentru seară, pentru că 
sunt mulți oameni care nu ştiu alte rugăciuni. Fără îndoială că rugăciunea 
„Tatăl nostru ” se presupune că o ştiu cei mai mulți dintre credincioşi şi atunci 
la vremea mâncării începem cu rugăciunea „Tatăl nostru” şi de fiecare dată 

zicem rugăciunea „Tatăl nostru ”. Cât priveşte rugăciunile de dimineaţă şi de 
seară, oamenii mai au rugăciuni pe care le-au învăţat de la părinţii lor, din 
tradiția orală şi le-au deprins, le ştiu şi le zic uneori mecanic. Aceste rugăciuni 
pe care le-au învăţat de la înaintaşii lor sunt rugăciuni în care se pomenesc 
persoanele Sfintei Treimi, se pomeneşte Maica Domnului, se pomenesc sfinţii 
lui Dumnezeu, îngerii lui Dumnezeu şi e o deprindere bună şi frumoasă care e 
bine să o avem în vedere cu toţii. 


- Părinte Teofil, cel de-al treilea punct de program pe care-l recomandaţi 
sfinția voastră este lectura zilnică a două capitole din Noul Testament. Cum aţi 
ajuns la această îndrumare de două capitole? 


pi nu ştiu cum am ajuns. M-am gândit că dacă e vorba să străbatem cu 
gândul şi să primim în minte gândurile lui Dumnezeu din Noul Testament, 
cred că nu-i mult două capitole din Noul Testament citite în fiecare zi. În felul 
acesta se poate ajunge să citim evangheliile şi celelalte cărți din Noul 
Testament în vreme mai scurtă. De exemplu, Evanghelia după Matei care are 
28 de capitole putem să o citim în două săptămâni, în 14 zile; Evanghelia de la 
Marcu care are 16 capitole în 8 zile; Evanghelia de la Luca care are 24 de 
capitole în 12 zile şi Evanghelia de la Ioan care are 21 de capitole se poate citi 
sau în 10 zile, în ultima zi citindu-se trei capitole, sau în 11 zile, în ultima zi 
citindu-se un singur capitol. Acum nu-i bătută în cuie chestiunea, aşa că trebuie 
neapărat să citeşti două capitole, dar mă gândesc că-i mai bine că străbați mai 
repede lectura Noului Testament. Recomand să se citească evangheliile de trei 
ori una după alta, adică Evanghelia de la Matei, Evanghelia de la Marcu, 
Evanghelia de la Luca, Evanghelia de la loan o dată, după aceea a doua oară şi 
a treia oară, pentru că evangheliile au totuşi legătură între ele, iar celelalte cărți 
ale Noului Testament fiecare carte în parte citită de trei ori, ca să ajungi odată 
să citeşti Noul Testament de trei ori şi să ai o privire de ansamblu. Şi după 
aceea citeşti fiecare carte din Noul Testament fără să mai numeri de câte ori, în 
felul acesta citind Evanghelia de la Matei şi celelalte evanghelii unele după 
altele, câtă vreme îţi mai ţine Dumnezeu mintea şi vederea şi mai ai cartea 
Noului Testament din care să citeşti. E foarte important lucrul acesta şi pentru 
că te informezi în legătură cu cele scrise în Noul Testament, dar şi pentru că îţi 
îmbogăţțeşti mintea şi simţirea cu gânduri mai presus de lumea aceasta, cu 
gândurile lui Dumnezeu, ajungând să ai mintea lui Hristos, ajungând să ai 
adunate în vistieria inimii gânduri bune pe care să le scoţi apoi la iveală de câte 
ori e necesar, să îți întemeiezi viaţa pe gândurile Noului Testament. De altfel, 
Noul Testament este Biblia creştinilor, este cea mai importantă carte din câte 
cărți circulă în lumea aceasta. După ce citeşti cărțile Noului Testament de trei 
ori, nu mai numeri de câte ori citeşti, ci citeşti, cum am zice noi de program, de 
pravilă, în fiecare zi două capitole până la sfârşitul Noului Testament, şi încă 
odată, şi încă odată şi de câte ori vine rândul să le mai citeşti odată, ca să ţi le 
împropriezi, să ţi le asimilezi. 


- Oricum important este să se citească constant, zilnic din Noul 
Testament. 

LD): cât se poate. Adică fiecare dintre noi trebuie să ne agonisim în minte 
gânduri care ne sunt necesare pentru o viaţă religioasă autentică. 


- E bine să cuplăm lectura Sfintei Scripturi cu rugăciunea de dimineaţă 
sau cu cea de seară? 


( el mai bine cred că e dimineaţa pentru că ţi-e mintea mai limpede şi cu 
gândurile pe care le aduni dimineaţa poți să te întâlneşti zilnic. 


- Părinte Teofil, al patrulea punct de program este o rugăciune scurtă, 
numită rugăciunea lui lisus: „Doamne lisuse Hristoase, fiul lui Dumnezeu, 
miluieşte-mă pe mine păcătosul”. Este o rugăciune specifică monahilor. O 
recomandați şi celor din lume? 


LD): O recomand pentru că un călugăr este dator să zică rugăciunea aceasta 
şi din datorie. Când se face cineva călugăr şi primeşte un şnur cu noduri 
care se numeşte „metanii”, ca un fel de ajutor pentru rugăciunea aceasta, se 
spune la slujba de călugărie, adresându-se obştii credincioşilor care sunt de 
față: 


„Fratele nostru (N, monahul) primeşte sabia Duhului, care este cuvântul 
lui Dumnezeu, spre rugăciunea cea de tot ceasul către Mântuitorul 


> 


Hristos. ”, 
şi apoi adresându-se candidatului la călugărie i se spune că: 


„Eşti dator în toată vremea a avea în minte, în inimă, în cuget şi în gura 
ta numele Domnului lisus şi a zice: «Doamne lisuse Hristoase, Fiul lui 
Dumnezeu, miluieşte-mă pe mine păcătosul. ».”. 


o rânduială care trebuie respectată, o rânduială de îmbunătățire sufletească 

despre care eu am auzit prima dată când aveam 13 ani şi jumătate, 
îndrumat fiind atunci de părintele Arsenie Boca. M-am dus la mănăstirea de la 
Sâmbăta să mă fac călugăr. Nu s-a putut pentru că mitropolitul Nicolae Bălan 
care restaura mănăstirea de la Sâmbăta dorea ca la acea mănăstire să fie numai 
călugări cu pregătire teologică. Ori eu nu aveam nici în perspectivă faptul de a 
studia teologia. Până la urmă am ajuns şi eu absolvent de Teologie, dar asta a 
fost după 11 ani. În 1953 când m-am prezentat la Sâmbăta ca să mă fac călugăr, 
eram deja absolvent de Teologie, deci împlineam dorința mitropolitului Nicolae 
Bălan. Însă atunci când am vorbit cu părintele Arsenie n-aveam perspectiva 
aceasta şi atunci părintele mi-a dat în vedere „rugăciunea cu care se mântuiesc 
călugării” — zicea el. Şi mi-a spus să zic rugăciunea aceasta cu gândul, s-o 
lipesc de respirație în felul următor: între respiraţii, acolo unde se termină o 
respirație şi începe cealaltă, în clipa în care nici nu tragi aer în piept, nici nu-l 
dai afară, să zic: „„Doamne”, apoi trăgând aer în piept odată cu asta să zic: 
„Iisuse Hristoase, fiul lui Dumnezeu ” şi dând aerul afară din piept să zic: 
„miluieşte-mă pe mine păcătosul”. Atât mi-a spus părintele în legătură cu 
rugăciunea aceasta şi încă ceva: ,„,S-o zic când îmi aduc aminte ”. Am făcut aşa 
şi a fost foarte bine. De ce? Pentru că toate ale omului pornesc de la gândul 
omului. Dacă vrei să îți faci rânduială în viaţă trebuie să îți faci rânduială în 

minte; dacă îți faci rânduiala în minte sigur că urmează şi rânduiala pe care o ai 
în viaţă şi într-adevăr aşa a fost. Când am zis rugăciunea aceasta, prima data m- 
am întâlnit — zic eu — cu mizeria din sufletul meu, în înțelesul că fiecare dintre 
noi aducem din străfunduri de existenţă nişte negative pe care trebuie să le 
rezolvăm. Negativele nu ni se prezintă în sfera conştientului, ci ne întâlnim cu 
ele numai atunci când le urmărim, când le aducem în conştient din subconștient 
şi la acesta ne ajută rugăciunea. Deci când zicem „Doamne Iisuse Hristoase, 
fiul lui Dumnezeu, miluieşte-mă pe mine, păcătosul”, apar în conştiinţa noastră 
anumite înclinări, anumite formule de răutate, pe care de fapt noi le purtăm în 
noi şi nu le ştim. Şi începutul îmbunătăţirii sufleteşti este să ajungi să-ți cunoşti 
negativele din subconştient, din neconştient şi acestea toate le cunoşti numai 
când vin în conştient şi când te întâlneşti cu ele, sigur că trebuie să le şi rezolvi, 
iar rezolvarea lor constă în înlăturarea lor, în îndepărtarea lor din minte. 
Rugăciunea aceasta este „un fel de bătă cu care loveşti în viespar ” — este tot o 
idee a părintelui Arsenie pe care am întâlnit-o mult mai târziu şi care e o 
comparaţie pe care părintele a făcut-o într-o împrejurare vizând pe un preot 
care lovea cu bâta în viesparul altora. Ori noi, când ne ocupăm de noi înşine şi 
lovim cu bâta în viesparul din noi, avem posibilitatea să stârnim viespile din 
sufletul nostru şi să le alungăm din mintea noastră. Şi de aceea fiecare dintre 
cei care se angajează la rugăciunea aceasta, ca primă impresie au nişte 
împotriviri de gând care se prezintă în conştient şi care îți dau neliniște 
sufletească în sensul că parcă te cuprinde cumva groaza că porţi în suflet astfel 
de înclinări, astfel de gânduri. Dar, stăruind în rugăciune, cu ajutorul lui 
Dumnezeu, treci de faza aceasta şi ajungi în primul rând la limpezirea sufletului 
şi totodată la o bucurie, bucuria pe care ţi-o dă credinţa în Dumnezeu. Eu insist 
foarte mult pe lucrarea aceasta de îmbunătăţire sufletească pe care trebuie să o 
facă cei credincioşi, ca într-adevăr să fie credincioşi şi tot mai credincioşi. 


- Părinte Teofil, pentru noi cei care suntem în lume cum recomandaţi şi 
cât recomandaţi să se facă această rugăciune? 


N: recomand nimic decât să se facă când se poate, când îţi aduci aminte, 
când sunt împrejurări care te angajează sau te-ar angaja cumva negativ. 
Dar ar putea să-şi facă fiecare un program, un fel de pravilă în sensul acesta ca 
să zică un sfert de oră pe zi sau o jumătate de oră pe zi în continuu „Doamne 
Iisuse Hristoase, Fiul lui Dumnezeu, miluieşte-mă pe mine păcătosul”. Că de la 
puținul acesta vine mai mult şi cu ajutorul lui Dumnezeu se ajunge la o 
deprindere în rugăciune, la un fel de statornicire în gândul la Dumnezeu şi 
statornicia aceasta în gândul la Dumnezeu se continuă, se înmulţeşte aşa încât 
ai un fel de paravan în suflet, un fel de stâncă de care se lovesc valurile 
gândurilor şi se nimicesc, se sfărâmă. Când zici „Doamne Iisuse Hristoase, 
Fiul lui Dumnezeu, miluieşte-mă pe mine păcătosul ”, un gând negativ care vine 
în minte nu mai e principal, ci oricum e secundar pentru că principal e gândul 
rugăciunii. Sfântul Marcu Ascetul în Filocalia volumul I, spune că: 


„Precum focul nu poate zăbovi în apă, tot aşa nici gândul urât în inima 
iubitoare de Dumnezeu. Căci tot cel ce iubeşte pe Dumnezeu, iubeşte şi 


> 


osteneala. Iar osteneala de bună voie e vrăjmaşă plăcerii prin fire. ”. 

Gândul cel rău nu are putere în mintea iubitoare de osteneală, căci mintea 
iubitoare de osteneală are întotdeauna un gând principal şi precum focul se 
stinge atunci când ajunge în apă, tot aşa şi gândul cel rău se nimiceşte când 
găseşte în conştiinţa omului, în sufletul omului o împotrivire. 


- Părinte Teofil, rugăciunea aceasta aţi spus că o putem face oriunde şi 
pe stradă, şi acasă, şi mergând şi stând în pat. Nu e nici o impietate să o spui? 


N: N-are un regim. Rugăciunea aceasta n-are un regim în sensul că trebuie 
să stai în genunchi sau în picioare, ci oricum, în orice poziţie ai fi poți să 
O ZICI şi chiar se recomandă să o zici noaptea când te trezeşti din somn înainte 
să te gândeşti la ceva; în loc să te gândeşti la altceva, te gândeşti la rugăciunea 
aceasta, zici rugăciunea aceasta şi rugăciunea te ajută în măsura în care te ocupi 
de ea. 


- Părinte Teofil, dacă îţi vine un gând rău, un gând de răzbunare, e bine 
să spui atunci imediat rugăciunea lui lisus? 


LD): desigur, oricând te ajută. Eu cred că tot ce am realizat în viaţă se 
întemeiază pe ajutorul de la Dumnezeu, pe mila lui Dumnezeu, pe faptul 
că am cerut mila lui Dumnezeu, mila Mântuitorului şi am primit ajutorul pe 
care l-am dorit. N-am urmărit ceva anume, dar rugăciunea aceasta m-a 
favorizat în a rezolva chestiunile care privesc viaţa lăuntrică în special 
gândurile şi simțămintele pe care nu le vrea Dumnezeu şi pe care nu le vrem 
nici noi ca oameni şi cu asta m-am pregătit sufleteşte şi pentru alte gânduri şi 
pentru alte acţiuni şi, cu ajutorul lui Dumnezeu, am trecut de ceea ce a fost la 
îndemână şi s-a ajuns la ceea ce a vrut Dumnezeu să se realizeze în sufletul 
meu. Şi sunt sigur că oricine care se ocupă de sufletul lui prin rugăciunea 
aceasta ajunge în sfera darului lui Dumnezeu, în sfera milei lui Dumnezeu şi cu 
ajutorul lui Dumnezeu rezolvă chestiunile pe care singur nu le-ar putea rezolva. 


- Părinte Teofil, în cel de-al cincilea punct de program recomandați 
postul în zilele de post, cu mâncare de post. 


| 25 îndoială!. E o rânduială a Bisericii. Adică Biserica ne spune care sunt 
zilele de post şi care nu sunt zile de post şi noi ținem seama de rânduiala 
Bisericii, intrăm într-o disciplină şi intrând în disciplina postului putem să fim 
pregătiți şi pentru alte acţiuni religioase şi pentru postul deplin care de fapt nu e 
numai un regim de mâncare ci este o angajare spirituală şi fizică într-o lucrare 
de îmbunătăţire sufletească pe care de fapt n-o poți avea şi n-o poţi realiza 
altfel decât ţinând seama şi de postul alimentar pe care îl recomandă Biserica. 


- Părinte, cum recomandaţi postirea sau ce recomandă Biserica peste 
săptămână ca postire obişnuită? 


( la zile de post ştim miercurea şi vinerea şi cele patru posturi: postul 
Naşterii Domnului, postul Paştelui, postul Sfinţilor Apostoli Petru şi Pavel 
şi postul Sfintei Marii şi zilele hotărâte pentru post: 


Tăierea capului Sfântului loan Botezătorul, în 29 august; 

Înălțarea Sfintei Cruci, 14 Septembrie, în orice zi ar cădea e zi de post, 
Ajunul Bobotezei, 5 ianuarie. 


Restul ne orientăm după calendarul Bisericii şi atunci ştim când trebuie să 
ținem post şi ținem după posibilităţile pe care le avem şi după puterea pe care o 
are fiecare om. Nu se poate recomanda la toţi acelaşi regim alimentar. Dar, în 
general, Biserica ţine seama de neputinţa omului şi omul trebuie să facă în aşa 
fel încât să respecte rânduiala postului. E un mijloc de îmbunătăţire sufletească 
pentru că cine posteşte intră într-o disciplină pe care o poate continua apoi şi în 
alte aspecte ale vieții spirituale. 


- Ați amintit că pentru cei mai neputincioşi Biserica face dezlegare. De 
exemplu, pentru oamenii bolnavi, pentru femeile însărcinate, pentru copii şi 
lucrul acesta trebuie avut în vedere... 


- Părinte Teofil la acest program de viață duhovnicească ştim că mai 
adăugați câteva recomandări. 


LD): câteva îndreptări de la părintele Arsenie Boca. Pe un tânăr care a fost 
pe la părintele Arsenie Boca şi a trecut şi pe la noi, l-am întrebat: ,, Ce și-a 
spus părintele? ”. Şi el mi-a zis: „Mi-a spus aşa: oxigen, glicogen, somn, să-ţi 


păstrezi hormonii şi să ai concepţie de viaţă creştină”. Mie mi-a plăcut tare 
mult îndrumarea aceasta şi am zis: 


„Doamne, eu o să conjug programul pe care îl dau eu cu îndreptarul 
părintelui Arsenie”. 


p:: curios că îndreptarul părintelui Arsenie nu are ceva religios în el, în 
afară de al cincilea punct care zice „să ai concepţie de viață creştină”. 
Concepţia de viață creştină o avem în vedere în general, însă când zice cineva 
că pentru înaintarea în viaţă spirituală trebuie să trăieşti în aer bun, să ai oxigen, 
stai aşa cumva întrebător: „Cum, ce legătură are viața spirituală cu 
oxigenul?” Are legătură în sensul acesta că dacă eşti în aer cât mai bun, 
gândeşti mai bine, ai o disponibilitate pentru gândul cel bun. Cât priveşte 
glicogenul, acesta este o substanţă realizată de corpul omenesc în ficat, zahărul 
din ficat care are rolul lui în sănătatea omului. Bineînţeles că părintele Arsenie 
n-a avut în vedere glicogenul în sine, ci a avut în vedere hrana raţională, nici 
prea mult, nici prea puţin pentru că există boli de trai bun şi există boli de trai 
rău, dar de trai de mijloc nu există nici o boală. Şi atunci părintele a pus în 
atenţie şi hrana raţională prin cuvântul „g/icogen ”. 


- Asta probabil şi pentru faptul că părintele Arsenie a făcut şi puţină 
medicină. 
LD): avea cunoştinţe de medicină. Apoi „somn”. În ceea ce priveşte viaţa 
religioasă în general, oamenii cred că trebuie să fie tot timpul atenți. Au 
dreptate, dar nu e vorba de o excludere a somnului ca mijloc de întărire fizică. 
Somnul, pentru că există o terapie prin somn, înseamnă că are importanţa lui şi 
atunci părintele Arsenie a pus în atenție şi somnul ca mijloc de îmbunătăţire 

spirituală. A zis: „Somn ” şi a recomandat cel puţin 6 ore de somn în 24 de ore, 
6 ore de somn continuu în 24 de ore. E o chestiune care are însemnătatea ei şi 
noi zicem că şi somnul are rolul lui chiar în îmbunătăţirea spirituală, pentru că 
rugăciunea este o muncă intelectuală care îl angajează pe om, pe credincios şi 
dacă porneşti odihnit te rogi mai bine decât dacă eşti deja obosit. 

în ceea ce priveşte faptul de „a-ţi păstra hormonii”, părintele a văzut oameni 

dărâmați, oameni distruşi de pe urma patimilor sexuale, de pe urma 
abuzurilor şi atunci ca să prevină astfel de situaţii a pus în vedere şi „să-ți 
păstrezi hormonii ”, prin abstinenţă. El avea o vorbă în privinţa aceasta: 


„Nici abuzul, nici refuzul”. 


Nu l-am întrebat când se consideră abuz. Ştim cu toţii când se consideră 
refuz, dar oricum abstinenţa este un ajutor pentru binele omului. 
ȘI „să ai concepție de viaţă creştină”, adică să nu te duci după învățături 
străine de creştinism. Noi avem tot ce ne trebuie; nu trebuie să căutăm la 
yoga sau la alte îndrumări de viaţă spirituală care nu se încadrează în viaţa 
creştină. Deci, „să ai concepție de viaţă creştină” e al cincilea punct de 
program. Şi eu conjug programul pe care-l dau eu cu îndreptarul părintelui 
Arsenie Boca. 


- Părinte Teofil, dacă ar fi să vă întreb pe lângă acest program, pe lângă 
aceste recomandări de la părintele Arsenie Boca ce alte lucruri le-ar fi de 
folos credincioşilor pentru înaintarea în viaţa duhovnicească? 


pi de exemplu, ar fi ceva în sensul acesta, să nu se uite la lucruri 
necuviincioase care li se oferă prin televizor, care li se oferă prin internet: 
filme necuviincioase, filme porno, filme sexy; să ocolească pricinile care duc la 
împrăştiere, care duc la excitare, să ocolească cărțile excitante. Apoi să 
muncească, să-şi facă datoria de muncitori în agricultură, în industrie, în 
chestiuni care privesc viața oamenilor, să fie oameni de treabă, să nu se certe, 
să ocolească păcatele, tot ce ştiu că aşteaptă Dumnezeu de la om să împlinească 
după putere şi atunci sigur că viața are altă înfăţişare, sigur că împărăția lui 
Dumnezeu este aproape de noi. Şi poate că ar zice Domnul Hristos şi pentru noi 
ceea ce a zis unui fariseu care i-a dat dreptate Domnului Hristos că „a-l iubi pe 
Dumnezeu mai presus de orice şi a iubi pe aproapele tău ca pe tine însuţi este 
mai mult decât toate arderile de tot şi decât toate jertfele ”, şi Domnul Hristos 
i-a zis: ,, Nu eşti departe de împărăţia lui Dumnezeu ” 


- Deci, nici noi dacă ne angajăm în programul acesta de viaţă 
duhovnicescă şi dacă ne ținem şi de recomandările părintelui Arsenie, nici noi 
nu Suntem departe de împărăția lui Dumnezeu. 


- Da. 


- Părinte Teofil vă mulțumim mult şi Dumnezeu să vă ţină încă mulți ani 
mintea şi sănătatea. 


- Doamne ajută, aşa să fie! 

Darul lui Dumnezeu - Părintele Teofil la 80 de ani 


păi Teofil a împlinit la 3 martie 2009 vârsta de 80 de ani. S-a născut 
într-o familie de plugari din satul Topârcea, din apropierea Sibiului, 
primind la botez numele de Ioan şi fiind primul dintre cei patru frați. S-a născut 
fără vedere, motiv pentru care urmează cursurile unei şcoli primare pentru 
nevăzători la Cluj-Napoca, între anii 1935 — 1940. Îşi continuă cursurile la o 
şcoală de nevăzători la Timişoara, între anii 1942 — 1943, iar până în 1948 
urmează tot la Timişoara cursurile liceale într-un liceu teoretic pentru văzători. 
În această perioadă îl cunoaşte pe părintele Arsenie Boca de la care deprinde 
rugăciunea minţii: „Doamne lisus Hristos, Fiul lui Dumnezeu, miluieşte-mă pe 
mine păcătosul”, rugăciune pe care continuă să o exerseze încă înainte de intra 
în monahism. Preocuparea pentru viața religioasă şi pentru aprofundarea 
cunoştinţelor teologice îl determină să urmeze cursurile Facultăţii de Teologie 
din Sibiu, între anii 1948 — 1952, iar la 1 aprilie 1953 ia hotărârea de a intra în 
obştea Mănăstirii Brâncoveanu de la Sâmbăta de Sus. După patru luni este 
călugărit în ziua praznicului Adormirii Maicii Domnului şi primeşte numele de 
Teofil, cuvânt provenit din limba greacă ce se traduce cu „iubitor de 
Dumnezeu”. La şapte ani de la călugărie, tot de praznicul Adormirii Maicii 
Domnului, părintele Teofil este hirotonit diacon de către Mitropolitul Nicolae 
Colan, iar la 13 mai 1983, după 23 de ani de diaconie este hirotonit preot de 
către Mitropolitul Antonie Plămădeală. Tot atunci primeşte şi hirotesirea întru 
duhovnic. În anul 1986 părintele Teofil este hirotesit protesinghel, iar în anul 
1988 arhimandrit. 

Din anul 1992 părintele începe să răspundă invitaţilor din ţară şi 
participă în aproape toate oraşele importante din România la conferințe 
duhovniceşti, de obicei în perioada Postului Mare sau în perioada Postului 
Crăciunului. 
pase Teofil Părăian este un om al bucuriei, un om care şi-a propus să 

înmulțească bucuria şi credem că a reuşit cu prisosință. Darul deosebit al 
părintelui Teofil de a vorbi şi mai ales de a aprofunda cuvintele Scripturii şi în 
special ale Noului Testament, preocuparea pentru cărțile fundamentale ale 
spiritualității ortodoxe, cum ar fi Patericul şi Filocalia, dar şi pentru textele 
liturgice cuprinse în cărțile de slujbă, îl fac să fie iubit şi în acelaşi timp să fie 
un părinte duhovnicesc cu autoritate şi discernământ. 

Părintele Teofil Părăian în situaţia sa de nevăzător, dar strevăzător cu 
duhul, ne provoacă pe toți să ne asumăm viața cu pace, cu bucurie, cu 
binecuvântare şi cu conştiinţa că Dumnezeu dă omului atât cât poate duce, iar 
ce este mai presus de noi trebuie asumat întru răbdare. 

a cei 80 de ani părintele Teofil Părăian rămâne un om al credinței 

lucrătoare prin iubire, un om al bucuriei şi al nădejdii. Cele peste treizeci 
de cărți apărute în ultimii şaptesprezece ani, cu conferințele, cuvântările, 
predicile, articolele sau interviurile părintelui Teofil sunt o nouă mărturie a 
misiunii pe care Dumnezeu i-a dat-o şi pe care credem că o împlineşte cu 
prisosință. 

Vă prezentăm în continuare o serie de mărturii de la ierarhi, stareți, 
duhovnici, fii duhovniceşti, prieteni, apropiaţi cu şi despre părintele Teofil. 


Înaltpreasfinţitul Părinte Mitropolit Laurenţiu Streza 
(Mitropolitul Ardealului) 


ărintele Arhimandrit Teofil Părăian, de la Mănăstirea Brâncoveanu din 

Sâmbăta de Sus este pentru noi un dar de la Dumnezeu pentru că a adus 
spre noi şi duce mai departe tradiția sfântă a acestei mănăstiri, a martirilor 
brâncoveni, pentru că dragostea cu care întâmpină pe toți pelerinii, pe toţi cei 
care au nevoie de ajutor este atât de mare, încât copleşeşte orice activitate a 
altora care au de la Dumnezeu toate simţurile. Dacă Dumnezeu i-a luat un simţ, 
i-a dat altele care compensează întru totul şi chiar sunt cu mult peste aşteptările 
noastre. 

Pe părintele Teofil l-am cunoscut din pruncia mea şi m-a câştigat tocmai 
prin bucuria cu care mă întâmpina de fiecare dată. Dacă în pruncie se numea 
prietenul meu sau mă considera că sunt un prieten al lui, am ajuns după aceea 
ca să ne fie duhovnic, să ne fie îndrumător în toată perioada aceasta de timp. Şi 
dacă Dumnezeu l-a învrednicit cu vârstă frumoasă şi binecuvântată, vârsta 
aceasta scripturistică a înțelepciunii, ne rugăm ca să îl păstreze sănătos şi să 
poată să sporească lucrarea aceasta a cuvântului, să poată să aducă 
binecuvântare în viaţa tuturor credincioşilor care vin la mănăstire şi nu în 
ultimul rând să poată să mențină viaţa spirituală la cotele înalte, în mănăstirea 
în care este duhovnic. 
() slujire cu Preacuvioşia Sa este o bucurie; momentul în care la sărutul 

păcii ne îmbrățişăm el îşi revarsă tot ceea ce simte şi toată starea sa 
sufletească o comunică celuilalt împreună slujitor, încât de abia aşteptăm sau 
de abia aştepţi să te întâlneşti cu dânsul sau cu atât mai mult să co-liturghiseşti. 

Îi dorim părintelui Teofil sănătate din partea lui Dumnezeu, binecuvântare 
în continuare pentru activitatea sa şi nu în ultimul rând să poată ca pe calea 
undelor şi în scris şi în vorbit, iată în trei dimensiuni ale activităţii sale să poată 
să transmită lumină, să transmită bucurie, să lase tuturor celor care l-au 
cunoscut, care-l cunosc sau îl vor cunoaşte raza de bucurie duhovnicească pe 
care a preluat-o de la părintele Serafim Popescu, duhovnicul dânsului şi al 
nostru, cel care a rămas alături de marii părinţi, oameni care au lăsat Bisericii 
noastre de aici din Ardeal bucuria mare, serafică a Duhului Sfânt şi a Sfintei 
Treimi. 

Dumnezeu să-i dea sănătate şi ani binecuvântaţi în continuare. 


Înaltpreasfinţitul Părinte Mitropolit Teofan Savu 
(Mitropolitul Moldovei şi Bucovinei) 
isa duhovnic este descris de fiii sau fiicele sale cu un anume apelativ. Se 
vorbeşte despre Cleopa cel mult mărturisitor, despre părintele Paisie cel 


blând, despre părintele lustin cel mult luptător, despre Arsenie cel mult 
răbdător, despre Ghelasie Isihastul sau părintele Ioachim de la Putna cel mult 

pătimitor — ca să amintim doar de câțiva din marii stâlpi ai neamului nostru 
creştinesc. 

Atunci când vorbim despre părintele Teofil, duhovnicul de la Sâmbăta de 
Sus, sau cel puţin când vorbesc eu despre el, un singur gând parcă se aşează în 
mintea mea şi anume că părintele Teofil este cel „mult odihnitor de oameni”. 
De unde această sintagmă? L-am auzit de mai multe ori pe părintele Teofil 
vorbind despre duhovnicul său părintele Serafim Popescu de la Mănăstirea 
Brâncoveanu, Sâmbăta de Sus ca fiind un odihnitor de oameni. Când am auzit 
cu mulți ani în urmă acest cuvânt rostit de părintele Teofil la adresa 
duhovnicului său, ceva parcă mă chema spre aprofundarea acestei sintagme. 
Puțin câte puţin am fost cucerit de ea, am început s-o folosesc şi întotdeauna 
când o fac mă gândesc cu drag şi la părintele Teofil de la Sâmbăta de Sus, 
amintindu-mi şi un cuvânt din Sfânta Liturghie adresat lui Dumnezeu: 


» 


„Că Sfânt eşti Dumnezeul nostru şi întru Sfinţii Tăi Te odihneşti. ”. 


Dumnezeu Se odihneşte între Sfinţii Săi, iar noi cei de pe pământ ne 
odihnim atunci când ne întâlnim cu marii duhovnici şi poate chiar şi ei se 
odihnesc într-o relaţie frumoasă cu fiii sau fiicele lor duhovniceşti. Aşadar, 
fund solicitat să mărturisesc ceva despre părintele Teofil primul gând care-mi 
trece prin minte este acela referitor la calitatea lui de odihnitor de oameni. 

răim într-o lume obosită de multă nelinişte, frământare şi trufie luciferică. 

Oriunde întorci capul întâlneşti chipuri obosite lăuntric şi fizic, stres, 
plictiseală, angoasă, într-un cuvânt oboseală. Întâlnirea cu părintele Teofil 
surprinde prin diferență față de ceea ce îţi oferă în general întâlnirile cu 
oamenii. Cuvântul lui, binecuvântarea lui, mustrarea sau iertarea lui odihnesc 
fuinţa lăuntrică a interlocutorului. Socot că aici se dezleagă taina neobişnuitei 
atracții pe care o simt cei tineri şi nu numai ei, la auzul că pe undeva vorbeşte 
părintele Teofil sau că undeva i s-a mai publicat o carte. Obosit de greutatea 
zilei şi a nopții, încărcat de multe probleme nerezolvate, chinuit de frământări 
lăuntrice, zdrobiți adesea în sufletul lor de neînţelegerea celor din Jur, tinerii şi 
nu numai ei aleargă la întâlnirea cu părintele Teofil ca la un izvor de odihnă, 
uşurare, alinare şi reconfort sufletesc. 

Întâlnirile părintelui Teofil avute de-a lungul anilor cu tinerii din diferitele 
localități ale Olteniei şi din alte părți ale ţării au fost întotdeauna clipe de reală 
duhovnicească odihnă. Entuziasmul tinerilor şi interesul manifestat de preoți, 
m-au determinat adesea să apelez la bunăvoința părintelui Teofil pentru a 
poposi în Oltenia, unde a venit adesea cu drag şi a legat acolo prietenii 
puternice, născând duhovniceşte mulţi fii şi multe fiice duhovniceşti, odihnind 
în acelaşi timp inima mitropolitului şi a multora din jurul lui. Acelaşi lucru, am 
înțeles că părintele l-a împlinit şi în Moldova, unde sper să-l avem în 
continuare pe părintele Teofil ca oaspete drag pentru a răspândi din prea plinul 
inimii, odihnindu-ne sufleteşte. Se împlineşte prin el, aşa cum se împlineşte în 
general cu marii trăitori ai vieţii în Hristos, cuvântul Sfântului Serafim de 
Sarov: 


„ Mântuieşte-te pe tine însuţi şi mii se vor mântui în jurul tău. ”. 

Adică, prin mila lui Dumnezeu părintele a reuşit să primească odihnă în 
sufletul său, prin puterea harului Celui de sus şi din această prea multă odihnă a 
sa întru Dumnezeu reuşeşte să răspândească pace, bunătate, armonie celor din 
Jur. Pentru aceasta cred că se cuvine să-l mulţumim lui Dumnezeu pentru un 
asemenea dar oferit neamului nostru celui creştinesc şi pentru izvorul lui de 
odihnă, pe care iată părintele de zeci de ani îl răspândeşte nu numai în obştea 
Mănăstirii Sâmbăta de Sus, unde vieţuieşte întru mila lui Dumnezeu, ci şi față 
de mulți dintre cei care i-au călcat pragul la mănăstire sau au avut prilejul să-l 
vadă, să-l asculte sau să-i citească o carte. 


Înaltpreasfinţitul Părintele Mitropolit Serafim Joantă 


(Mitropolit al Mitropoliei Ortodoxe Române a Germaniei, 
Europei Centrale şi de Nord) 


P: părintele Arhimandrit Teofil Părăian de la Mănăstirea Sâmbăta de Sus I- 
am cunoscut încă din copilărie, eu fiind născut într-un sat în apropierea 
Mănăstirii de la Sâmbăta de Sus. Sigur că în copilărie nu mi-am putut da seama 
de valoarea duhovnicească a părintelui; de acest lucru mi-am dat seama când 
am studiat teologia la Sibiu în anii *70- 75 şi după aceea ca preot şi slujitor la 
Alba lulia şi apoi ca ierarh. M-am apropiat de părintele Teofil şi m-am 
destăinuit de multe ori în taina sfintei spovedanii, am primit învățături care m- 
au ajutat foarte mult în viață. 

Aş dori să subliniez faptul că părintele Teofil este cu darul lui Dumnezeu 
unul dintre cei mai mari duhovnici ai Bisericii noastre Ortodoxe Române, 
cunoscut în toată ţara şi nu numai în țară, ci şi în străinătate şi nu numai la 
românii din străinătate unde el a fost, şi în Germania, şi în Franţa, şi în Spania 
şi în Grecia, şi în alte părți dar şi la ceilalţi ortodocşi. După câte ştiu i s-a tradus 
o carte chiar şi în limba greacă. 

Părintele este un om al lui Dumnezeu şi un om pe care cu l-aş caracteriza 
ca fiind foarte echilibrat în sfaturile şi în îndrumările pe care le dă 
credincioşilor. Este un om de-o cultură foarte vastă; are o minte sclipitoare, 
formulează întotdeauna răspunsuri la întrebări într-un limbaj foarte frumos, 
înțelegător, coerent cum rar se întâlneşte aceasta la marii noştri duhovnici. 

Mai mult, cum am spus părintele are un echilibru deosebit şi acest 
echilibru sigur că este caracteristic ortodoxiei, însăşi spiritualității ortodoxe 
care este echilibrată, care evită extremele; este calea de mijloc, calea 
împărătească pe care trebuie să mergem noi. Părintele şi la părintele nu găseşti 
„legalisme” ca poate la alți părinți duhovniceşti. Adică el se fereşte de a 
îndruma şi a rezuma spiritualitatea, viaţa creştină, viața în Hristos la o sumă de 
prescripţii pe care trebuie să le îndeplinim. Sigur că şi acestea sunt importante, 
dar mai important decât toate este libertatea duhului, este dragostea cu care 
împlinim poruncile lui Hristos. Vedem pe Hristos în porunci, nu poruncile pe 
care trebuie să le împlinim şi care ni se par uneori ca fiind exterioare, ca fiind 
povară. 

Deci, părintele subliniază ataşarea de Hristos prin lăuntrul nostru, prin 
iubire, prin simţire. Şi când suntem ataşaţi de Hristos, când suntem uniți cu 

Hristos, când rugăciunea ne este dragă, când postul ne este drag le facem toate 
cu o mare uşurinţă şi cu o mare libertate; când privim toate acestea ca fiind 
reguli, ca fiind canoane, ca fiind lucruri din exterior de observat atunci sigur că 
le împlinim cu greutate şi ele ne pot obosi şi tocmai de aceea cred eu că mulți 
se înstrăinează de biserică pentru că socotesc biserica şi creştinismul în general 
ca o sumă de prescripții, ca o sumă de norme care trebuie respectate. 

Olivier Clement mare teolog francez convertit la ortodoxie a spus că 
creştinismul nu este o religie, nu este o sumă de prescripţii cum sunt toate 
celelalte religii. Nu este o religie — zice el —, ci criza tuturor religiilor. Adică 
creştinismul este viaţă: viaţa în lisus Hristos, viața care ne uneşte cu 
Dumnezeu, care ne dă viaţa lui Dumnezeu Însăşi în noi. Dacă pricepem, dacă 
înțelegem lucrul acesta fundamental că prin osteneala noastră creştină noi ne 
împărtăşim de „Viaţa” lui Hristos, de Sfintele Taine care ne transmit „Viaţa” 
lui Hristos, atunci sigur că şi postul, şi rugăciunea, şi mersul la biserică, şi toate 
celelalte le vom face cu mult mai multă uşurinţă, chiar cu dragoste. Ele nu ni se 
mai par grele, nu ni se mai par ca şi când ne-ar îngrădi libertatea noastră, ci 
dimpotrivă ele ne conduc la libertatea adevărată, libertatea fulor lui Dumnezeu. 

Eu aşa l-am văzut întotdeauna pe părintele Teofil Părăian şi poate tocmai 
de aceea are atât de mare succes, mai cu seamă la tinerii de astăzi şi la tinerii 
dintotdeauna de când el le vorbeşte tinerilor, tocmai pentru că cuvântul său este 
cuvânt cu putere multă, cuvânt de iubire care îi apropie pe oameni de Hristos — 
viața noastră, Persoana lui Dumnezeu întrupată. 


Înaltpreasfinţitul Părinte Arhiepiscop Andrei Andreicuţ 
(Arhiepiscop al Alba Iuliei) 


(. mulți ani în urmă l-am întâlnit la Mănăstirea Sâmbăta pe părintele Teofil 
Părăian. Trăia pe vremea aceea şi părintele Serafim Popescu şi pe rând i- 
am întâlnit pe amândoi şi am plecat de acolo cu sufletul plin de bucurie. Mai 
apoi l-am întâlnit la un hram al Mănăstirii Sâmbăta, pe vremea mitropolitului 
Nicolae Mladin. Pe atunci părintele Teofil era doar diacon, dar plin de duh şi 
gata întotdeauna spre a-i sfătui pe cei care-i cereau sfatul. Mai apoi, după ce a 
devenit ieromonah şi arhimandrit cu multă bunătate a răspuns la solicitările 
noastre, pentru că după căderea comunismului conferințele duhovniceşti din 
Postul Mare şi din Postul Crăciunului au devenit tradiționale. La toate acestea 
părintele a răspuns afirmativ şi le-a adus albaiulienilor multă mângâiere 
sufletească. În acest sens noi îi suntem recunoscători şi Îl rugăm pe Dumnezeu 
să-i dăruiască încă mulți ani. Este un bătrân frumos, în adevăratul sens al 
cuvântului; călugăr bătrân frumos, omul lui Dumnezeu, echilibrat, cu multă 
dreaptă judecată, dând la momentul potrivit sfatul potrivit. 


Preasfinţitul Părinte Episcop Sofian Braşoveanu 


(Episcop vicar al Arhiepiscopiei Ortodoxe Române a Germaniei, Austriei şi 
Luxemburgului; ucenicul de chilie al părintelui Teofil) 


TI 


Pau mine părintele Teofil aş putea spune că a fost un tată spiritual şi s-a 
comportat totdeauna față de mine ca un tată care a dorit binele fiului său 
duhovnicesc: m-a sprijinit să cresc şi m-a înconjurat cu multă dragoste. Ce a 
fost cumva deosebit, ce este caracteristic părintelui Teofil, pe lângă marea lui 
credință în Dumnezeu — pentru mine a fost omul cu cea mai mare credinţă în 
Dumnezeu pe care l-am întâlnit — este şi realismul lui duhovnicesc care uneori 
poate părea un fel de lipsă de smerenie. Nu e lipsă de smerenie, ci este un 
realism dur, aş spune. 

De curând am ascultat nişte predici ale lui, rostite în Grecia şi nişte 
conferinţe în noiembrie anul trecut (2008 — n.n.) şi insista spunând că este om 
în vârstă de aproape optzeci de ani, cu 55 de ani de mănăstire şi experienţa lui 
este aceasta că Dumnezeu ne cheamă, că Dumnezeu ne iubeşte, că Dumnezeu 
ne primeşte, că Dumnezeu ne caută, că Dumnezeu ne aşteaptă, că Dumnezeu ne 
zâmbeşte şi că trebuie să-l zâmbim şi noi lui Dumnezeu. Cred că s-ar putea 
pune această sărbătorire a părintelui Teofil sub genericul: ,, Un zâmbet pentru 

Dumnezeu. ”. 


Preasfinţitul Părinte Episcop Paisie Lugojanul 


(Episcop-vicar al Arhiepiscopiei Timişoarei) 


| Ba cunoscut în anul 1991 când eram student în Timişoara şi participam la 
conferințele pe care ASCOR-ul, filiala din Timişoara, le ţinea în 
amfiteatrul de la medicină generală şi preşedintele ASCOR-ului era pe atunci 
actualul Preasfințit Episcop Sofronie al Oradiei. 

Cred că prima întâlnire a fost şi o bucurie pentru faptul că părintele a fost, 
este şi va rămâne un prilej de bucurie pentru toţi cei care se întâlnesc cu 
dumnealui, prin firea pe care o are, prin darurile pe care le are de la Dumnezeu 
şi mai ales un îndemnător cu nădejde şi speranță în faptul că Dumnezeu este 
Cel care ne poartă de grijă, îndemnându-ne ca să ne rugăm lui Dumnezeu şi să 
nădăjduim că rugăciunea noastră este ascultată de Dumnezeu, Care nu doreşte 
decât să ne mântuim şi să petrecem împreună cu EI. Şi cu prilejul acesta şi prin 
părintele Teofil m-am apropiat mai mult de Biserică şi de scrierile Părinților 
bisericii. 

La această frumoasă vârstă de 80 de ani îi doresc părintelui Teofil multă 
sănătate, să rămână în lumina Evangheliei propovăduitor prin cuvântul său 
puternic şi lumina, bucuria şi nădejdea pe care a adus-o celor mulţi să poată fi 
adusă în continuare în rândul credincioşilor Bisericii noastre Ortodoxe. 

Dumnezeu să-l binecuvinteze cu viață îndelungată şi îi întăresc urarea cu 
un cuvânt care i-a fost adresat mai demult de profesorul Ghibu: „Să-i fină 
Dumnezeu mintea şi sănătatea. ”. 


Preasfinţitul Părinte Episcop Vasile Someşanul 


(Episcop-vicar al Arhiepiscopiei Vadului, Feleacului şi Clujului) 


pie Teofil aşa cum este numit cu respect, venerație şi iubire de 
nenumărați cunoscuţi, colaboratori şi fii duhovniceşti din ţară şi din lume, 

părintele Arhimandrit Teofil Părăian de la Mănăstirea Sâmbăta de Sus 
împlineşte vârsta de 80 de ani. Din darul Bunul Dumnezeu şi cu ocrotirea 
Maicii Domnului această vârstă îl găseşte sănătos la trup şi la suflet, cu aceeaşi 
cuceritoare seninătate şi încredere pe care o transmite prin harisma dăruită lui 
de Dumnezeu. 

Sunt recunoscător Celui de Sus că am avut şansa să-l întâlnesc acum mai 
bine de 37 ani la Institutul Teologic din Sibiu, să-i păstrez chipul luminos în 
sufletul meu şi să sporesc apoi de-a lungul anilor bucuria cunoaşterii prin 
slujirea aceluiaşi ideal. Prin tot ceea ce a făcut şi face părintele Teofil 
luminează şi va lumina ca stelele pe bolta cerului pe toţi cei care doresc să 
sporească în ei şi în lume lumina cunoaşterii lui Hristos. 


Părintele stareţ Ilarion Urs 
(Starețul Mănăstirii Brâncoveanu, Sâmbăta de Sus) 


ănăstirea Brâncoveanu de la Sâmbăta de Sus este în sărbătoare. Părintele 

Arhimandrit Teofil Părăian, duhovnicul Mănăstirii noastre împlineşte 
frumoasa vârstă de optzeci de ani, iar nu după multe zile va împlini şi 56 de ani 
de viețuire în mănăstire. Părintele nu este însă numai duhovnicul mănăstirii 
noastre, ci şi un apropiat al tinerilor şi al tuturor credincioşilor din Patriarhia 
Ortodoxă Română, prin numărul mare de cărți pe care le-a scris şi prin 
conferinţe pe care le-a ținut în ţară, în marile oraşe şi la universități. 

Mănăstirea Brâncoveanu de la Sâmbăta de Sus a avut mari duhovnici de 
când s-a redeschis din 1939, începând cu părintele Arsenie Boca, părintele 
Serafim Popescu, părintele Nicolae Mladin care mai târziu a fost şi Mitropolit 
al Ardealului. Noi ce putem să-i dorim părintelui Teofil în aceste zile de 
sărbătoare decât ceea şi dânsul îşi doreşte. Ne spunea de multe ori că doreşte ca 
Dumnezeu să-i ţină mintea şi sănătatea. Îl rugăm pe Dumnezeu să-i ţină mintea 
şi sănătatea şi încă ani câţi vor fi de la Dumnezeu şi să mai fie în mijlocul 
nostru ca să ne poată povăţui şi îndruma cum ne-a povăţuit şi până acum. 


Părintele stareţ Matei Bilauca 


(Starețul Schitului Naşterea Maicii Domnului, Șinca Veche, județul Braşov; 
ucenic de chilie al părintelui Teofil) 


ş putea să spun foarte multe despre părintele Teofil, m-aş rezuma doar la 

faptul că de multe ori părintele Teofil ținea să ne spună că este un om 
împlinit, un om fericit şi ne spunea: „Să ştii, sunt un om fericit. ”. 

Aceasta şi datorită faptului că şi-a trăit viaţa cu seriozitate şi şi-a împlinit 
rânduiala de călugăr în aceşti ani binecuvântaţi de Dumnezeu cât a stat în 
Mănăstirea de la Sâmbăta. Atât timp cât am stat alături de părintele am putut să 
văd cum îşi împlineşte datoria de călugăr în chilie, pentru că părintele este şi un 
om, un călugăr al chiliei. Ştiu că se trezea dimineaţa la ora trei, îşi făcea până la 
patru jumătate pravila de chilie, în înţelesul că zicea rugăciunea de toată 
vremea: 


„Doamne lisuse Hristose, Fiul lui Dumnezeu, miluieşte-mă pe mine 
păcătosul. ”. 

Mai apoi la ora cinci mă deştepta şi pe mine să mă pregătesc pentru slujba 
de la Biserică, de la ora şase. Aşadar programul de chilie începea de la ora trei 
dimineaţa cu rugăciunile de toată vremea, cu Paraclisul Maicii Domnului, cu 
citirea din Ceaslov a Miezonopticii, pentru că la Sâmbăta nu se face 
Miezonoptica în Biserică şi atunci călugării o citesc la chilie. Participa apoi la 
tot programul liturgic din mănăstire, în special la strană, dar şi ca preot slujitor 
în sfântul altar, mai cu seamă la Sfânta Liturghie fiind co-liturghisitor. Peste 
săptămână slujea miercurea, vinerea, sâmbăta şi duminica, dar şi în sărbători. 
Aproape de cele mai multe ori, aş putea spune — nu întotdeauna, dar cele mai 
multe ori — ţinea şi cuvânt de învățătură. 

Dimineaţa după Sfânta Liturghie până la prânz, la ora 13.00 părintele se 
ocupa în special cu studiul. A fost un om al studiului de la tinereţe până la 
bătrâneţe. Se ocupa cu cărțile noi apărute, cele duhovniceşti, dar şi cu cele pe 
care le avea la inimă încă din tinereţe, în special cu Filocalia. Sta la dispoziția 
credincioşilor, sta de vorbă, spovedea, sfătuia după caz. Apoi se odihnea de la 
ora 14.00 până la ora 16.00 când se pregătea pentru slujba de seară, pentru 
Vecernie, pentru că de fiecare dată citea la strană, de fapt rostea pentru că le 
ştia pe de rost, pe dinafară Ceasul al IX-lea şi Psalmul Vecerniei şi dacă era 
cazul şi celelalte din cadrul Vecerniei. Acesta era programul de peste zi al 
părintelui. 

După slujba de seară, deci după ora 21.30 până când se pregătea pentru a 
se odihni aşa încât la ora 3.00 să fie bun pentru rugăciune, mai sta de vorbă cu 
credincioşii care erau prin preajma lui sau cu cei care-l căutau la telefon. Am 
putea spune despre părintele că este un călugăr model care şi-a împlinit şi îşi 
împlineşte rosturile de călugăr la chilie, la biserică, în cadrul mănăstirii şi în 
afara mănăstirii, în prelungirea mănăstirii — cum spunea părintele atunci când 
era chemat la conferințe. Oriunde este părintele acolo este şi chilia părintelui, 
acolo este şi Mănăstirea de la Sâmbăta şi acolo îşi rânduieşte să-şi poată împlini 
pravila de chilie. 

n afara mănăstirii când era chemat de către cei din ASCOR, aş putea spune că 
|. însoţit în toate oraşele universitare, acolo unde era chemat pentru a ţine 
cuvânt de învățătură, conferințe pentru studenţi şi nu numai pentru studenți. 
Părintele în primul rând avea gândul acesta: „Un monah trebuie să fie monah 
şi în mănăstire şi în afară de mănăstire, că dacă nu este şi în afară de 
mănăstire sigur nu este şi în mănăstire. ”. Aşadar îşi împlinea rânduiala de 
călugăr cum putea să o împlinească un monah în afară de mănăstire, în înţelesul 
că nu putea să citească foarte multe rugăciuni, de exemplu din Psaltire, sau 
Miezonoptica sau celelalte Laude, însă ţinea foarte mult la rugăciunea de toată 
vremea, rugăciunea cu care se mântuiesc călugării: 


„Doamne lisus Hristoase, Fiul lui Dumnezeu, miluieşte-mă pe mine 
păcătosul. ”, 


sau la alte rugăciuni scurte, pe care le avem noi: 


„Mare eşti Doamne, minunate sunt lucrurile Tale şi nici un cuvânt nu 
este de ajuns spre lauda minunilor Tale. ”; 

„Că milostiv şi iubitor de oameni Dumnezeu eşti şi Ţie Slavă îți înălțăm 
Tatălui şi Fiului şi Sfântului Duh. ”. 


Aceasta era pravila în afara mănăstirii şi bineînţeles că tot ceea ce făcea 
părintele, cuvântul de învățătură care îl ținea, era tot o rânduială din pravilă. Se 
bucura foarte mult că putea să se desfăşoare şi în felul acesta, pentru că spunea 
părintele că în mănăstire n-ar fi avut posibilitatea să ajungă la nişte gânduri care 
de multe ori îi veneau în minte în momentul când le rostea sau când ţinea o 
cuvântare şi se bucura foarte mult. Spunea părintele că cel mai câştigat sau 
primul care este câştigat este el, pentru că: „Ce faci, te şi face. ”, şi aceasta l-a 
făcut pe părintele să fie un serios, un om care s-a orientat întotdeauna după un 
principiu şi anume: 

„În jurul tău să poți, să-i fericeşti pe toți. ”. 


Tnregistra toate predicile, fiecare cuvânt de învățătură pe care îl rostea. Cineva 
| Es spus că dacă se va ajunge ca Biserica Ortodoxă să-l canonizeze pe 
părintele Teofil va trebui să-l picteze în icoane cu un reportofon în mână — asta 
ca o glumă. Deci părintele şi înregistra totul pentru că părintele de multe ori 
revenea asupra a ceea ce a spus, adică asculta în chilie cuvântul pe care l-a ținut 
undeva. Şi aş putea să spun că de câte ori l-am auzit ascultându-şi cuvântările 
era foarte mulțumit, încât avea impresia că nu le-a ţinut dumnealui, că nu a 
spus el aşa ceva. Toate aceste cuvântări înregistrate au fost nu numai ca 
părintele să se verifice, ci şi să se depăşească. Spunea părintele că a început să- 
şi înregistreze predicile ca să urmărească, să vadă cum le ţine, cum vorbeşte, 
cum îşi leagă gândurile între ele ca să poată să vorbească tot mai bine şi tot mai 
frumos. Le pregătea de fiecare dată. Zicea părintele că: „Acum la bătrâneţe 
trebuie să le tocesc un pic, să le buchisesc mai mult decât la tinereţe. ”. Toate 
acestea s-au şi concretizat, s-au împlinit şi anume: câte cuvântări a ținut 
părintele, atâtea cărți s-au scos; peste treizeci de titluri de cărţi, aşa încât a fost 
bine că a înregistrat. Şi le înregistrează şi acum! Aceasta ca să rămână, nu 
pentru părintele, ci noi cei care suntem mai tineri şi venim în urma părintelui să 
avem cuvintele lui, pentru că părintele ne spunea de multe ori: 


„Măi frate, omul trebuie să ajungă la nişte concluzii şi pentru ca să 
ajungă la nişte concluzii trebuie să lucreze mult. Ori voi de la mine aveţi 

nişte concluzii şi voi porniţi cu concluziile mele şi va fi mai uşor. ”. 


Pentru aceasta înregistra cuvântările, ca să ne fie nouă mai uşor! 


Părintele stareţ Iustin Miron 


(Starețul Mănăstirii Oaşa, județul Alba) 


P: când eram student la Timişoara am făcut parte din ASCOR, iar părintele 
Teofil avea o relaţie specială cu ASCOR-ul din Timişoara. În fiecare an 
venea de două ori şi de fiecare dată ne ținea câte trei conferinţe, în trei zile 
consecutive. 

În 1995, după ce am ajuns la Mănăstirea Poşaga, acolo nemaiputând să 
organizăm conferinţe cu părintele Teofil, am hotărât să organizăm tabere 

studenţeşti de vară. Şi de atunci până acum, timp de 14 ani, în fiecare an am 
organizat câte o tabără de studenţi, una pentru băieţi şi alta de fete. La Poşaga 
până în anul 2000, pentru băieţi şi de atunci până acum, la Oaşa, iar pentru fete 
la Subpiatră, Pătrânjeni şi Tăţ. Au fost în aceste tabere sute şi sute de studenți şi 
de studente de la diferite facultăți neteologice care şi-au schimbat viaţa prin 
întâlnirea cu părintele, pentru că părintele întinereşte mereu prin virtuţi, iubeşte 
foarte mult tinerii şi tinerii îl iubesc pe dânsul; chiar îi place Sfinţiei Sale să 
spună despre sine că este tânăr de mai multă vreme, tânăr iată la 80 de ani. 
Această dragoste faţă de tineri ne-a imprimat-o şi nouă călugărilor de la Oaşa 
care avem o relaţie şi o lucrare specială cu tinerii. 
| 5: părintele Teofil mă spovedesc din anul 1990, deci de aproximativ 19 ani. 
Părintele Modest care acum este la Sfântul Munte, la Schitul Prodromul, 
iar atunci era la Mănăstire la Sâmbăta, mi-a recomandat să mă spovedesc la 
dânsul, spunându-mi că: 


„Este un părinte orb la noi la mănăstire şi-ţi recomand să te spovedeşti 
i d 


Când am auzit că este orb am încercat să-mi construiesc o imagine a 
dânsului, mă gândeam că fiind orb este un om cu o cultură mai redusă, un om 
mai simplu, un om supărat că are un astfel de handicap şi că este un om pe care 
nu-l caută nimeni. Atunci am zis, în sinea mea, măcar eu să merg să îi fac o 
bucurie la acest părinte spovedindu-mă la dânsul, cu gândul că se spovedeşte la 
dânsul foarte puțină lume. 

Când l-am cunoscut am văzut că este exact opusul, un om cu multă 
cultură, înțelept, un om al bucuriei, iubit de-o ţară întreagă, un om sfânt. După 
aceea îmi venea gândul să nu mai merg la spovedanie la dânsul pentru a nu opri 
cu păcatele mele un om atât de mare din lucrarea lui. Am mers la dânsul în 
continuare ca şi când aş merge la Dumnezeu şi de fiecare dată cu Dumnezeu m- 
am întâlnit. 
= un om cu multă dragoste şi cu multă îngăduință față de neputinţele 

oamenilor, dar foarte exigent cu el însuşi. Este un om al echilibrului, un 
om aş spune „al vremurilor noastre”, pentru că este foarte greu de găsit 
echilibrul în societatea dezechilibrată în care trăim. 

Spunea mereu părintele că i-ar fi plăcut să existe un om cu mintea 
părintelui Arsenie Boca şi cu inima părintelui Serafim Popescu. Acest om 
există şi este chiar dânsul! I se potrivesc foarte bine cuvintele acelea din Pateric 
spuse despre Avva Macarie că. „Este Dumnezeu pământesc şi om îngeresc”. 


Maica stareță Semfora Ştefan 
(Stareța Mănăstirii Subpiatră, județul Alba) 
P: părintele Teofil nu l-am cunoscut foarte bine decât în momentul în care a 
venit aici la noi, cu ocazia taberelor de aici, fiindcă Mănăstirea Poşaga era 
foarte aproape şi acolo se organizau tabere pentru băieți, iar la noi pentru fete. 


Aceste tabere le-am organizat începând din 1998, în decurs de opt ani de zile, 
în lunile de vacanţă ale verii când studentele terminau sesiunea şi în funcţie de 

programul lor ne făceam şi noi programul pentru tabăra din anul respectiv. 
Tabăra dura cam o săptămână. Părintele Teofil venea de obicei duminică seara 
şi pleca vineri seara, pentru că ţinea întotdeauna la sfârşit de săptămână să fie 
acasă, să poată să primească pe cei care îl vor căuta la Mănăstire la Sâmbăta. 
Ca program aveam Sfânta Liturghie în fiecare zi, la care slujea părintele 
împreună cu părintele nostru slujitor al mănăstirii şi de multe ori se întâmpla să 
mai vină şi din împrejurimi ca să se înmulțească bucuria, după care părintele 
ținea un cuvânt, la care stătea toată lumea şi obştea şi tinerele studente şi se mai 
întâmpla să mai apară şi din sat şi din vecinătate, când afla lumea din zonă că 
este aici părintele Teofil. După aceasta se servea masa şi după Vecernie 
părintele mai ținea un cuvânt la trapeză unde tinerele puteau să pună întrebări 
fiecare cu problemele care le frământau sau aveau lucruri neclare în viața 
duhovnicească sau chiar în viața de zi cu zi. 

Atmosfera în cadrul acestor tabere era de sărbătoare, de Paşti, de bucurie a 
Învierii. Deci, părintele răspândea multă bucurie şi mereu repeta cuvintele pe 
care le ţinea şi la Biserică şi la trapeză că mănăstirea este „tinda raiului”. Şi 
dânsul fiind plin de bucurie şi umbrit de darul Duhului Sfânt se „împrăştia” 
asupra întregii mănăstiri şi după ce părintele pleca, rămânea încă o atmosferă 
de pace, de bucurie şi acel har deosebit pe care Dumnezeu îl rânduieşte într-o 
mănăstire după plecarea pelerinilor. 


Părintele Arhimandrit Andrei Barbu 


(Exarhul mănăstirilor din Arhiepiscopia Alba Iuliei) 


mportanța mănăstirilor în viața duhovnicească a ortodoxiei de pretutindeni 
este recunoscută, iar rolul pe care îl are Mănăstirea Brâncoveanul de la 
Sâmbăta de Sus în viața bisericii din România este cunoscut. De-a lungul 
timpului Mănăstirea de la Sâmbăta de Sus a concentrat o seamă de personalități 
duhovniceşti, adevărate autorități în păstrarea şi transmiterea duhului tradiției 
noastre ortodoxe. Aici un loc important îl ocupă Arhimandritul Teofil Părăian, 
duhovnicul Mănăstirii Brâncoveanu care s-a afirmat după căderea dictaturii 
comuniste când a trecut prin toate centrele universitare din ţară, dar nu numai, 
pentru că părintele Teofil este un sprijin real duhovnicesc pentru credincioşi, 
dar şi pentru monahi, mai ales astăzi în condiţiile în care lumea contemporană 
este confruntată cu un puternic duh de secularizare, de dezrădăcinare din 
tradiție. Dacă facem o referire la propovăduirea părintelui oricine poate observa 
permanenta raportare în duh şi adevăr la Cuvântul Scripturii, la mărturia 
patristică şi la imnografia liturgică. 
Mântuitorul Hristos a spus atunci când s-a referit la orbul din naştere că s- 
a născut ca un semn prin care să se vădească lucrurile lui Dumnezeu (In 9, 3). 
Părintele Teofil care acum împlineşte frumoasa vârstă de 80 de ani este un 
semn al Împărăției şi rămâne o provocare pentru credinţa şi conștiința noastră. 
În sensul acesta îi dorim părintelui Teofil din partea tuturor monahilor şi 
monahiilor din eparhia Alba Iuliei multă sănătate, mulţi ani şi multe bucurii 
duhovnicești. 

Adrian Lemeni 


(Secretar de Stat pentru Culte) 


pai Teofil de la Mănăstirea Brâncoveanu de la Sâmbăta de Sus este 
unul din duhovnicii de referință din contemporaneitate, fiind o prezență 
mereu vie şi cu impact pentru cei care-l întâlnesc, fie că sunt tineri sau persoane 
mai învârstă, clerici, intelectuali sau oameni simpli. 

Întâlnirea cu părintele Teofil nu te lasă indiferent, ci determină asumarea 
unei atitudini. În ce mă priveşte întâlnirea cu părintele Teofil a fost una 
decisivă în formarea şi întărirea mea pe calea credinței. L-am întâlnit pe 
părintele Teofil la Mănăstirea Sâmbăta în anul 1992. Ne-am apropiat în mod 
special prin întâlnirile din cadrul conferinţelor susținute de părintele Teofil la 
ASCOR Timişoara. Eram student atunci la Politehnica din Timişoara şi 
împreună cu alți colegi ne regăseam pe calea căutării sensului profund al 
existenţei. În acele momente de răscruce, în ce mă priveşte, l-am întâlnit pe 
părintele Teofil ca un reper luminos şi sigur, ca o persoană care întrupa concret 
bucuria şi certitudinea credinţei. Mi-aduc aminte că atunci citeam multe cărți 
duhovniceşti. Era perioada specifică anilor *90 când după mai multă vreme de 
interdicții era posibilă publicarea unor cărți hrănitoare pentru suflet. Însă, 
dincolo de această informaţie religioasă resimţeam puternic nevoia de a întâlni 
oameni care să întruchipeze efectiv în lumea în care trăim acel mod de viață 
ilustrat în Filocalie sau Pateric. Taina întâlnirii şi apropierii de părintele Teofil 
a fost un dar de la Dumnezeu; aşa l-am simțit concret atunci şi aşa îl receptez 
de atunci până în prezent pe părintele Teofil. 
pane a reuşit să ne coaguleze, să ne dea orientare şi consistenţă celor 

care ne străduiam să descoperim şi să trăim bucuriile vieţii duhovniceşti 
împărtăşite în Biserică. Prin părintele Teofil am închegat prietenii duhovniceşti 
cu oameni minunaţi. Au fost momente binecuvântate, trăite în acei ani de 
studenție la Timişoara. Apoi, în anii de studenţie la Facultatea de Teologie 
Ortodoxă din Bucureşti am avut constant sprijinul părintesc al părintelui Teofil. 
În momente dificile şi de cumpănă am primit ocrotirea binecuvântată şi sfatul 
duhovnicesc echilibrat şi realist al părintelui. Mi-a plăcut tot timpul felul direct 
şi realismul părintelui Teofil. Uneori, inclusiv pentru cei angajaţi în viața 
duhovnicească, există riscul unor amăgiri dulcege, a unor căutări, a unor soluții 
hazardate, a cultivării unor sfaturi generalizate detaşate de experiența vieţii 
concrete. Prezenţa şi sfatul părintelui Teofil înlătură însă orice fel de echivoc. 
Lucrurile nu rămân nelămurite şi se conturează o soluţie precisă la o situaţie 
concretă de viaţă trăită. 

Părintele Teofil este un om al bucuriei duhovniceşti pe care o împărtăşeşte 
cu multă generozitate celor din jur său, dând odihnă lăuntrică oamenilor. Într-o 
lume dominată de plăceri amăgitoare, care odată consumate produc tot mai 
intens un chin lăuntric şi o tristeţe adâncă, bucuria autentică şi odihna profundă 
împărtăşită de părintele Teofil sunt adevărate daruri binecuvântate. De 
asemenea, într-o societate marcată de confuzii, dezorientări şi exagerări de tot 
felul, orientarea echilibrată şi sigură a părintelui Teofil exprimă forța 
discernământului său duhovnicesc. 

|: un moment deosebit pentru părintele Teofil de la Mănăstirea Sâmbăta, 
împlinirea vârstei de optzeci de ani, îi doresc din tot sufletul multe şi 
profunde bucurii şi împliniri duhovniceşti, să-i dea Dumnezeu să se bucure de 
roadele slujirii sale făcute cu dăruire şi dragoste, într-o viaţă închinată lui 
Dumnezeu şi aproapelui. Îi mulţumesc pentru tot şi îi rămân pururea 
recunoscător. 

Practic părintele Teofil prin inima sa de părinte, de frate, de prieten ne 
încredinţează că într-adevăr măsura credinţei ne este măsura vieţii, ne ajută să 
ne desprindem de apăsările duhului acestui veac şi, printr-o viaţă curată, 
luminată prin împlinirea poruncilor duhovniceşti, să trăim cu seninătate 
condiţia creştină de a fi „cetăţeni” ai cerului. 


Marcel Glăvan 


(Consilier economic la Arhiepiscopia Craiovei) 


| întâlnit întâia oară pe părintele Teofil în data de 31 martie 1994, când 
a susținut prima sa conferință la Craiova, la invitația ASCOR, în sala de 
festivități a Liceului de Artă, cu tema: „Oameni plăcuți lui Dumnezeu din 
Evanghelie. ”. De la început m-a atras cuvântul părintelui Teofil, argumentația 
sa bogată şi mai ales bazată pe Noul Testament, pe Pateric şi pe texte din 
sfintele slujbe bisericeşti. Apoi mi-a plăcut felul echilibrat, plin de dreaptă 
socoteală care dădea soluţii pe teme duhovniceşti pe care le adresau spectatorii 
la sfârşitul conferințelor, dar soluționând întotdeauna problema. Se simţea 
siguranța răspunsurilor faptul că vin de la un om preocupat de multă vreme de 
astfel de lucruri, de la un om cu multă experiență duhovnicească. Faptul acesta 
îl remarca de la început şi Înaltpreasfinţitul Nestor Vornicescu, Mitropolitul de 
atunci al Olteniei care prezent în sală, la prima conferință a părintelui Teofil a 
spus la sfârşit aceste cuvinte: 


„Vreau să subliniez cu putere că această conferinţă şi răspunsurile date 
— ţineţi cont acum şi luaţi aminte şi în viitor — reprezintă un moment de 
unicitate. ”. 


Dn vara anului 1996 am participat la o tabără studențească organizată de 
Îascon, la Budeşti, în Maramureş unde a venit pentru câteva zile şi părintele 
Teofil. Evoc cu foarte mare bucurie folosul duhovnicesc pe care l-am avut 
stând de vorbă pe-ndelete cu părintele Teofil, adunați în jurul Sfinţiei Sale 
punându-i întrebări, exprimându-ne păreri şi primind lămuriri şi îndrumări de la 
părintele Teofil. Tabăra era gândită ca fiind una de muncă, pentru a sprijini 
construcția unei biserici şi mi-aduc aminte, zâmbind, cum într-una din zile fiind 
întrebaţi de părintele Teofil ce am lucrat, ne-am încurcat foarte tare în răspuns, 
fuindcă din nu mai ştiu ce pricină în acea zi nu făcuserăm mare lucru. Şi atunci 
părintele Teofil ne-a pus în atenție pilda despre lucrătorii tocmiţi la vie, în care 
Mântuitorul îi întreabă pe cei din ceasul al XI-lea: „De ce ași stat aici toată 
ziua fără lucru? ”. În felul acesta eram îndrumați şi orientaţi de părintele Teofil, 
în felul acesta ni se trăgea atenția că toate cuvintele Mântuitorul trebuie avute 
în vedere şi împlinite în împrejurările concrete ale vieții noastre. 

Pau studenţii din ASCOR sau din jurul ASCOR-ului anilor *90 
răspunsurile părintelui Teofil aveau cel mai mare prestigiu. Când erau 
nedumeriri sau neînţelegeri asupra unor aspecte duhovniceşti spuneam: „Asta 
trebuie să-l întrebăm pe părintele Teofil. ”. Adunam toate întrebările noastre şi 
aşteptam conferințele părintelui Teofil pentru a primi soluţii, iar răspunsurile le 
primeam ca fiind încărcate cu cea mai mare autoritate. De ce? Pentru că 
văzusem în timp că îndrumările sunt sigure, că ne sunt de folos. 

A fost o mare bucurie ca la inițiativa Mitropoliei Olteniei cele treizeci de 
conferințe de la Craiova ale părintelui Teofil să fie publicate în volumul „Din 
ospățul credinţei”. Sunt bucuros şi pentru faptul că m-am putut implica şi eu 
alături de mulți alţii în realizarea acestei cărți şi pot spune cu recunoştinţă că 
am avut numai de câştigat din aceasta şi cred că foarte multă lume a avut de 
câştigat, dovadă fiind faptul că lucrarea a fost foarte solicitată, tipărindu-se 

ână acum circa 50.000 de exemplare. 

a acest ceas aniversar îi dau slavă lui Dumnezeu că am avut şansa să-l 

întâlnesc pe părintele Teofil şi să mă apropii de Sfinția sa, mărturisind că 
nu am întâlnit până acum pe altcineva mai preocupat de a aduna lucrurile 
frumoase şi bune, de a le pune în lucrare în viaţa creştină şi de a le fi de folos 
tuturor celor care urmăresc binele. Simt şi acum îmbrăţişarea plină de căldură, 
de bucurie şi de dragoste cu care m-a întâmpinat mereu părintele Teofil. 

Cu smerenie îi adresez mulțumiri şi cele mai frumoase urări de bine: „La 
mulți ani fericiți!”. 


Părintele Jan Nicolae 


(Lector, Facultatea de Teologie Ortodoxă Alba Iulia) 


P: părintele Teofil nu-l poţi simţi decât ca pe un ambasador al bucuriei, ca 
pe un mesager al lui Dumnezeu aducător de senin şi bucurie. 

Pe părintele Teofil îl simt aşa cum l-am simțit prima oară, fără să-mi fi 
spus cineva despre dânsul ceva, ca pe un spic de grâu crescut în văzduhul lui 
Dumnezeu ale cărui boabe de grâu s-au înmulțit în decursul anilor şi au făcut 
hambare uriaşe, boabe de grâu pe care părintele le-a măcinat în moara gândului 
şi a făcut pentru noi toţi „prescuri pentru cuminecături”. L-am văzut pentru 
prima oară în viaţa mea la televizor, rostind două poezii ale lui Nichifor 
Crainic, din care-mi aduc aminte numai începutul: ,„,/Hohot de lumină ”. 
piu este cel care, ca o ciutură a lui Dumnezeu, scoate din fântâna 

înțelepciunii dumnezeieşti ciuturi de apă rece, de apă potolitoare setei 
noastre de Dumnezeu. Părintele Teofil este cel care a semănat Cuvântul lui 
Dumnezeu pretutindeni, în special pentru cei tineri care nu avuseseră ocazia 
înainte de 1990 să audă o mărturisire a lui Hristos în libertate, o mărturisire 
înțeleaptă, o mărturisire senină. Părintele este „carehetul neamului românesc”; 
este cel care a dumicat Cuvântul lui Dumnezeu — aşa cum o mamă face dintr-o 
felie de pâine soldăţei cu care-şi hrăneşte copiii —, Cuvântul lui Dumnezeu din 
Scripturi, Cuvântul lui Dumnezeu din Filocalie, Cuvântul lui Dumnezeu din 
Liturghie şi din tot cultul Bisericii, Cuvântul lui Dumnezeu din înțelepciunea 
lumii acesteia, Cuvântul lui Dumnezeu din cele mai frumoase poezii religioase 


80 


ale neamului românesc, Cuvântul lui Dumnezeu din graiul celor de acasă, al 
țăranilor din satul său natal, al bunicilor şi al celor pe care i-a cunoscut. 
Si nu uităm că prin părintele Teofil Dumnezeu ne-a adus poezia Zoricăi 
Laţcu. Este o imagine din „Viețile Sfinților ” când cei doi, părintele Teofil, 
nevăzător, bate la maşină poeziile unei femei, ale Zoricăi Laţcu, care şi ea are 
parte de o boală. Este ca o imagine din „Acatistul şi din Viaţa Sfântului Mina ”, 
când Dumnezeu trimite la miezul nopţii, în preajma Bisericii sale, pe un şchiop 
să-l rostească cuvânt la ureche unei femei care nu auzea. 
Pau noi părintele Teofil este cel care întruchipează o vorbă spusă despre 
societatea noastră după 1990: „Românilor le lipsesc nemții. ”. Ei, părintele 
Teofil este „neamţul nostru duhovnicesc”, un om echilibrat, trăitorul unei 
ortodoxii senine, deschise, neconfesionaliste cel care are inima largă şi 
întâmpină pe oricine care vine întru numele Domnului. 

Dacă atât de mult ne-am bucurat de un gând, de un Cuvânt al lui 
Dumnezeu dat prin Sfântul Siluan Athonitul şi prin părintele Sofronie: „,Zine-ţi 
mintea-n iad şi nu deznădăjdui”, parcă prin părintele Teofil răzbate un alt 
gând: „Tine-ți mintea-n rai şi întăreşte-ţi credinţa. ”. 


E 


Părintele Cornel Urs 


(Preot la Biserica „Sfântul loan Botezătorul ” din Făgăraș, județul Braşov) 


în 1969, la Voila, în casa regretatului preot Cornea, părintele se odihnea. 
ÎDansu m-a îndrumat spre Teologie, eu aveam planuri spre altceva şi slavă 
Domnului că i-am urmat sfaturile şi toată viaţa o să-i fiu mulțumitor. 

Grigore Vieru zicea că: „Atunci când Dumnezeu îți pune mâna în cap, Se 
odihneşte. ”. La mine a fost altcumva: părintele Teofil şi-a pus mâna pe capul 
meu şi din clipa aceea m-am odihnit şi rămân odihnit pentru toată existența 
mea. 

A fost benefică cunoştinţa cu părintele Teofil m-a renăscut în Hristos. La 
vârsta aceea, nici nu ştiam prea multe despre Hristos, credință aveam latentă. 
Datorită părintelui am început încet, încet să-L cunosc pe Dumnezeu prin ce 
părintele m-a angajat prin lecturare. Dacă ar fi să mă întrebe cineva câte cărţi 1- 
am înregistrat părintelui Teofil aş spune: „O bibliotecă întreagă.”. De ce o 
bibliotecă întreagă? Pentru că nu m-aş fi angajat eu personal să citesc acele 
cărți, începând cu cele douăsprezece volume din Filocalie, ce se pot asculta 
acum şi pe internet. După aceea sute de cărți pe care le-am citit pentru dânsul, 
imprimându-le pe casete audio. Şi bucuria era în primul rând că, citind, 
rămâneam cu ceva; dar mai rămâneam cu încă cu ceva, pentru că fiecare carte 
înregistrată îmi rămânea mie, aşa încât eu sunt beneficiarul celor pe care 

ărintele Teofil le-a implementat în sufletul şi conştiinţa mea. 

acă m-ar întreba cineva cine este părintele Teofil, eu aş zice doar atât: 

„Un călugăr”. Un călugăr — după spusa Sfântului loan Colov — este 
„osteneală şi silinţă ”. 

Şi astăzi înregistrez pentru părintele Teofil. Spunea dânsul că doi oameni 
sunt nesătui în lume: cei după ştiinţă şi cei după avere. Părintele este „nesătul” 
după ştiinţă! Mai spunea părintele că dacă va pricepe cineva că: 

„Dacă bătrâneţea se hrăneşte din înţelepciune, te vei strădui în anii 

tinereţii ca anii bătrâneţii să nu ducă lipsă de hrană. ”. 


Acum de ziua dânsului îi doresc să-i dea Dumnezeu ceea ce-i place şi 
anume inimă senină şi bucurie divină! Să-i țină Dumnezeu mintea şi sănătatea! 
Şi încă ceva aş zice: Părinte Teofil, durerea omenească în veci să nu v-ajungă, 
vă fie scurt necazul, iar fericirea lungă! 


Părintele Florin Botezan 


(Preot la Biserica memorială Mihai Viteazul din Alba Iulia) 


P: părintele Teofil nu pot să-l văd altfel decât cu zâmbetul bucuriei pe buze, 
în chip al bucuriei duhovniceşti, împlinitor al cuvântului Sfântului Apostol 
Pavel: 

„Bucuraţi-vă pururi, rugaţi-vă neîncetat, dați mulțumire pentru toate, 

căci aceasta este voia lui Dumnezeu întru Hristos lisus pentru voi. ”. 


Bucuria duhovnicească a părintelui te copleşeşte, bucuria cu care îşi 
trăieşte credința în Dumnezeul milei şi al îndurărilor şi al iubirii de oameni, 
bucuria slujirii şi a rugăciunii, bucuria întâlnirii cu oamenii, bucuria 
împărtăşirii cuvintelor de învăţătură, o bucurie care este cu adevărat un rod al 
harului Duhului Sfânt pe care-l poartă în suflet şi care se revarsă mai departe 
peste cei care intră în legătură cu dânsul. 

Îl cunosc pe părintele Teofil din anul 1990, de când îmi este şi duhovnic şi 
fiecare întâlnire cu dânsul am trăit-o ca pe o caldă îmbrăţişare trupească şi 
sufletească, o comuniune în duh din care am ieşit întărit duhovniceşte. Și cred 
că acelaşi lucru l-au trăit toţi cei care-l iubesc şi-l caută, făcând neîncăpătoare 
bisericile în care slujeşte şi sălile în care cuvântă. 

ărintele Teofil cucereşte prin viziunea sa luminoasă asupra vieții 

duhovniceşti; el propovăduieşte ceea ce el însuşi trăieşte şi anume o 
credinţă despovărătoare, plină de bucuria comuniunii cu Hristos, o pocăință cu 
fața înainte privind cu nădejde şi bucurie la Dumnezeul nostru, cel Bun şi 
Milostiv şi lubitor de oameni, care fuge spre om cu braţele deschise, ca şi tatăl 
din pilda fiului risipitor. 

Părintele insistă şi asupra faptului că seninătatea şi bucuria vieţii creştine 
nu înseamnă delăsare şi indiferenţă față de poruncile dumnezeieşti, ci potrivit 
cuvintelor Sfântului Apostol Pavel credinţa trebuie să fie lucrătoare în iubire, să 
se manifeste în faptele concrete ale credinţei, căci măsura credinţei este măsura 
VICții şi ceea ce faci te face. El ne învaţă prin cuvânt şi exemplu personal că 
trebuie să-L avem pe Dumnezeu în prim-planul existenţei noastre, să ne 
raportăm la EI în tot ceea ce facem pentru a împlini voia Lui, evitând pericolul 
blocării într-un sistem de reguli fără finalitate, ci căutând relaţia personală vie 
întemeiată pe iubire cu Dumnezeul Cel viu. 

La acest ceas aniversar îi mulțumim lui Dumnezeu pentru toate darurile pe 
care le-a revărsat şi le revarsă asupra părintelui Teofil şi prin el asupra noastră 
şi ne rugăm să-i înmulțească bucuria duhovnicească pe care o poartă în suflet, 
acum şi în veşnicia cea fericită. 

Părintele Petru — Ioan Ilea 


(Preot la Centrul de Îngrijire şi Asistenţă, Cluj-Napoca) 


P: părintele Teofil l-am întâlnit prima dată în decembrie '92. Eram atunci 
student la Teologie la Sibiu şi împreună cu un grup de colegi am hotărât să 
ajungem la Sâmbăta. Părintele ne-a primit pe toţi şi ne-a găzduit în chilia pe 
care o avea atunci la vechea stăreție. M-a impresionat de cum l-am văzut. Era 
primul preot nevăzător cu care mă întâlneam, dar unul deosebit. A început, la 
rugămintea noastră, să vorbească în germană şi în franceză. A luat apoi maşina 
de scris şi a început să ne arate cum scrie el scrisori pentru cei ce văd. Ne-a 
scris o binecuvântare: „Pace celor ce vin, bucurie celor ce rămân, 
binecuvântare celor ce pleacă” şi apoi un citat din Sfântul Marcu Ascetul: 
„Când îți aduci aminte de Dumnezeu, înmulțeşte rugăciunea ta, ca atunci când 
îl vei uita, să-şi aducă aminte Dumnezeu de tine”. Citindu-le acolo pe hârtie, 
îmi ziceam în sine dacă le-a scris special pentru mine şi mă întrebam: „De 
venit, am venit; oare rămân sau plec?”. Şi am plecat... dar m-am întors cu 
aceeaşi bucurie şi dragoste. 
L): la părintele am învăţat că „brațele părinteşti” nu sunt numai pentru 
călugări. Ce n-am să uit la spovedanii era felul cum mă apăsa pe creştet, 
atunci când rostea dezlegarea. Era o mână delicată şi fermă în acelaşi timp, care 
apăsa şi nu asuprea. Parcă îmi zicea: „Uite, ai cerul pe umeri. ”. Şi apoi mă 
ridicam şi părintele mă îmbrăţişa. Braţele părinteşti! M-am spovedit apoi — cu 
binecuvântarea părintelui — şi la alți duhovnici şi după ce primeam dezlegarea 
aşteptam „braţele părinteşti”, dar părintele Teofil era la Sâmbăta. 

Am învăţat de la părintele să fiu îngăduitor cu neputința omenească şi să 
îndrept ignoranța şi delăsarea. Mi s-a întâmplat şi mie să zic celui ce se 
spovedea: „Ştii să zici: Cuvine-se cu adevărat? ”. EI zicea: „Da! Cuvine-se cu 
adevărat! ”, tără să fie conştient că este vorba de o rugăciune adresată Maicii 
Domnului. Prin urmare, a trebuit să catehizez şi apoi să spovedesc. Pe de altă 
parte am reuşit doar o „asistenţă religioasă”, iar nu un tratament” pentru că 
omul trecut de tinereţe cu greu poate fi îndreptat. 

În toate acestea îmi aduceam aminte de părintele Teofil şi de cuvintele pe 
care mi le spunea odinioară în chilie. Aici, de multe ori, prinşi în conversație 
uitam de neputința părintelui, de faptul că este nevăzător şi mă trezeam la 
realitate abia când părintele îmi cerea să-l ajut cu ceva. Aceasta poate şi pentru 
faptul că părintele făcea „kilometri” în chilie, de la dulap la bibliotecă, atunci 
când simţea nevoia să facă puţină mişcare în timp ce vorbea. 

Am asistat apoi la programul încărcat al părintelui atunci când veneau 
pelerini la mănăstire şi era solicitat încontinuu. Am înțeles, prin ce făcea 
părintele că preotul trebuie să fie în primul rând o jertfă; să se Jertfească el 
însuşi pe sine, pentru alții. Am înțeles odată în plus că preotul nu-şi mai 
aparține. El este păstorul oilor cuvântătoare şi are misiunea, şi datoria de a se 
curăța şi sfinți pe sine, pentru a putea la rândul său curăţi şi sfinți pe alții. 

Chiar dacă a ajuns la 80 de ani, părintele are candoarea şi seninătatea 
copilului. Se bucură de orice carte de-a dânsului care vede lumina tiparului. 
Aceasta m-a obligat cel puţin şi pe mine să scriu, deoarece cuvântul scris, 

rămâne. Rămân şi aceste mărturii ale noastre despre părintele care-i conturează 
chipul şi caracterul, viața, duhovnicia şi sfinţenia — spre care tindem cu toții. 


Domnul Sorin Stoian 


(Prieten şi coleg de liceu al părintelui Teofil) 


-am cunoscut pe părintele Teofil la liceu în Timişoara între anii *45 — '46. 

M-a impresionat faptul că părintele era foarte izolat, adică stătea în ultima 
bancă. Era drept, aşa ca un brad şi nu stătea nimeni de vorbă cu el. Şi atunci m- 
am dus lângă dânsul şi am început să conversăm, adică să ne înţelegem. Dânsul 
venea la teze, avea o maşină de scris mare, de aceea Remigton. O căra după 
dânsul şi tezele le făcea la maşina de scris. Când am ajuns acasă şi am povestit 
mamei mele despre părintele Teofil — nu era părinte pe atunci —, mama a spus 
să-l invităm acasă. Şi aşa s-a născut prietenia între noi. Adică el venea după 
masa de obicei la ora 16.00, ca să învăţăm împreună. Eu îi citeam şi el în braille 
îşi scria, îşi nota ceea ce-i citeam eu din carte. Mama mea era foarte bucuroasă 
că în loc să mă ocup de alte prostii sau de alte probleme ca tinerii pe vremea 
aceea la 15, 16 ani aveam o ocupaţie şi s-a ataşat şi dânsa de părintele Teofil şi 
am rămas în legătură cu dânsul. Pe urmă el a făcut cursul superior, patru clase 
în doi ani, adică a făcut câte doi ani într-o clasă. Avea o capacitate foarte bună 
de memorare şi de reţinere a datelor, a problemelor, a studiilor pe care le făcea. 
După aceea s-a dus la Sibiu şi a făcut teologia. Eu am rămas mai departe la 
Timişoara, mai apoi am ajuns la Bucureşti. El a ajuns la Sâmbăta, s-a călugărit 
acolo. Am continuat să corespondăm şi să ținem legătura. 
(2 venea la Bucureşti, pe vremea aceea aveam maşină, îl aşteptam la 

gară, împreună cu studenții de la ASCOR al căror invitat era. Îl aduceam 
la mine, stătea la noi la masă, se odihnea pe urmă îl duceam la conferinţa care 
urma la Facultatea de Drept, de obicei în Aula Facultăţii de Drept. Îl duceam 
duceam apoi la căminul Patriarhiei şi dimineaţa, când pleca spre gară, la ora 
când conveneam cu dânsul, îl luam de acolo şi-l duceam la gară. 

Am avut o relație foarte apropiată. Când părintele n-a mai venit la 
Bucureşti, probabil că şi vârsta a influenţat chestia asta, am ținut legătura mai 
mult prin telefon. Nici eu n-am mai fost la mănăstire tot din cauza vârstei — 
pentru că suntem de aceeaşi vârstă. Mi-ar fi tare dor să mai ajung acolo, dar mă 
deplasez greu, am problemele vârstei de aproape de 80 de ani. Acum, de regulă, 
ținem legătura prin telefon şi întrebăm unul de altul. Îmi face mare plăcere când 
îmi dă câte un telefon sau când îi aud vocea. Când îl sun eu, îl prind mai greu, 
dar mă bucur foarte mult când reuşesc să iau legătura cu dânsul şi să ne mai 
auzim unul pe celălalt. 

La împlinirea frumoasei vârste de 80 de ani vreau să-i transmit multă, 
multă sănătate, să-i dea Dumnezeu tot ce-şi doreşte deja şi ştiu că asta îşi 
doreşte să facă bine pentru alții, să se roage pentru toată lumea asta. Eu îl 
consider un sfânt, nu vă supăraţi că spun aşa; asta e părerea mea despre felul 
cum îl ştiu eu pe părintele, cu sufletul lui pur şi nobil. 


Doamna Lucia Bredău 

(Cunoscută ca ,, Tanti Luci” sau ,„, Mama ASCOR-ului din Timişoara ”) 


A de ta e eta A sarii : ; e 
Î: copilărie îmi inventasem un joc să vizualizez cuvintele, acum dacă aş 


încerca din nou jocul pentru cuvântul bucurie mi-ar apăra în faţa ochilor 
Avva Teofil, „părintele bucuriei”. 

Aţi observat şi sunt sigură că aţi observat că atunci când zâmbeşte 
părintele nu numai toată fața i se luminează, ci şi încăperea în care este şi toți 
cei din jur. Avva Teofil are o puterea uluitoare de a dărui tuturor bucurie, pace, 
linişte, revărsări de gând. 

Ce aş putea să mai spun încă despre Avva Teofil? Sunt prea săracă în 
cuvinte, dar şi acum Avva Teofil mă scoate din impas. Să încerc să spun un 
gând bun celui care cu atâta bucurie şi dărnicie ne-a dăruit tuturor în atâția şi 
atâția şi atâția ani „gânduri bune pentru gânduri bune” şi ne-a îndemnat: 
„Gândiţi frumos!” Avva Teofil este o revărsare de gând şi de bucurie şi ne-a 
spus de fiecare dată: „Să luăm aminte!”. Şi ne-a chemat: „,Veniţi de luați 
bucurie”, „Din ospăţul credinţei”; „Să ne împărtăşim cu prescuri pentru 
cuminecături ”, „Din bucuriile credinței”. Ne-a pregătit pe toţi „pentru 
cealaltă vreme a vieții noastre”, cerându-ne: ,, Fereşte-te de rău şi fă bine”. 

Ce să vă mai spun? Viaţa noastră s-a schimbat prin întâlnirea cu Avva 
Teofil. Mi-a plăcut tare mult ce mi-a spus odată o prietenă despre impactul ei 
de prima dată cu Avva Teofil. Spunea ea: „Părintele Teofil mi-a răsucit viața 
şi mi-a întors-o cu 180 de grade. ”. Aşa s-a întâmplat de fapt cu noi cu toţi cei 
care am avut bucuria să-l cunoaştem pe părintele Teofil. 

Vei odată cu părintele despre bucuria de a-l fi cunoscut mi-a spus: 

„Tanti Luci — că aşa îmi spunea —, nu ştii că Dumnezeu pe copiii Săi pe 
care-i iubeşte îi aduce pe unii în întâmpinarea celorlalți până se întâlnesc? ”. 
Aşa s-a întâmplat şi cu mine; l-am cunoscut pe Avva Teofil atunci când a venit 
prima dată în Timişoara, fiind adus la mine în casă de Preasfinţitul Sofronie, pe 
atunci Radu, student medicinist şi preşedinte al ASCOR-ului şi de Preasfinţitul 
Paisie, pe atunci studentul Gheorghe, vicepreşedinte ASCOR. De atunci de 
două ori pe an, de fiecare dată când venea în Timişoara, părintele Teofil 
poposea şi la mine în casă, binecuvântându-ne. Spunea Avva Teofil: „Când e 
joi, e tanti Luci! ”. 

Prin părintele Teofil am păstrat de-a lungul anilor legătura cu ASCOR-ul, 
cu toate generațiile de ascorişti din Timişoara, care împreună cu Avva Teofil au 
trecut pragul casei mele. Aşa i-am cunoscut pe toţi. Avva Teofil ne-a unit pe 
toți în bucurie şi în dragostea cea întru Hristos Domnul. Pentru toate bucuriile 
ştiute şi neştiute ce s-au revărsat asupra noastră, Avva Teofil vă mulțumim, vă 
iubim şi din tot sufletul cu dragoste fiască vă urăm: „La mulți ani!” 


Radu Negrilă 
(ASCOR Timişoara) 
Pâine Teofil e „bătrânul” nostru, noi, aici la ASCOR Timişoara. De când 


existăm noi ca asociaţie de studenţi, încă din primii ani de după revoluţie, 
am fost în „umbra luminii” părintelui, dacă se poate vorbi despre „umbra 


85 


luminii”. El a fost „bătrânul” nostru, duhovnicul nostru şi putem zice că avem o 
relaţie specială cu Sfinţia Sa. 

Încă de când la noi era preşedinte Radu Drincec, actualmente Preasfinţitul 
Sofronie, părintele Teofil a consfințit să vină la noi pentru trei conferințe. La 
început venea ca oriunde altundeva — venea ţinea o conferință, a doua zi pleca. 
Dar ne povesteşte tanti Luci, mămica noastră a ASCOR-ului, cum Preasfinţitul, 
pe atunci Radu Drincec i-a spus: „Părinte, nu ne putem sătura doar cu o 
singură conferinţă. Parcă nu putem Să pătrundem aşa bine, să înțelegem tot ce 
aveţi să ne transmiteți. ”. Şi a reuşit să-l convingă pe părintele să vină trei zile. 

Deci, de atunci, din 1992 cred, până acum în 2009, părintele aproape în 
fiecare an a venit în fiecare semestru şi a ţinut trei conferinţe. lar o şi mai mare 
mângâiere şi bucurie pentru noi toţi a reprezentat faptul că părintele slujea şi o 
Sfântă Liturghie, de obicei în Paraclisul de la Mitropolie sau chiar la Catedrala 
mitropolitană. 

ângâierea pe care ne-o dă Dumnezeu prin părintele este mare. Putem 

spune că avem o relație specială cu părintele Teofil din mai multe 
motive, în primul rând pentru că poate el de aici a început, de aici s-a lansat ca 
şi conferenţiar, poate pentru faptul că el a făcut liceul la Timişoara, poate 
pentru faptul că ne-a dat aşa o atenţie deosebită şi generaţiile de ascorişti care 
au trecut s-au raportat la el ca la unul dintre cei mai mari duhovnici ai țării 
noastre. În orice caz pot spune ceea ce simt eu pe pielea mea: „Este o 
sărbătoare atunci când părintele Teofil vine la Timişoara. ”. Aşa am simţit-o şi 
eu, aşa au simțţit-o şi alții. Ţin minte cum un coleg îmi spunea, un coleg care nu 
mergea la biserică în fiecare duminică dar care venind la conferințele părintelui 
spunea: „Nu pot să nu vin pentru că Simt aşa o bucurie, o lumină, o uşurare 
când îl ascult. ”. Şi nădăjduiesc să ne dea Dumnezeu să-l putem asculta încă 
mulți ani de aici înainte şi îi dorim din tot sufletul un sincer: „La mulți ani!” 


Gabriela Meşter 
(ASCOR Oradea) 


Ce care dă mărturie lui Dumnezeu se află în permanentă mişcare pentru 
Dumnezeu şi se numără între aceia care nu se vor ruşina înaintea Tatălui, 
ci se vor bucura şi se vor veseli căci „plata lor multă este în ceruri”. Unul dintre 
aceşti mărturisitori care au cuvânt cu putere multă dar şi faptă sau mai bine 
spus trăire creştină este părintele arhimandrit Teofil Părăian, duhovnicul de la 
Sâmbăta de Sus. Împlineşte 80 de ani şi este un „bătrân frumos”, un călugăr în 
sensul originar al cuvântului. 

Este un apropiat al tinerilor care cunoaşte nevoile şi frământările noastre 
sufleteşti. În momentele în care ne vorbeşte, pe chipul său putem să vedem 
imprimat „zâmbetul” lui Dumnezeu. Soluţiile la întrebările pe care ni le punem, 
le primim de atâtea ori prin frumoasele cuvântări care se găsesc sub forma 
conferinţelor, care mai târziu au „devenit” cărți. 

Concluziile pe care le tragem din cuvântările părintelui? Datoria ca şi noi, 
la rândul nostru, să devenim mărturisitori ai lui Hristos. 

Ciprian Buznăr 
(Prologos Timişoara) 


A . A . S: 4 X 
Î: primul rând mi-e greu să vorbesc despre un asemenea om. De prima dată 


când l-am cunoscut, părintele Teofil mi s-a prezentat ca un om care şi-a 
învins propriul iad şi care învinge şi iadul acelora cu care vine în contact. Îmi 
amintesc că mă uitam la o poză de-a părintelui. Era îmbrăcat în alb şi se ruga în 
altar, la o mănăstire. Şi uitându-mă, am început să plâng. A învins atunci iadul 
meu şi mi-a făcut să-mi fie ruşine de mine însumi şi de viaţa pe care o am, doar 
privind o poză, o poză pe calculator... Mai apoi am simţit că în prezența 
părintelui te simţi ocrotit, iar când te îmbrăţişează te simţi ca în brațele lui 
Dumnezeu. 
Domnul să îl bucure întru mulți ani pe părintele Teofil şi să ni-l ţină cât 
mai mult cu folos! 


Maria Moldovan 


(Prologos Cugir) 


T mi vine greu să vorbesc chiar eu despre părintele Teofil Părăian, dar mărturii 
ji părintele chiar doresc să spun. Era în anul 1996 sau 1997 — nu rețin 
exact. Părintele a venit la Cugir la invitația părintelui Donu. Eram după o 
solicitare mai accentuată fizică şi psihică a organismului. Am consultat mai 
mulți medici. O doamnă doctor mi-a recomandat exerciţii yoga. Am fost la o 
şedinţă, nu mă regăseam. Nu ştiam ce se întâmplă. Mie îmi place sportul, dar 
acolo era altceva. La conferinţă s-a pus întrebarea: „Părinte, ce părere aveți 
despre yoga? ”. Răspunsul părintelui a fost categoric împotrivă. Am renunțat la 
yoga, am început să merg la biserică şi am început să-mi revin. De atunci n-am 
lipsit de la nicio conferință a părintelui; de fiecare dată ceva mi se clarifica. 

L-am cunoscut pe părintele Teofil în particular. L-am îmbrăţişat. Nu-mi 
venea să cred. „Părinte — i-am spus — nu credeam că am să vă îmbrăţişez 
vreodată. ” „De ce să nu crezi? ” — mi-a răspuns părintele cu multă dragoste. 

Acum trei ani, în Postul Mare, aveam multe probleme şi destul de grele. I- 
am povestit părintelui. La plecare i-am cerut binecuvântare. M-a îmbrăţişat, dar 
o îmbrățişare mai puternică fizic şi, cred, duhovniceşte. În acel moment nu am 
realizat ce se întâmplă, dar după scurt timp problemele destul de grave s-au 
rezolvat. 

De câteva ori, cu ocazia conferinţelor ce au avut loc la Alba Iulia părintele 
venea şi la Cugir, la Societatea Comercială Nova Grup. Era ceva deosebit. Îl 
vedeam pe părintele în secția de producţie printre utilaje, dar alături de oameni 
unde ne spunea un cuvânt de folos. 


Claudiu Răducu 


(Redactor la radio „ Invierea”, Timişoara) 


( lând l-am cunoscut pe părintele Teofil am avut impresia că toată răbdarea, 
tot echilibrul şi în acelaşi timp toată pofta de viaţă văzută într-o 

perspectivă creştină s-au adunat în acest om. Majoritatea dintre noi care-l 
cunoşteam refuzam să credem că acest om a fost orb din naştere. Vede lucrurile 
atât de adânc, atât de profund încât cred şi mărturisesc că Dumnezeu i-a dat o 
vedere mai profundă decât cea fizică. Este omul care nu se laudă, care arată că 
poate cele bune atât cât Hristos i-a îngăduit, nu spre lauda personală, cât spre 
ajutorarea noastră a celorlalți, care văzând măsura în care Dumnezeu se 
oglindeşte prin dânsul să ne întremăm, să creştem şi să ne bucurăm împreună. 
Îmi place pentru că la rândul lui e unul ca noi, e asemenea copiilor cu 
sufletul căutând ca într-o joacă divină să se joace cu Dumnezeu mereu de-a 
creşterea duhovnicească, de-a omul mare, de-a sfântul. Neîndrăznind să spună 
despre sine sau să bănuiască despre sine că a ajuns sfânt, caută cu tot firescul 
sădit de Dumnezeu în natura noastră. Ne e drag pentru că simțim că e pe bune. 


Domnul Viorel Simuţ 
(Coordonatorul Editurii ASAB din Bucureşti) 


| 3 martie 2009 părintele Teofil Părăian de la Sâmbăta va împlini 80 de 
ani, o vârstă patriarhală. Am o relație frumoasă cu părintele. Conferinţele 
de la tabăra de vară a ASCOR-ului pe care le-a ținut la Mănăstirea Oaşa le-am 
publicat în patru cărți: „Gânduri senine”, „Revărsări de gând”, „Gânduri 
care duc la cer” şi „Cale spre bucurie”. Fiecare carte a avut câte două trei 
ediții în mii de exemplare, oamenii fiind doritori să-l citească pe părintele 
Teofil. Citind conferințele părintelui te linişteşti, devii mai calm, mai iubitor de 
Dumnezeu. 

Părintele Teofil este un om odihnitor. Simbolic şi aproape adevărat 
părintele Teofil este urmaşul spiritual al părintelui Arsenie Boca, părintele 
lustin este fiul spiritual al părintelui Teofil, iar eu al părintelui Iustin. Aş vrea 
să sper că printr-un fir sunt legat de spiritul Ardealului, reprezentat de părintele 
Arsenie Boca. Dacă aş gândi în felul părintelui Teofil, aş spune aşa: 


„Apoi, măi dragă, dacă eşti credincios lui Dumnezeu — Teopist — ajungi 
robul lui Dumnezeu — Teodul — şi mai mult ca sigur că o să ajungi să fii 
cunoscător de Dumnezeu — adică Teognost. Și după ce-o să treci prin 
aceste trei etape o să te cheme ca pe mine — Teofil — adică iubitor de 
Dumnezeu. Și cine iubeşte e fericit — Macarie — şi atunci toți împreună o 
să fim în treapta a cincia care este fericirea. Păi, vezi că putem să fim 
împreună în urcuşul iubirii?” 


Prima dată când am fost prezentat părintelui Teofil şi am dat mâna cu 
acesta mi-a reținut-o puţin, după care mi-a spus că am o mână de om vrednic. 
Era o politeţe din partea părintelui, dar mie mi-a prins bine şi a fost pentru mine 
o vorbă încurajatoare. 

Pentru mine părintele Teofil este un izvor al credinţei noastre ortodoxe. 
Cine are răbdare şi face puţină nevoinţă să-l cunoască prin ceea ce spune sau 
scrie, va descoperi un om adevărat care şi-a luat viaţa în serios, care parcă mai 
mult decât alții a pus în evidenţă cuvântul Sfinților Părinți, prin care se afirmă 


pi 


că „măsura credinţei este măsura vieții. ”. 

Părintele loan Gânscă 


(Coordonatorul Editurii Teognost din Cluj-Napoca) 


C_: prilejul împlinirii a 80 de ani de viaţă ai părintelui Teofil ne-am gândit 
să edităm o mapă cu fotografii şi ziceri de-ale părintelui. Ideea aparţine 
Mănăstirii Oaşa. Ea este cea care a finanţat şi a realizat, să zic aşa, această 
mapă în colaborare cu Mănăstirea Brâncoveanu, în colaborare cu părintele 
Sabin Vodă, cu Andrei Rosetti artistul plastic şi profesorul de pictură de la 
Deva şi bineînţeles cu Editura Teognost. 

Mapa este o realizare foarte specială şi am încercat să cuprindem în ea 
mai multe laturi ale părintelui Teofil. Sunt 12 cartoline color cu părintele Teofil 
duhovnic, părintele Teofil prezent în conferințele din ţară şi, în completare, pe 
verso fiecare cartolină are o zicere a părintelui Teofil care circulă, pe care 
credincioşii le ştiu şi care sunt atât de gustate. 

Această mapă dedicată părintelui Teofil este cea de-a şasea publicație 
semnată Teofil Părăian, apărută la Editura Teognost. Prima carte şi care a avut 
cel mai mare succes a fost ,„,Veniți de luaţi bucurie ”, apărută în două ediţii, o 
sinteză a gândirii părintelui Teofil, apoi „Gândiţi frumos”. O altă carte 
reeditată la noi a fost „Lumini de gând”, apoi „Amintiri despre duhovnicii pe 
care i-am cunoscut” şi ,, Cuvinte lămuritoare”, o colecție de articole şi scrisori 
ale părintelui Teofil. 

Sper ca rezultatul la care am dorit să ajungem să îi bucure pe cititorii 
noştri cel puţin în măsura în care aceste fotografii şi aceste ziceri ne-au bucurat 
pe noi. 


Pr. Prof. Dr. Konstantin Karaisaridis 
(Editura Athos, Grecia) 


pa că foarte puţini credincioşi din Grecia îl cunoşteau pe părintele 
Teofil, intenția mea principală a fost şi este ca părintele Teofil să fie 
cunoscut la noi, aşa cum este de altfel şi părintele Cleopa — prin traducerile din 
operele sale. Am realizat prin urmare o traducere, cu titlul: „Teofil Părăian, 
fără lumină, dar luminat. ”. 

Părintele Teofil a venit în Grecia anul trecut în 14 noiembrie şi a stat până 
pe 24 noiembrie. A fost prezent şi a vorbit la lansarea oficială a cărții, a vizitat 
oraşe şi mitropolii, mănăstiri şi parohii din Grecia unde şi a vorbit. A fost 
prezentat la emisiuni radiofonice şi televizate, de asemenea s-a ţinut o 
conferință la Facultatea de Teologie din Tesalonic. În total a ţinut douăsprezece 
conferinţe. A vizitat Sfântul Munte şi s-a întors în ţară, iar cartea lui rămâne 
aici, unde este foarte citită, amintindu-ne mereu de părintele Teofil şi de 
sfaturile lui ziditoare şi sfinte. 


Părintele Iulian Nistea 
(Preot la Biserica „Sfinţii Arhangheli Mihail şi Gavril”, Paris) 

-am cunoscut pe părintele Teofil în anul 1992. Cam prin anii aceia 1991, 

1992 părintele Teofil a început să fie mai cunoscut în ţară ca duhovnic, a 
început să iasă mai mult să țină conferinţe. Cinci ani mai târziu, prin 1997 am 
creat pagina de spiritualitate ortodoxă: nistea.com, unde şi părintele Teofil şi-a 
găsit locul printre alți părinți duhovniceşti şi nu numai că şi-a găsit locul, dar 
părintele Teofil a avut locul cel mai mare, cele mai multe texte, cele mai multe 
prezentări de-ale părintelui — la vremea respectivă pe internet încă nu erau şi 
înregistrările audio sau video. Astfel în: nistea.com — prima pagină de 
spiritualitate ortodoxă la vremea respectivă — părintele Teofil a avut un loc 
principal şi pagina s-a îmbogăţit, s-a creat ca un fel de pagină personală a 
părintelui care s-a îmbogățit cu texte din interviuri şi cărți pe care prieteni de-ai 
părintelui le-au publicat şi au avut bunăvoința să permită şi cititorilor de pe 
internet să le consulte. 

Părintele împlineşte 80 de ani şi cred că este o recunoaştere pe care 
Dumnezeu i-a pregătit-o în aceşti ultimi ani şi pentru folosul pe care l-a adus 
atâtor mii şi mii de suflete, care fiecare ne rugăm puţin pentru el aşa cum el se 
roagă pentru noi. 

